Velss Herberts

ĀRSTA MORO SALA

ĀRSTA MORO SALA

Herberts Velss

PRIEKŠVĀRDI

1887. gada 1. februārī Lady Vairi aizgāja bojā, saduroties ar 'pamestu kuģi. Katastrofa notika vietā, kuras koordinātes apmēram šādas: 1° d. pl., 107° r. ģ.

1888. gada 5. janvārī — tas ir, vienpadsmit mēnešus un četras dienas vēlāk — manu tēvoci Edvardu Prendiku, privātu džentlmeni, kas neapšaubāmi uzkāpa uz kuģa Lady Vairi Kallao osta un ko uzskatīja par noslīkušu, atrada Klusajā okeānā (5°3'd. pl., 101° r. g.) un uzņēma no mazas, vaļējas laivas, kuras nosaukumu nevarēja salasīt, bet kura, domājams, piederēja pie pazudušā šonera Ipecacuanha. Viņš stāstīja par sevi tādas dīvainības, ka šķita sajucis prātā. Pēcāk viņš apgalvoja, ka neatceroties, ko piedzīvojis, kopš ticis projām no grimstošās Lady Vairi. Psihologi toreiz apsprieda šo gadījumu ka interesantu atmiņas zudumu aiz fiziskas un garīgas pārpūles. Viņa krustdēls un mantinieks, šo rindu rakstitajs, uzgāja starp viņa papīriem sekojošo stāstu, taču bez jebkāda skaidra norādījuma to publicēt.

Rajonā, kur atrada manu tēvoci, vienīga zināmā sala ir Noble's Isle — vulkāniska neapdzīvota saliņa. 1891. gadā to apmeklēja Viņas Majestātes kuģis Scorpion. Grupa jūrnieku toreiz izkāpa mala, taču nemanīja uz saliņas citus dzīvniekus kā tikai kaut kādus dīvainus baltus tauriņus, dažus trušus un cūkas un dažas diezgan savadas žurkas. Viņi nepaņēma līdzi nevienu no minētajām radībām. Tā nu paliek neapstiprināts gandrīz vai pats galvenais šinī stāstā. Sis apstak- lis vedina uz domam, ka nenodarīšu nekādu ļaunumu, ja šo dīvaino stāstu publicēšu, kā man šķiet, saskaņā ar tēvoča vēlēšanos.

Tam vismaz ir šāds apstiprinājums. Mans tēvocis nozuda ap 5° d. pl. un 105° a. g. un pēc vienpadsmit mēnešiem atkal parādījās tanī pašā okeāna daļā. Pa šo laiku viņam vajadzēja kaut kur dzīvot. Un ir zināms, ka šoneris Ipecacuanha ar piedzērušu kapteini Džonu Deivisu 1887. gada janvārī patiešām atstājis Ariku, vezdams pumu un vēl kādus citus dzīvniekus, ka šis kuģis iegriezies vairākās Klusā okeāna dienvidu ostās un pēdējo reizi manīts Banjā, no kurienes aiz- burājis ar prāvu kopras kravu pretī savam nezināmajam liktenim 1887. gada decembri — atbilstoši mana tēvoča stāstam. *

Čarlzs Eduards Prendiks

LAIVĀ

Es nedomāju papildināt to, kas jau rakstīts par Lady Vain bojā eju. Kā visi zina, Lady Vairi atstāja Kallao un pēc desmit dienu brauciena sadūrās ar pamestu kuģi. Barkasu ar septiņiem komandas vīriem astoņpadsmit dienas vēlāk uzņēma Viņas Majestātes lielgaballaiva Myrtle, un stāsts par šo vīru pārciestajām grūtībām kļuvis gandrīz tikpat labi zināms kā vēl baismīgākais gadījums ar Medusa. Taču es gribu tagad pievienot publicētajam stāstam par Lady Vain citu, tikpat drausmu un, bez šaubām, daudz dīvaināku. Līdz šim uzskatīja, ka tie četri vīri, kas tika gigā, aizgājuši bojā, bet tas nav taisnība. Es varu to apgalvot visdrošāk, jo esmu viens no šiem četriem.

Papriekš man jāpaskaidro, ka šinī laiva tika nevis četri, bet trīs vīri. Konstanss, ko «kapteinis redzēja metamies gigā» (Daily News, 1887. g. 17. marta numurs), par laimi mums un par nelaimi sev, nesasniedza mūs. Nolaidies caur virvju mudžekli zem sadragātā bugsprita gaijām, viņš lēca, bet papēdis aizķērās aiz kādas tievas virves, viņš palika mirkli karajamies ar galvu uz leju, pēc tam krita un triecās pret kādu atlūzni vai takelāžas apaļkoku, kas peldeja ūdenī. Mēs airējām uz viņa pusi, bet viņš nemaz neuznira.

Kā jau teicu, mums par laimi viņš nesasniedza mūs, un es gandrīz varētu piebilst, ka tā bija arī viņa laime, jo mēs palikām vienīgi ar mazu muciņu ūdens un dažiem izmirkušiem sausiņiem — tik pēkšņi mūs pārsteidza trauksme, tik slikti kuģis bija sagatavots avārijas gadījumam. Domājām, ka vīri barkasā apgādājušies labāk (taču, kā liekas, tas tā nebija), un mēs lūkojām viņus sasaukt. Viņi droši vien nedzirdēja mūs, un otrā rītā mēs vairs nevarējām viņus redzēt. Smidzināja sīks lietus, kas mitējās tikai pēc pusdienas. Laiva gareniski šūpojās, tā ka nevarējām piecelties un pavērties apkārt. Jūra vēla lielus viļņus, un mums ļoti grūti nācās noturēt pret tiem laivas priekšgalu. Kopā ar mani pagaidām bija izglābušies Helmārs, pasažieris, tāpat kā es, un kāds drukns, plecīgs matrozis, kurš raustīja valodu un kura vārdu es nezināju.

Mēs dreifējām astoņas dienas, cietām badu un, izdzēruši visu ūdeni, mocījāmies neizturamās slāpēs. Pēc otrās dienas jūra lēnām norima spoguļainā mierā. Lasītājs nemaz nespēj iedomāties šīs astoņas dienas. Sev par laimi, viņš nav piedzīvojis nekā līdzīga. Pēc pirmās dienas mēs gandrīz vairs nerunājām cits ar citu, gulējām savas vietās laivā un lielam, izvārgušām acīm pētījām apvārsni vai vērojām, ka ciešanas un vājums aizvien vairak nomāc biedru. Saule sāka nežēlīgi cepināt. Odens izbeidzās ceturtajā dienā, un mēs jau ļavamies neparastām domam, ko izpauda mūsu acis; bet, ja atmiņa mani neviļ, tikai sestajā Helmārs pateica to, kas bija prātā mums visiem. Es atceros, mūsu balsis bija vājas un čērkstošas, ta ka paliecāmies cits pret citu un runājām aprauti. Par vari turējos pretī viņa ierosinājumam, es uzskatīju parlabaku iedauzīt laivu un visiem kopā aiziet bojā starp haizivīm, kas sekoja mums; taču, kad Helmārs sacīja, ka mēs dabūšot dzeramo, ja pieņemšot viņa priekšlikumu, matrozis pieslejās viņam.

Es tomēr negribēju vilkt lozi, un naktī matrozis atkal un atkal čukstēja kaut ko Helmaram, un es sēdēju priekšgalā, iemiedzis plaukstā salieceni, — lai gan šaubos, vai būtu jaudājis cīnīties. Otrā rītā es pievienojos Helmārā priekšlikumam, un mēs metām puspenijus, lai izšķirtu, kurš no mums lieks.

Loze krita matrozim, bet viņš bija pats stiprākais starp mums, nedomāja samierināties ar šādu iznākumu un, laizdams vaļu rokām, uzbruka Helmaram. Abi saķērās un gandrīz piecēlās stāvus. Es rāpoju pie viņiem, jo gribēju satvert matroža kāju un tādējādi palīdzēt Helmaram, bet, laivai zvalstoties, matrozis paklupa, un abi nogāzās uz margapmaja un pārvēlās pār bortu. Viņi nogrima kā akmeņi. Es atceros, ka iesmējos, to redzēdams, un pēcāk gudroju, kamdēļ smējos. Šie smiekli mani piepeši it kā sagrāba no ārienes.

Nezinu, cik ilgi nogulēju krusteniski pār airsolu, domādams, ja tikai es spētu piecelties, tad sadzertos jūras ūdeni, lai apdullinātos un drīzāk nomirtu. Tā guļot, redzēju parādāmies pie apvāršņa un tuvojamies burinieku, kas tomēr daudz neinteresēja mani, it kā es skatītu vienīgi gleznu. Es laikam murgoju, taču gluži skaidri atceros, kas notika. Atminos, ka mana galva šūpojas līdzi viļņiem un horizonts ar burinieku lēkāja augšup un lejup. Bet tikpat skaidri es arī atceros, ka šķitu sevi mirušu un domāju, kāda ļauna ironija, ka mani atrod mazdrusciņ par vēlu, — kad dvēsele jau atstājusi miesas.

Bezgala ilgi, tā man likās, es gulēju ar galvu uz airsola, vērodams lēkājošo kuģi — mazu slīpi uztake- lētu šoneri, kas tuvojās, it kā iznirstot no jūras. Tas lavierēja u-z vienu un otru pusi arvien platākā un platākā leņķī, jo brauca tieši pret vēju. Es nemēģināju piesaistīt uzmanību, tas nepavisam neienāca man prātā; redzēju burinieka sānus, un skaidri neatminos, kas sekoja turpmāk, līdz attapos mazā kajītē šonera pakaļgalā. Kā pa miglu tomēr atceros, ka mani uzcēla līdz portam un liela, sarkana seja, ko klāja vasaras* raibumi un iekļāva rudu matu apdārzs, manī vērās pār falšbortu. Man ari palika nesakarīgs iespaids par kādu melnu seju ar ļoti savādām acīm turpat pie manējas, bet, kamēr to neredzēju atkal, domāju, ka tas bijis murgs. Šķiet, vēl atminos, — man ielēja starp zobiem kaut kādu šķidrumu, Un tas ir viss,

CILVĒKS, KAS BRAUCA UZ NEKURIENI

Kajīte, kur attapos, bija maza un neuzkopta. Pajauns vīrieiis ar gaišdzelteniem matiem, sarainām salmu krāsas ūsām un atkarenu apakšlūpu sēdēja un turēja manu roku. Kādu laiciņu mēs klusēdami vērāmies viens otrā. Viņa ūdeņainās, pelēkās acis bija neparasti trulas.

No augšas piepeši atskanēja kāda liela dzīvnieka dobjā, niknā rēkoņa, pie tam dzirdēju it kā grūstām dzelzs gultu. Taisni šinī brīdī vīrietis atkal ierunājās.

—   Kā tagad jūtaties? — viņš atkārtoja savu jautājumu.

Man liekas, es teicu, ka jūtos labi. Es nevarēju atcerēties, kā biju te nokļuvis. Šo jautājumu viņš droši vien nolasīja no manas sejas, jo pats nedzirdēju savu balsi.

—   Jūs atrada laivā — mirstam bada nāvē. Uz laivas rakstīts: Lady Vain, un margapmalis bija notraipīts asinīm.

Šinī brīdī es uzlūkoju savu roku, kas bija tā sadiluši, ka izskatījās pēc netīra ādas maisiņa, kurš piebērts pilns ar kauliem, un manā atmiņā atausa viss, ko biju piedzīvojis laivā.

—   Dzeriet, — viņš sacīja un deva man kādas sarkanas zāles, aukstas kā ledus.

Tās garšoja pēc asinīm un atspirdzināja mani.

—   Jums laimējies, — viņš turpināja, — jūs izglābis kuģis, uz kura ir ārsts.

Viņš runāja, muti čāpstinot, tikko manāmi šļupstot.

—   Kas tas ir par kuģi? — es gausi vaicāju, aizsmacis no ilgas klusēšanas.

—   Mazs tirdzniecības kuģis no Arikas un Kallao. Es nekad neesmu prasījis, no kurienes tas uzradies sākumā. No dzimušu stulbeņu zemes, man liekas. Es pats esmu pasažieris, uzkāpu Arikā. Muļķa ēzelis, vārdā Deiviss, kuram tas pieder — viņš arī ir kapteinis, — pazaudējis savus papīrus vai ko citu. Ziniet, kāds viņš cilvēks — nokristījis šo čaumalu

par Ipecacuanha, — visdumjākais un draņķīgākais vārds, lai arī, kad lieli viļņi un nav vēja, tā neapšaubāmi attaisno savu nosaukumu.?

Tad augšā par jaunu atskanēja troksnis — sirdīga rēkoņa un cilvēka balss. Pēc tam kāda cita balss pavēlēja, lai «nolādētais teļapakausis» rimstoties.

—   Jūs bijāt gandrīz miris, — mans sarunu biedrs teica. — Jā, jūsu dzīvība karājās mata galā. Bet tagad esmu jūs sazāļojis. Rokas sāpīgas, vai ne? Injekcijas. Jus nogulējāt bez samaņas gandrīz trīsdesmit stundas.

Es domāju gausi. Nu mani iztraucēja daudzu suņu kaucieni.

—   Vai drīkstu ēst ko spēcīgu? — es jautāju.

—   Sakiet man paldies, — viņš atbildēja. — Jēra gaļa jau vārās.

—   Jā, — teicu pārliecināti, — es varētu iebaudīt gabaliņu jēra gaļas.

Bet, — viņš sacīja minstinādamies, — ziniet, man ļoli ļoti gribētos dzirdēt, ka jūs gadījāties laivā viens pats. — Man šķita, ka viņa acīs pavīdēja tādas kā aizdomas. — Velns lai parauj šo gaudoņu!

Viņš izmetās no kajītes, un es dzirdēju viņu neganti baramies uz kādu, kurš atbildēja, kā man likās, neskaidri vervelēdams. Izklausījās, it kā strīds beigtos ar sitieniem, bet domāju, ka šinī ziņā ausis mani vīla. Pēc tam viņš uzkliedza suņiem un atgriezās kajītē.

—   Nu? — viņš ienākdams sacīja. — Jūs pirmīt taisījāties stastit par sevi.

Pateicu, ka mani sauc Edvards Prendiks, un pastāstīju, kā nodevos dabaszinātnēm, glabdamies no savas, ērtās, materiāli nodrošinātās dzīves vienmuļības. Tas likās viņu ieinteresējam.

—   Es pats mazliet esmu nodarbojies ar zinātni, preparēdams sliekas olnīcu un gliemeža radulu, un tā tālāk, — esmu studējis bioloģiju universitātes koledžā. Ak dievs! Tas bija pirms desmit gadiem. Bet turpiniet, turpiniet vien, — stāstiet par laivu.

Acīm redzot, viņam patika mana vaļsirdība. Es dabūju pār lūpām tikai aprautus teikumus, jo jutos

gaužām vārgs, un, kad mans stāsts bija galā, viņš tūliņ atsāka runāt par dabaszinātnēm un savām bioloģijas studijām. Viņš ņēmās mani sīki iztaujāt par Totnemas Kortrodu un Gauerstrītu.

—   Vai Kaplaci zeļ joprojām? Kas tas bija par veikalu! — Jādomā, viņš bijis ļoti vienkāršs medicīnas students. Viņš aizrunājās līdz mūzikholiem un pastāstīja man dažas anekdotes. — Visu to pametu pirms desmit gadiem, — viņš sacīja. — Cik jautri dzīvojām! Taču es iztaisījos par jaunu ēzeli… Apraku sevi, kad nebiju vēl divdesmit vienu gadu vecs. Jāatzīst, tagad viss citādi… Bet man jāaiziet pie tā muļķīgā pavāra un jāapskatās, cik tālu viņš ir ar jēra gaļu.

Rēkoņa augšā atjaunojās tik piepeši un ar tādu negantu niknumu, ka iztrūcināja mani.

—  Kas tur ir? — es saucu viņam nopakaļ, bet durvis jau bija aizvērušās.

Viņš atgriezās ar izvārīto gaļu, kuras kairā smarža tā uzbudināja mani, ka tūlīt aizmirsu zvēra sacelto troksni.

Pārmaiņus gulēdams un ēzdams, es tādā mērā atlabu, ka otra diena varēju uzcelties no kojas. Pie- gāju pie iluminatora un redzēju zaļus viļņus, kas it ka ineģinaja tikt mums līdzi. Nospriedu, ka šoneris brauc pa vējam. Kamēr stāvēju, Montgomerijs — tā sauca dzeltenmati — atkal ienāca kajītē, un es palūdzu viņam kādus apģērba gabalus. Viņš iedeva kaut ko no' savām rupja audekla drēbēm, jo tās, ko biju valkājis laivā, esot, kā viņš teica, pārmestas pār bortu. Dabūtās drēbes man nepiegulēja, tāpēc ka viņš bija liels un garkaulains.

Starp citu, viņš pastāstīja, ka pats kapteinis savā kajītē esot pilns kā mākonis. Saņemdams drēbes, es sāku Montgomeriju iztaujāt par kuģa ceļa mērķi. Viņš sacīja, ka šoneris braucot uz Havaju, bet pats izkāpšot agrāk.

—   Kur? — es jautāju.

—  Kādā salā … Tur es dzīvoju. Cik man zināms, tai nav nosaukuma. _

Viņš pavērās manī, pie tam atkāra apakšlūpu un pēkšņi izskatījās pēc tāda, kas tēlo nejēgu, un man ienāca prātā, ka viņš vēlas izvairīties no maniem jautājumiem. Es biju tik smalkjūtīgs, ka nevaicāju neko vairāk.

III

SAVĀDĀ SEJA

Mēs izgājām no kajītes un ieraudzījām mūsu ceļā kādu cilvēku. Pagriezis mums muguru, viņš stāvēja uz trapa, cieši skatīdamies pār lūkas komingu. Cik varēju redzēt, tas bija ķēmīgs cilvēks, zems, drukns un neveikls, ar līku muguru, spalvainu kaklu un plecos iegrimušu galvu. Viņš bija ģērbies tumšzila serža drēbēs, un viņa melnie mati šķita neparasti biezi un rupji. Es dzirdēju nikni iekaucamies suņus, un tūlīt viņš atrāvās atpakaļ, skardams manu roku, ko biju pastiepis, lai viņu atvairītu. Viņš pagriezās ar dzīvnieka ašumu.

Pazibēja melna seja, kas nezin kāpēc dziļi satrauca mani. Tā bija ārkārtīgi nejauka. Uz priekšu izvirzītā daļa neskaidri atgādināja purnu, un milzīgā pusatvērtā mute rādīja baltus zobus — tik lielus, kādus vēl nekad nebiju redzējis cilvēka mutē. Viņa acis bija pieplūdušas asinīm, gaišbrūnās zīlītes iekļāva tieviņš, balts riņķītis. Viņa seja dīvaini kaita uzbudinājumā.

—   Kad tevi piķis! — Montgomerijs iesaucās. — Velna milti, kāpēc tu nekusties nost no ceļa?

Cilvēks ar melno seju atsprāga sānis, neteikdams ne vārda.

Es devos augšup pa trapu, instinktīvi paturēdams viņu acīs. Montgomerijs vēl brīdi palika apakšā.

—   Zini, tev nekas nav te meklējams, — viņš lēni teica. — Tava vieta ir priekšgalā.

Cilvēks ar melno seju sarāvās.

—   Viņi. .. negrib mani priekšgalā.

Viņš runāja gausi, ar savādu balss piesmakumu.

—   Negrib tevi priekšgalā! — Montgomerijs atņēma draudīgā balsī. — Bet es lieku tev iet.

Viņš dzīrās sacīt vēl ko, bet piepeši uzlūkoja mani un devās augšup pa trapu man līdzi.

Pa pusei izkāpis no lūkas, es apstājos un atskatījos, vēl nevarēdams nobrīnīties par šī melnsejīgā radījuma grotesko kroplību. Nekad agrāk nebiju redzējis tādu riebīgu un neparastu seju, un tomēr — ja vien šī pretruna ticama — tanī pašā laikā es dīvaini apjautu, ka esmu jau sastapies taisni ar tiem vaibstiem un kustībām, kas tagad pārsteidza mani. Vēlāk iedomājos, ka droši vien redzēju viņu, kad mani uzcēla uz kuģa, un tomēr es joprojām nomanīju, ka esmu viņu pazinis- iepriekš. Taču nespēju aptvert, kā var aizmirst, kādos apstākļos gadījies uzlūkot tik savādu seju.

Kad arī Montgomerijs devās augšup pa trapu, mana uzmanība atslāba, un es pagriezos un pārlaidu skatienu pār mazā šonera līdzeno klāju. Dzirdētie trokšņi mani jau bija pa pusei sagatavojuši tam, ko tagad redzēju. Katrā ziņā es pirmo reizi skatīju tik netīru klāju. Tas bija piemētāts apgrauztiem burkāniem, kaut kādām zaļām driskām un neaprakstāmi piemēslots. Pie grotmasta bija piesieti ķēdēs vairāki pelēki briežu suņi, kas saka riet un klupt uz mani; pie bezanmasta milzīga puma iesprostota mazā dzelzs krātiņā, tik šaurā, ka tā nevareja ne apgriezties. Tālāk, labajā pusē pie falšborta, atradās daži lieli būri ar daudziem trušiem, un kuģa priekšgalā vientulīga lama bija iespiesta krātiņā, pareizāk — kastē. Suņiem bija uzlikti siksnu uzpurņi. Uz klāja neredzēja nevienu citu cilvēku kā tikai klusu, kalsenu jūrnieku pie stūres rata.

Netīrie un ielāpumainie spenkeri bija piepūtušies vējā, un mazais kuģis šķita braucam ar pilnām burām. Debess bija skaidra, saule laidās uz vakara pusi; gari viļņi, kam vējš uzlicis putu cepures, traucas mums līdzi. Mēs aizgājām garām stūrmanim līdz pūpes margām un redzējām putojošu ķīļūdeni, kur lēkāja un plīsa burzguļi. Es pagriezos un pārlūkoju nepievilcīgo kuģi visā garumā.

—   Vai tas ir zvēru dārzs okeāna? — es jautaju.

—   Tā izskatās, — Montgomerijs atbildēja.

—  Kādam nolūkam šie dzīvnieki? Prece, reti eksemplāri? Vai kapteinis domā tos pārdot kaut kur Dienvidjūrā?

—  Tā jau izskatās, — Montgomerijs noteica un atkal pagriezās pret ķljūdeni.

Piepeši mēs izdzirdējām bļāvienu un veselu birumu nešpetnu lamu vārdu no trapa lūkas, un ķēmīgais cilvēks ar melno seju steidzīgi uztrausās augšā. Viņam pa pēdām sekoja smagnējs rudmatains vīrs baltu cepuri galvā. Ieraugot melnsejīgo, briežu suņi, kas visi jau bija piekusuši riet uz mani, neganti saniknojās, sāka gaudot un raustīt savas ķēdes. Nejaucēns sabijās no tiem un apstājās, tā ka rudmatis viņam tika klāt un nežēlīgi iezvēla starp lāpstiņām. Nabags nokrita kā apdullināts vērsis un valstījās netīrumos starp satracinātajiem suņiem. Viņam par laimi, tiem bija uzlikti uzpurņi. Rudmatis norēcās kā uzvarētājs, viņš ļogā- jās un, manuprāt, taisījās atmuguriski gāzties trapa lūkā vai krist virsū savam upurim.

Ieraudzīdams otro vīru, Montgomerijs stipri satrūkās.

—   Beidziet jel! — viņš iesaucās nosodoši.

Daži matroži parādījās uz baka. Gaudodams neparastā balsī, melnsejīgais cilvēks vārtījās pa klāju, suņi klupa viņam virsū. Neviens nemēģināja viņam palīdzēt. Dzīvnieki viņu badīja purniem un par vari gribēja saplosīt. Lokanie, pelēkie ķermeņi šaudījās ap neveiklo garšļaukus izstiepušos augumu. Matroži priekšgalā suņus uzmundrināja kliedzieniem, it kā notiktu lieliska izprieca. Montgomerijs dusmīgi nosaucās un gariem soļiem devās atpakaļ. Es sekoju viņam.

Nākamajā mirklī melnsejīgais cilvēks uzķepurojās kājās un meimuroja uz priekšu. Viņš atdūrās pret falš- bortu pie galvenajām vantīm, kur arī palika, elsdams un šķielēdams pār plecu uz suņiem. .Rudmatis apmierināti nosmējās.

—  Klausieties, kaptein, — šļupstēdams mazliet vairāk nekā parasti, Montgomerijs sacīja, pie kam satvēra sarkanmata elkoņus. — To nedrīkst.

Es stāvēju aiz Montgomerija. Kapteinis pagriezās un uzlūkoja viņu stulbām un drūmām piedzēruša cilvēka acīm.

—   Ko nedrīkst? — kapteinis nosvepstēja un, brīdi truli vēries Montgomerija sejā, piemetināja: — Nolādētais kaulu zāģeris!

Ar piepešu kustību viņš atbrīvoja rokas, un pēc diviem neveiksmīgiem mēģinājumiem viņam izdevās iebāzt savas mūsainās dūres sānu kabatās.

—   Sis cilvēks ir pasažieris, — Montgomerijs sacīja. — Neaiztieciet viņu, esiet tik labs.

—   Ejiet ellē! — kapteinis sparīgi atcirta. Viņš pēkšņi pagriezās un streipuļoja uz borta pusi. — Uz sava kuģa es daru, ko gribu, — viņš piebilda.

Man šķiet, Montgomerijam toreiz vajadzēja viņu likt mierā — tas lops taču bija piedzēries. Tomēr Montgomerijs tikai kļuva mazliet bālāks un, sekodams kapteinim, devās pie falšborta.

—   Klausieties, kaptein, — viņš teica. — Pret manu cilvēku nedrīkst slikti izturēties. Uz jūsu kuģa viņš pastāvīgi cieš pārestības.

Kādu brīdi alkohola tvans neļāva kapteinim runāt.

—   Nolādētais kaulu zāģeris! — tas bija viss, ko viņš atzina par vajadzīgu pasacīt.

Redzēju, ka Montgomerijs ir viens no tiem, kas ciešas un ciešas, līdz iedegas tādās dusmās, ko nevar vairs apslāpēt, un es arī noskārtu, ka šī ķilda jau briedusi labu laiku.

—   Šis cilvēks ir piedzēries, — es iebildu, kaut arī varbūt man neklājās iejaukties strīdā. — Jūs neko ne- panāksit.

Montgomerija atkarenā lūpa nejauki noraustījas.

—   Viņš vienmēr piedzēries. Vai domājat, tas attaisno viņa uzbrukumus pasažieriem?

—   Mans kuģis, — kapteinis iesāka, ar ļenganu roku pamādams uz krātiņu pusi, — bija tīrs kuģis. Palūkojiet, kāds tas tagad. — Protams, tas nepavisam nebija tīrs. — Komanda, — viņš turpināja, — krietna, cienījama komanda.

—   Jūs uzņēmāties vest dzīvniekus.

—   Kaut manas acis nekad neskatītu jusu draņķīgo salu! Kāda velna pēc,,* vajadzīgi zvēri tādā salā?

Turklāt jūsu cilvēks.». Man rādījās, ka viņš ir cilvēks. Bet viņš ir plānprātis. Un viņam nav ko meklēt kuģa pakaļgalā. Vai domājat, ka viss šoneris pieder jums?

—  Jūsu matroži sāka šim nabaga nejaucēnam darīt pāri, kolīdz viņš uzkāpa uz kuģa.

—  Jā, viņš ir nejauks — nejauks kā velns. Mani ļaudis nevar viņu ciest. Es nevaru viņu ciest. Neviens no mums nevar viņu ciest. Jūs pats arī ne.

Montgomerijs novērsās.

—  Lai būtu kā būdams, ļaujiet šim cilvēkam mieru, — viņš sacīja, klanīdams galvu.

Bet kapteinis tagad gribēja ķildoties. Viņš pacēla balsi.

—   Ziniet, ja viņš vēl līdīs uz šo galu, es izgāzīšu viņam iekšas. Izķidāšu kā nabagu! Jūs nebūsit tas, kas mani mācīs, ko drīkstu darīt. Ziniet, es esmu šī kuģa kapteinis — kapteinis un īpašnieks. Ziniet, es te esmu noteicējs — man tiesa un taisnība. Es salīgu aizgādāt līdz Arikai cilvēku un viņa kalpotāju un no turienes abus kopā ar kādiem dzīvniekiem uz salu. Es nekad neesmu līdzis, ka man jāved vājprātīgs velns un dulls kaulu zāģeris, šitāds ..,

Nu, vienalga, kā viņš nosauca Montgomeriju. Es redzēju, ka pēdējais sper soli uz priekšu, un iestājos starpā.

—  Viņš ir piedzēries, — es sacīju. Kapteinis vēl neķītrāk palaida muti. — Rimstieties! — es teicu, aši pagriezdamies pret viņu, jo saskatīju draudus Montgomerija bālajā sejā.

Tagad lamu krusa ķēra mani. Es tomēr biju priecīgs, ka pēdējā mirklī novērsu kautiņu, lai arī izpelnījos piedzērušā kapteiņa nelabvēlību. Esmu diezgan bieži nokļuvis ekscentriskā sabiedrībā, taču nedomāju, ka būtu jebkad agrāk dzirdējis tik daudz jēlu vārdu nepārtrauktā straumē plūstam pār viena cilvēka lūpām. Dažus no tiem man grūti nācās panest, kaut gan esmu lēnīgas dabas. Protams, kad teicu kapteinim rimties, es piemirsu, ka esmu vienīgi niecīgs jūrā atrasts cilvēks, kas, palicis bez līdzekļiem, nevar samaksāt par braucienu, tikai nejauši uziets apgādājamais, kurš atkarīgs no kuģinieku devības vai spekulatīvā pasākuma. Uz visu to kapteinis man norādīja gaužām skaidri. Lai nu bija kā būdams, es nepieļāvu cīņu.

IV

PIE ŠONERA MARGĀM

Pēc saules rieta mēs tovakar saskatījām zemi, un šoneris likās dreifā. Montgomerijs izmeta, ka esot redzams viņa ceļa mērķis. Nevarēja neko skaidri izšķirt no tāda attāluma; kā man toreiz šķita, vīdēja tikai tumšzila, zema lāma nenoteikti zilpelēkā okeānā. No tās gandrīz vertikāli cēlās pret debesīm dūmu strūkla.

Kapteiņa nebija uz klāja, kad ieraudzījām salu. Izgāzis savu niknumu uz mani, viņš bija nostreipuļojis lejā un droši vien aizmidzis uz grīdas savā kajītē. Faktiski nu komandēja viņa palīgs — kalsenais nerunīgais cilvēks, ko bijām redzējuši pie stūres rata. Acīm redzot, arī viņš ļaunojās uz Montgomeriju. Viņš nepievērsa mums abiem ne mazako uzmanību. Mēs kopā ar viņu ēdām drūmā klusumā, pēc tam kad biju veltīgi mēģinājis uzsākt sarunu. Man arī dūrās acīs, ka matroži tiplam skarbi izturējās pret manu biedru un viņa dzīvniekiem. Atzinu, ka Montgomerijs ļoti noslēpumains attiecībā uz savu ceļa mērķi un to, ko nodomājis darīt ar šiem radījumiem, un es netincināju viņu, kaut arī sajutu aizvien lielāku ziņkāri.

Sarunādamies mēs abi palikām uz kvarterklāja,-līdz debess raiboja vienās zvaigznēs. Nakts bija ļoti klusa, tikai šad un tad atlidoja no dzelteni apgaismotā baka daža skaņa un reizumis dzirdēja kustamies dzīvniekus. Sarāvusies čokurā, puma gulēja, vērojot mūs spīdošām acīm, — melns kamols krātiņa stūrī. Suņi šķita aizmiguši. Montgomerijs izvilka cigārus.

It kā ļaudamies skumīgām atmiņām, viņš runāja par Londonu, pie kam sīki iztaujāja mani, kādas pārmaiņas tur notikušas. Viņš lika noprast, ka mīlējis dzīvi šinī pilsētā, no kuras piepeši atšķirts uz visiem laikiem.

Kā mācēdams tērzēju par šo un to. Pastāvīgi jautu, cik viņš dīvains, un runādams es skatīju viņa savādo, bālo seju, ko palsi apgaismoja kompasmājiņas laterna manā aizmugurē. Pēc tam lūkojos tumsīgajā jūrā — uz to pusi, kur nakts slēpa viņa mazo salu.

Šķita, ka šis cilvēks ieradies no bezgalības tikai izglābt man dzīvību. Nākamajā dienā viņš atstās kuģi un pazudīs no mana redzes loka. Tas viss pat ikdienišķos apstākļos būtu mani vedinājis mazliet padomāt Bet vispirms bija neparasti, ka izglītots cilvēks d^īvo šinī svešajā saliņā, un kur tad vēl viņa īpatnējā bagāža. Es pieķēru sevi atkārtojam kapteiņa jautājumu — ko Montgomerijs gribēja darīt ar šiem dzīvniekiem? Un — kad pirmoreiz ieminējos par tiem — kāpēc viņš izlikās, it kā tie nepiederētu viņam? Turklāt mani dziļi ietekmēja viņa kalpotāja ērmīgums. Šie apstākļi Mont- gomeriju ietina noslēpumainības dūmakā. Tie nodarbināja manu iztēli un gausināja manu valodu.

Pret pusnakti mūsu saruna par Londonu apsīka, un, pārliekušies pār falšbortu, mēs stāvējām blakus viens otram, sapņaini raudzīdamies uz kluso jūru zvaigžņu gaismā, grimdami katrs savās domās. Šāda atmosfēra mīkstināja sirdi, un es sāku paust savas pateicības jūtas.

—  Ja atļaujat sacīt, — es ierunājos pēc brīža, — jūs esat izglābis man dzīvību.

—   Nejaušība, — viņš atbildēja, — tīrā nejaušība.

—   Es tomēr vēlos pateikties savam labdarim.

—  Nepateicieties nevienam. Jums vajadzēja palīdzības, un es pratu to sniegt: es jūs durstīju un ēdināju gandrīz tāpat, it kā būtu uzgājis interesantu dzīvnieku. Es garlaikojos, un man gribējās pastrādāt. Ja es būtu pārguris tanī dienā vai man nepatiktu jūsu deguns, nu … diezin kur tad jūs atrastos tagad.

Šie vārdi mazliet atvēsināja mani.

—   Lai nu kā .. . — es turpināju.

—   Es saku, tā ir nejaušība, — viņš pārtrauca mani, — kā viss cilvēka mūžā. Vienīgi ēzeļi to neapjēdz. Kāpēc tagad esmu šeit, izstumts no civilizētās pasaules? Kāpēc nevaru būt laimīgs, baudīt visus Londonas priekus? Tikai tāpēc, ka vienpadsmit gadus atpakaļ es kādā miglotā naktī uz desmit minūtēm pazaudēju galvu.

Viņš aprāvās.

—   Jā? — es bildu.

—   Tas ir viss.

Mēs atkal klusējām. Pēc laiciņa viņš iesmējās.

—   Šī zvaigžņu gaisma kaut kā raisa vaļā mēli. Esmu ēzelis, un tomēr man tā kā gribētos jums izstāstīt savas bēdas.

—  Varat būt drošs, ka neizpaudīšu to, ko dzirdēšu no jums, — ja tā vajag.

Viņš dzīrās uzņemt valodu, bet pēkšņi pakratīja Šaubās galvu.

—   Nestāstiet, — es teicu. — Man viss viens. Galu galā ir labāk, ka neatklāj noslēpumu. Jūs negūsit neko citu kā tikai mazu atvieglojumu, ja attaisnošu jūsu uzticību. Ja neattaisnošu … Nu?

Viņš minstinādamies ieņurdējās. Jutu, ka esmu viņu it kā iedzinis sprukās, notrāpīdams tādu brīdi, kad viņam gribas izkratīt sirdi; un patiesībā es nekāroju izdibināt, kas piespiedis jaunu medicīnas studentu pamest Londonu. Man netrūkst iztēles. Es paraustīju plecus un novērsos. Pārliekusies par pūpes margām, melna figūra klusēdama vēroja zvaigznes. Tas bija Montgomerija savādais kalpotājs. Man sakustoties, viņš asi atskatijas pār plecu, pēc tam atkal lūkojās projām.

Tas varbūt jums šķiet nesvarīgi, bet mani pārsteidza kā piepešs trieciens. Mūsu tuvumā bija tikai viens gaismeklis — laterna pie stūres rata. Šī radījuma seja ufr īsu mirkli pagriezās pret uguni, un es redzēju, ka acis, kas mani uzskatīja, zaigoja iezaļganā krāsā.

Es toreiz nezināju, ka vismaz sarkanējs spīdums nereti vērojams cilvēka acīs. Šo īpašību es uztvēru kā gluži necilvēcisku. Šis melnais stāvs ar gailējošām acīm nomāca visas manas vīra domas un jūtas, un mani uz brīdi atkal sagrāba aizmirstās bērnu dienu šausmas. Pēc tam šis iespaids izzuda, kā bija radies. Melns, lempīgs cilvēka stāvs, neievērojams cilvēka stāvs, zvaigžņu gaismā bija pārkāries pār pūpes margām, un es dzirdēju Montgomeriju uzrunājam mani.

— Es nu domāju, ka jāliekas uz auss, — viņš teica, — ja esat diezgan izvēdinājies.

Es ierunājos par ko citu. Mēs nogājām lejā, un pie manas kajītes durvīm viņš novēlēja man labu nakti.

Es redzēju ļoti nepatīkamus sapņus. Dilstošais mēness uzlēca vēlu. Tas iemeta manā kajītē baltu, spocīgu vājas gaismas kūli, un baiga figūra ēnojās uz dēļu apšuvuma pie manas kojas. Pēc tam pamodās briežu suņi, tie sāka riet un gaudot, tā ka laiku pa laikam uztrūkos no sapņa, un es tikpat kā negulēju līdz ausmas pirmajam svīdumam.

V

CILVĒKS, KAM NEBIJA KURP DOTIES

Agrā rītā — tas bija otrais rīts, kopš atlabu, un, domāju, ceturtais, kopš mani uzņēma kuģis — es pamodos pēc nemierīgiem sapņiem, pēc murgiem par grandošiern lielgabaliem un aurojošiem pūļiem, un jautu aizsmakušus kliedzienus augšā. Izberzējis acis, es gulēju, klausīdamies šinīs trokšņos, un kādu brīdi īsti neapjēdzu, kur atrodos. Piepeši dzirdēju dipam basas kājas, svaidām smagus priekšmetus, neganti dverkstam un klaudzam ķēdes. Murdēja ūdens, jo kuģi pēkšņi grieza apkārt; putains, dzeltenzaļš vilnis iešļācās apaļajā lodziņā un straumītē plūda lejup pa stiklu. Es uzrāvu drēbes un devos uz klāja.

Kāpdams augšup pa trapu, es ieraudzīju pret kvē- lainām debesīm — pašlaik lēca saule — kapteiņa plato - muguru un rudos matus un pār viņa plecu pumu, kas vērpās riņķī, pacelta ar trici, kura bija pierīkota pie bezanmasta spenkera koka. Nabaga dzīvnieks šķita briesmīgi pārbiedēts un plaka pie sava mazā krātiņa grīdas.

— Pār bortu tos! — kapteinis bļāva. — Pār bortu! Drīz kuģis būs tīrs no visas šitās kompānijas.

Kapteinis stāvēja man ceļā, tā ka gribot negribot piesitu viņam pie pleca, lai tiktu uz klāja. Viņš satrūcies apgriezās apkārt un pastreipuļoja dažus soļus

atpakaļ, lai nopētītu mani. Varēja skaidri redzēt, ka šis cilvēks joprojām bija kunga prātā.

—   Sveika būšana! — kapteinis stulbi sacīja, un pēc tam viņa skatiens kļuva žirgtāks. — Ak jā, tas tak ir misters … misters? …

—   Prendiks, — es papildināju.

—   Prendiku ellē ratā! — viņš izgrūda. — Turi Žaunas! — tāds ir tavs vārds. Misters Turi Žaunas!

Nebija nozīmes atbildēt šim rupulim. Bet es nemaz negaidīju viņa nākamo gājienu. Viņš pastiepa roku pret portu, pie kura stāvēja Montgomerijs, runādams ar kādu smagnēju baltmatainu vīru netīrās, zilās flaneļa drēbēs. Acīm redzot, tas bija tikko uzkāpis uz kuģa.

—   Lasies, nolādēto mister Turi Žaunas! Lasies! — kapteinis rēca.

Dzirdot šos vārdus, Montgomerijs un viņa sarunu biedrs pagriezās pret mani.

—   Ko jūs gribat ar to sacīt? — es vaicāju.

—   Lasies, nolādēto mister Turi Žaunas! — to es gribu sacīt. Pār bortu, mister Turi Žaunas! — un mērkaķa ātrumā! Mēs tīrām visu kuģi, tīrām šo apgānīto kuģi. Un tev jālaižas pār bortu.

Es apstulbināts blenzu viņā. Pēc tam iedomājos, ka šāds uzaicinājums man tieši pa prātam. Nebija taču ko noskumt, ka zaudētas izredzes ceļot kā vienīgajam pasažierim kopā ar šo kašķīgo lieldzērāju. Es pievērsos Montgomerijam.

—   Nevaram jūs ņemt līdzi! — Montgomerija biedrs strupi teica.

—   Nevarat mani ņemt līdzi! — es izsaucos drausmās.

Viņš rādīja tik stingru un noraidīgu seju, kādu vēl i nekad nebiju skatījis.

—   Klausieties, — es iesāku, pagriezdamies pret kapteini.

—   Pār bortu! — kapteinis atcirta. — Šis kuģis nav zvēriem un kanibāliem, ne nu vēl tiem, kas slimāki par zvēriem. Tev jālaižas pār bortu… mister Turi faunas! Jav šie nevar tevi ņemt līdzi, tad liecies dreifā. Bet tu aizvāksies, lai tur vai kas! Kopā ar taviem

draugiem. Šo sasodīto salu es atstāju uz visiem laikiem, amen! Man nu reiz ir diezgan.

—   Bet Montgomerij … — es lūdzos.

Sašķobījis apakšlūpu, viņš bezcerīgi pameta ar galvu uz blakus stāvošo sirmo vīru, tādējādi norādīdams, ka nespēj man palīdzēt.

—   Es drīz parūpēšos par jums, — kapteinis sacīja.

Nu sākās īpatnēja vārdu pārmaiņa starp trijiem cilvēkiem. Es lūdzos gan vienu, gan otru, vispirms balt- mataino vīru, lai atvēl man izcelties malā, pēc tam skurbo kapteini, lai mani patur uz kuģa. Skaļā, žēlā balsī vērsos pat pie matrožiem. Montgomerijs neteica ne vārda, viņš tikai kratīja galvu.

—   Es saku, tu laidīsies pār bortu, — kapteinis skandināja vienu un to pašu. — Likumu ellē ratā! Es te esmu kungs.

Jāatzīstas, beidzot mana balss pēkšņi aizrāvās, tā ka mani skaļie draudi apsīka pusvārdā. Es jutu sevī uzbangojam histērisku dusmu vilni, aizgāju kuģa pakaļgalā un drūmi blenzu tukšumā.

Tikmēr matroži ātri vien krāva ārā saiņus un iesprostotos dzīvniekus. Aizvēja pusē pie šonera šūpojās liela barkasa ar divām stāvošām rājburām, un tanī viņi laida šo neparasto bagāžu. No salas atbraukušos strādniekus, kas ņēma pretī saiņus, toreiz neredzēju, tāpēc ka barkasas korpuss slēpās aiz šonera sāniem.

Montgomerijs un viņa biedrs man nepiegrieza ne mazāko vērību, abi rosījās, palīdzēdami un dodami norādījumus četriem vai pieciem matrožiem, kas kuģi atbrīvoja no kravas. Kapteinis gāja uz priekšgalu, vairāk kavēdams, nekā sekmēdams darbu. Es slīgu drīz izmisumā, drīz neprātā. Stāvēju, gaidīdams nenovēršamo iznākumu, un pāris reižu histēriski nosmējos par savu kļūmo likstu. Jutos vēl jo nelaimīgāks tāpēc, ka biju palicis bez brokastīm. Bads un asinsķermenīšu trūkums laupa cilvēkam vīrišķību. Es gluži skaidri apzinājos, ka nejaudāju nedz pretoties kapteinim, ja tas nolēmis mani aizdzīt, nedz arī uzspiest sevi Montgo- merijam un viņa biedram. Tamdēļ pasīvi gaidīju savu likteni, un matroži turpināja darbu, pārvietodami barkasā Montgomerija Īpašumu, it ka manis nemaz nebūtu pasaulē.

Šo darbu drīz nobeidza, un pēc tam sākās cīņa; mani vilka uz portu, un es vāji pretojos. Pat tobrīd ievēroju, cik savādas bija brūnās sejas vīriem, kas kopā ar Montgomeriju atradās barkasā. Tā nu bija piekrauta pilna, un to steidzīgi atgrūda no kuģa. Zem manis parādījās zaļa ūdens sprauga, kas kļuva aizvien platāka, un es visiem spēkiem stīvējos atpakaļ, lai nenokristu uz galvas lejā.

Strādnieki barkasā izsmējīgi klaigāja, un es dzirdēju, ka Montgomerijs nolamājās uz viņiem. Kapteinis ar savu palīgu un vienu matrozi murīja mani uz kuģa pakaļgalu. Lady Vain giga bija vilkta trosē; pa pusei piepildījusies ar ūdeni, bez airiem un jebkāda provianta. Es liedzos kāpt šinī laivā un nostiepos garšļaukus uz klāja. Beigu beigās mani nolaida lejā ar virvi, jo pakaļgalā nebija trapa, un atstāja dreifā.

Es lēnām dreifēju projām no šonera. Tādā kā stingā mulsā redzēju visu komandu ķeramies pie takelāžas virvēm, un kuģis gausi, bet noteikti griezās pret vēju. Buras saplandījās, pēc tam piepūtās, kad vējš iegulās tanīs. Es vēros apbružātajos kuģa sānos, kas strauji nosvērās pret mani. Drīz tas pazuda no manām acīm.

Es nepagriezu galvu un neskatījos tam nopakaļ. Sākumā gandrīz nespēju ticēt notikušajam. Apstulbis kruknēju gigas dibenā, truli blenzdams uz tukšo, spīdīgo jūru. Pēc tam apjēdzu, ka esmu atkal mazā ellītē, šoreiz pa pusei ieslīcis ūdenī. Atskatīdamies pār laivas malu, es redzēju šoneri attālināmies un rudmataino kapteini pie pūpes margām ņirgājamies par mani; un, pavērsies pret salu, skatījos, ka barkasa raucas aizvien mazāka, tuvodamās krastam.

Piepeši attapos, cik nežēlīgi esmu pamests. Man nebija nekāda līdzekļa, kā sasniegt krastu, varēja tikai gadīties, ka aizdreifēju uz turieni. Jums jāatceras, ka joprojām jutos slābans pēc vārgšanas laivā; un es biju tukšā dūšā un gaužām vājš, tamdēļ man pietrūka vīrišķības. Es spēji sāku elsot un raudāt, kā vēl nekad nebiju darījis kopš savas mazotnes. Asaras ritēja man pār seju.

Izmisuma lēkmē dauzīju ar dūrēm ūdeni laivas dibenā un neganti spārdīju margapmali. Es skaļi lūdzu dievu, lai viņš sūta man nāvi.

VI

ĻAUNĀ IZSKATA LAIVINIEKI

Redzēdami, ka esmu patiešām atstāts likteņa varā, salinieki tomēr iežēlojās par mani. Es ļoti lēni dreifēju austrumu virzienā, slīpi tuvodamies salai, un histēriskā atvieglojumā drīz redzēju, ka barkasa pagriežas un burā uz mani. Kad tā ar savu lielo kravu piebrauca tuvāk, es saskatīju Montgomerija plecīgo, baltmataino biedru, kas sēdēja pie šotēm laivas pakaļgalā, iespiests starp suņiem un vairākām bagāžas kastēm. Klusēdams un nekustēdamies šis cilvēks cieši vērās manī. Tikpat cieši uz mani blenza melnsejīgais kroplis pie pumas priekšgalā. Vel bija trīs dīvaini vīri, dzīvnieciska izskata radījumi, uz kuriem neganti rūca briežu suņi. Montgomerijs vadīja laivu. Sasniedzis gigu, viņš uzcēlās, satvēra manu trosi un piesēja pie. stūres pinnes, lai mani vilktu līdzi, jo barkasā nebija vietas.

Es jau biju atguvies no savas histērijas un, kad barkasa tuvojās, atbildēju uz viņa saucienu tīri braši. Es teicu, ka giga tikpat kā pieplūduši pilna, un viņš padeva man virlopu. Mani parāva atpakaļ, trosei saspringstot starp abām laivām. Kadu laiku rosījos, smeldams ārā ūdeni.

Es tiku galā ar ūdeni, kas iešļācies gigā, kura bija gluži vesela, un pēc tam atkal varēju aplūkot cilvēkus barkasā.

Redzēju, ka baltmatainais vīrs joprojām vērīgi raugās uz mani, bet tagad, likās, ar tāda ka apjukuma izteiksmi. Kad mūsu skatieni sastapās, viņš nodūra galvu, uzlūkodams briežu suni, kas sēdēja starp viņa cēļiem. Šis bija cilvēks ar skaistu pieri, parupjiem vaibstiem un, kā jau esmu minējis, spēcīgu miesas būvi, bet viņa āda virs acu plakstiem dīvaini atkarājās, savītusi ilgajā mūžā, un smagās mutes nošļukušie kaktiņi piešķīra viņam kauslīgas apņēmības izteiksmi.

Viņš runāja ar Montgomeriju tik klusi, ka nedzirdēju vārdus. Mans skatiens nu aizklīda pie pārējiem trijiem vīriem, un šie patiešām bija savādi brāļi. Redzēju tikai viņu sejas, kas nezin kāpēc spēji pamodināja manī neparastu riebumu. Es cieši vēroju viņus, un šis iespaids neizzuda, kaut arī nevarēju izdibināt, kas īsti to radījis. Viņi toreiz man šķita tumšādaini, bet viņu locekļi līdz pat pirkstiem un pēdām bija dīvaini ievīstīti plānā, netīrā, baltā drēbē. Esmu redzējis satinušās austrumu sievietes, bet šādi ietuntuļotus vīriešus sastapu pirmo reizi. Viņi valkāja arī turbānus, un man pretī vērās nejaukas sejas ar spīdošām acīm un izvirzītu apakšžokli. Viņiem bija gludi, melni mati, kas atgādināja zirga astrus, un sēdus viņi izskatījās, it kā būtu visgarākie cilvēki, kādus jebkad esmu redzējis. Baltmatainais vīrs, kura augums, kā zināju, sasniedza krietnas sešas pēdas, sēdošā stāvoklī bija par galvas tiesu zemāks nekā ikkatrs no šiem trijiem. Vēlāk atklāju, ka īstenībā neviens no viņiem nebija lielāks par mani, bet viņu rumpji nenormāli gari un augšstilbi īsi, pie tam ērmīgi saliekti. Visādā ziņā šī bija aplam derdzīga sabiedrība, un virs viņu galvam, zem priekšējās rājburas, savu melno seju rādīja cilvēks, kura acis bija zaigojušas tumsa.

Kad vēroju šos cilvēkus, viņi palūkojās man acīs un tad cits pēc cita novērsās no mana tiešā skatiena, un meta uz mani dīvainus, zaglīgus mirkļus. Es iedomājos, ka varbūt viņus īdzinu, un pievērsu uzmanību salai, kurai tuvojāmies.

Tā bija zema un klāta ar leknu veģetāciju, kur dominēja palmas, kādas vēl nepazinu. Tievs, balts dūmu stabiņš vienā vietā slīpeniski pacēlās lielā augstumā un tur izklīda kā dūnas. Tagad mēs atradāmies platā līcī, kas abās pusēs robežojās ar zemu ragu. Skumīgi pelēkas smilts liedags krauji slējās augšup līdz kosai, kas stāvēja savas sešdesmit — septiņdesmit pēdas virs jūras līmeņa un bija nevienādi apaugusi ar kokiem un krūmiem. Nogāzes vidū redzēju raibu taisnstūrainu akmens apžogojumu, kurš, kā vēlāk atklāju, bija celts no koraļļiem un pumeka lavas. Aiz šī apžogojuma vīdēja divi niedru jumti.

Mūs gaidīdams, ūdens malā stāvēja kāds cilvēks. No tālienes man šķita, ka redzēju vēl ļoti groteskus radījumus iemetamies atgāzēs krūmājā, taču es vairs nemanīju tos, kad piebraucām tuvāk. Šis cilvēks bija vidēja auguma, ar melnu negroīda seju. Viņam bija liela mute gandrīz bez lūpām, ārkārtīgi izstīdzējušas rokas, līkas kājas un garas, plānas pēdas, un, izstiepis savu trulo seju uz priekšu, viņš stāvēja, vērodams mūs. Viņš valkāja zila serža svārkus un bikses, tāpat kā Montgomerijs ar savu biedru.

Kad piebraucām vēl tuvāk, šis īpatnis sāka pa liedagu skraidelēt šurp un turp, kustēdamies gaužām gro- teska veidā. Pēc Montgomerija pavēles četri vīri barkasā pietrūkās ar savādiem, neveikliem žestiem un ievilka rājburas. Montgomerijs laivu pagrieza un ievadīja mazā, šaurā dokā, kurš bija izrakts liedagā. Tad cilvēks krastmalā steidzās pie mums. Tas, ko es saucu par doku, īstenībā bija tikai grāvis, pietiekami garš, lai šinīs paisuma apstākļos uzņemtu barkasu.

Dzirdēju lielās laivas priekšgalu nošņirkstam pret smiltīm, ar virlopu grūdu gigu projām no barkasas stūres un, atraisījis trosi, izkāpu malā. Gaužām neveikli izķepurojušies smilšainajā krastā, trīs satītie vīri tūlīt ņēmās kraut ārā bagāžu, un viņiem palīdzēja cilvēks liedagā. Mani it sevišķi pārsteidza, cik ērmīgi cilāja kājas šie trīs savīstītie un pārsietie laivinieki — tās bija nevis stīvas, bet savādi kroplīgas, it kā locītavas būtu nepareizās vietas. Suņi joprojām staipīja ķēdes un rūca uz šiem cilvēkiem, kad baltmatainais vīrs kopā ar viņiem izkāpa malā.

Trīs rumpīgie tēvaiņi sarunājās savā starpā dīvainām rīkles skaņām, un, kad viņi ķērās pie saiņiem barkasas pakaļgalā, cilvēks, kas bija mūs gaidījis liedagā, sāka satraukti čalināt uz viņiem — kādā svešā valodā, man likās. Nevarēju atminēties, kur esmu jau dzirdējis šādu balsi. Baltmatainais vīrs stāvēja, valdīdams sešus nemierīgos suņus un to ķaukstoņā izkliegdams pavēles. Noņēmis barkasas stūri, izkāpa arī Montgomerijs, un visi rosījās, laivu atbrīvodami no kravas. Es jutos tik vājš, ka nespēju palīdzēt, jo biju ilgi gavējis un saule svelmēja manu kailo galvu.

Pēc brīža baltmatainais vīrs šķita atcerējies mani un pienāca klāt.

—   Jūs izskatāties, — viņš ierunājās, — it kā nemaz nebūtu ēdis brokastis. — Viņa mazās, melnās ačeles spīdēja zem kuplajām uzacīm. — Man jāatvainojas par to. Tagad esat mūsu viesis, un mums jārūpējas par jums, — kaut arī, kā pats zināt, esat nelūgts. — Viņš asi ieskatījās man sejā. — Montgomerijs teica, jūs esot izglītots cilvēks, mister Prendik, — teica, jūs kaut ko saprotot no zinātnes. Vai drīkstu jautāt, ko tas nozīmē?

Es pastāstīju viņam, ka esmu sabijis kādus gadus Karaliskajā Zinātņu koledžā un veicis Hakslija vadībā dažus pētījumus bioloģijā. To dzirdot, viņš mazliet pacēla uzacis.

—   Tad jau ir drusku citādi, mister Prendik, — viņš sacīja, izpauzdams mazliet vairāk cieņas. — Tā nu gadījies, ka mēs te esam biologi. Šī ir bioloģiska stacija — tā varētu teikt. — Viņa skatiens pievērsās cilvēkiem baltajās drēbēs, kuri ar veltņu palīdzību cītīgi vilka pumu uz mūra apžogojuma pusi. — Vismaz mēs ar Montgomeriju esam biologi, — viņš piebilda. — Es gan nevaru pateikt, kad tiksit projām, — viņš turpināja. — Mēs esam atstatus no visiem ceļiem. Redzam kuģi vienīgi kādu reizi pa gadu.

Viņš piepeši atstāja mani, devās augšup pa liedagu, aizsoļoja garām šai grupai un, jādomā, iegāja nožogojumā. Pārējie divi cilvēki bija kopā ar Montgomeriju un krāva uz zemiem bagāžas ratiņiem mazākus saiņus. Lama un trušu būri vēl palika barkasā; briežu suņi joprojām bija piesieti pie airsoliem. Sakrāvuši pilnu vezumu, visi trīs vīri ķērās pie ratiņiem un sāka stumt apmēram tonnu smago kravu nopakaļ pumai. Pēc brīža Montgomerijs pienāca pie manis un izstiepa roku.

—  Man pašam prieks, — viņš sacīja.^— Tas kapteinis bija muļķa ēzelis. Viņš būtu sagādājis jums sūras dienas.

—   Jūs atkal izglābāt mani, — es teicu.

—  To mēs vēl redzēsim. Jūs pārliecināsities, ka_ šī sala ir sasodīti ērmīga vieta, ticiet man. Es jūsu adā būtu piesardzīgs uz katra soļa. Viņš… — Montgome* rijs minstinājās un šķita pārvērtējam vārdus, kas viņam bija uz mēles. — Vai jūs nepalīdzētu man dabūt ārā šos trušus? — viņš jautāja.

Ar trušiem viņš rīkojās savādi. Mēs abi iebridām ūdenī, un es palīdzēju viņam iznest krastā vienu būri. Viņš tūliņ attaisīja būra durtiņas, pacēla tā galu un izbēra zemē dzīvo saturu. Truši ķepurodamies sakrita kaudzē cits citam virsū. Viņš sasita plaukstas, un tūliņ tie aizcilpoja augšup pa liedagu. Pēc manām domām, to bija piecpadsmit — divdesmit.

—  Audziet un vairojieties, mani draugi, — Montgomerijs sacīja. — Apdzīvojiet šo salu. Līdz šim esam te jutuši zināmu gaļas trūkumu.

Kamēr vēroju tos nozūdam, baltmatainais vīrs atgriezās ar pudeli brendija un dažiem sausiņiem.

—  Apremdējiet nu pirmo izsalkumu, Prendik, — viņš teica daudz vēlīgākā balsī nekā iepriekš.

Es nelikos lūgties un uzreiz ķēros pie sausiņiem, kamēr baltmatainais vīrs palīdzēja Montgomerijam izlaist vēl pārdesmit trušu. Trīs lielus būrus tomēr aizgādāja līdz ar pumu uz māju. Brendiju es neaiztiku, jo esmu no bērna kājas bijis atturībnieks.

VII

AIZSLĒGTĀS DURVIS.

Kā lasītājs droši vien sapratīs, iesākumā viss šķita «tik svešs ap mani un šinī stāvokli biju nokļuvis pēc tādiem negaidītiem piedzīvojumiem, ka nespēju noteikt atsevišķo apkārtējo priekšmetu relatīvo svešumu. Sekoju lamai augšup pa liedagu, kur mani panāca Montgomerijs, kas piesacīja, lai es neejot akmens nožogojumā. Toreiz ievēroju, ka puma ar krātiņu un saiņu kaudze bija novietoti ārpusē pie ieejas šinī četrstūrainajā pagalmā.

Es pagriezos un redzēju, ka barkasa nu bija pilnīgi izkrauta un, tika vilkta krastā un baltmatainais vīrs devās uz mūsu pusi. Viņš uzrunāja Montgomeriju.

—  Un tagad mums jāizspriež jautājums par šo nelūgto viesi. Ko mēs darīsim ar viņu?

—  Viņš kaut ko sajēdz no zinātnes. — Montgomerijs teica.

—   Es kārot kāroju atkal stāties pie darba — ar šo jauno materiālu, — sirmais vīrs sacīja, ar galvas mājienu norādīdams uz apžogojumu, un viņa acis kļuva žirgtākas.

—  Es domāju gan! — Montgomerijs atbildēja tādā balsī, kas nebūt neskanēja laipni.

—  Mēs nevaram viņu sūtīt uz turieni, un mums nav laika celt viņam jaunu būdu. Un katrā ziņā vēl nevaram viņam uzticēties.

—   Esmu jūsu rokās, — es teicu.

Man nebija ne jausmas, ko nozīmē «uz turieni».

—  Esmu gudrojis par to pašu, — Montgomerijs sacīja. — Lai viņš dzīvo manā istabā, tanī tiek pa ārdurvīm …

—   Skaidrs, — vecīgais vīrs tūlīt piekrita, palūkodamies uz Montgomeriju, un mēs visi trīs devāmies uz apžogojuma pusi. — Neņemiet ļaunā šādu slepenību, mister Prendik, — jums jāpatur prātā, ka esat nelūgts. Mūsu mazā iestāde glabā dažus noslēpumus, tā patiesībā ir tāda kā Zilbārža istaba. Te īstenībā nav nekā sevišķi briesmīga — normālam cilvēkam. Bet uzreiz … tā kā nepazīstam jūs …

—  Bez šaubām, — es teicu. — Es būtu nelga, ja apvainotos par to, ka izturaties ar neuzticību pret mani.

Viņš sašķobīja tikko manāmā smaidā savas biezās lūpas — viņš bija viens no tiem drūmajiem cilvēkiem, kas smaida ar nolaistiem mutes kaktiņiem, — un pa« klanījās par zīmi, ka atzinīgi novērtējis manu padevību. Mēs aizsoļojām garām apžogojuma galvenajai ieejai — masīviem noslēgtiem koka vārtiem, kas bija apkalti ar dzelzi; turpat ārpusē bija salikta barkasas krava. Mēs nonācām līdz stūrim un piegājām pie ma- a zas durvju ailes, ko agrāk netiku ievērojis. Sirmais vīrs izvilka no netīro, zilo svārku kabatas slēdzeņu saišķi, attaisīja šīs durvis un iegāja iekšā. Es pabrīnījos par slēdzenēm un to, cik rūpīgi noslēgta paliek šī vieta arī tad, kad viņš pats tuvumā.

Es sekoju viņam un nokļuvu mazā istaba, kas bija vienkārši, bet diezgan mājīgi iekārtota. Iekšdurvis bija

puspievērtas un veda uz bruģētu pagalmu. Šīs iekšdur- vis Montgomerijs tūlīt aiztaisīja. Telpas tumšākajā stūrī iešķērsām karājās guļamtīkls; jūras pusē bija mazs aizrestots logs bez stikla.

Sirmais vīrs pateica, ka te būšot mans miteklis un es nedrīkstot iet tālāk par iekšdurvīm, ko viņš drošības pēc aizslēgšot no otras puses. Viņš pievērsa manu uzmanību ērtam atpūtas krēslam pie loga un rindai vecu grāmatu uz plaukta gujamtīkla tuvumā, galvenokārt, kā izrādījās, grieķu un latīņu klasiskās literatūras izdevumiem — šinīs valodās es lasu ar grūtībām — un darbiem par hirurģiju. Viņš izgāja no istabas pa ārējām durvīm, kā izsargādamies par jaunu atvērt iekšējās.

— Maltītes mēs parasti ieturam šeit, — Montgomerijs sacīja un pēc tam it kā šaubīdamies devās nopakaļ biedram. — Moro! — es dzirdēju viņu iesaucamies, bet tobrīd nepievērsu uzmanību šim vārdam. Tikai vēlāk tas uznira manā apziņā, kad pārskatīju grāmatas uz plaukta. Kur .es agrāk biju dzirdējis vārdu «Moro»?

Es apsēdos pie loga, izņēmu sausiņus, kas vēl bija man palikuši, un ēdu ar lielisku apetīti. «Moro»?

Caur logu es redzēju vienu no šiem mīklainajiem cilvēkiem baltajos tinumos stiepjam pa liedagu bagāžas kasti. Drīz loga rāmis viņu paslēpa. Pēc tam dzirdēju slēdzeni iebāžam un pagriežam atslēgā aiz manis. Brītiņu vēlāk es saklausīju caur aizslēgtajām durvīm troksni, ko radīja briežu suņi, kurus tagad uzveda no liedaga. Tie nerēja, bet savādi rūca un šņākāja. Varēju dzirdēt, ka tie žigli dipina kājām un Montgomerijs tos balsī mierina.

Mani ļoti iespaidoja šo divu cilvēku rūpīgā piesardzība. Ko viņi te slēpa no manis? Kādu laiku es domāju par to. Gudroju arī, kāpēc Moro vārds man liekas pazīstams. Taču mūsu atmiņa ir tik dīvaina, ka toreiz nevarēju īsti atcerēties, kādā sakarībā man zināms šis vārds. Pēc tam sāku domāt par to, cik ērmīgs izskatījās kroplīgais baltās drēbēs savīstītais cilvēks liedagā. Viņš tik savādi vilka savu kasti. Es vēl nekad nebiju redzējis tādu gaitu, tādas dīvainas kustības.

Man ienāca prātā, ka neviens no šiem cilvēkiem netika runājis ar mani, kaut arī viņi gandrīz visi laiku pa laikam pameta uz mani savādus, zaglīgus mirkļus, kas nemaz nelīdzinājās atklātajiem naivu mežoņu skatieniem. Man gribējās zināt, kādā valodā viņi runā. Viņi šķita sevišķi skopi vārdos, un, kad šie cilvēki runāja, viņu balsis skanēja gaužām nelabi. Kas viņiem kaitēja? Tad atcerējos Montgomerija lempīgā kalpotāja acis.

Taisni šinī brīdī viņš ieradās pats. Viņš tagad bija ģērbies baltās drēbēs un nesa mazu paplāti ar kafiju un vārītiem dārzeņiem. Es tikko spēju apspiest riebuma drebuļus, kad viņš ienāca, vēlīgi palocījās un nolika paplāti man priekšā uz galda.

Pēc tam sastingu pārsteigumā. Zem šķiedrainajiem, melnajiem matiem es ieraudzīju viņa ausi! Tā pēkšņi dūrās acīs, turpat pie manas sejas. Sim cilvēkam bija smailas ausis, ko sedza smalka, brūna spalva!

— Brokastis, ser, — viņš sacīja.

Es blenzu viņa sejā, pat nemēģinādams atbildēt. Viņš pagriezās un devās uz durvīm, pie kam dīvaini lūkojās manī pār plecu.

Es viņu pavadīju ar acīm, un šinī brīdī, notiekot kādam sarežģītam zemapziņas procesam, manā prātā uzpeldēja frāze: «Moro… šaubas?…» Es minstinājos. «Moro? …» Ahā! Tas lika man domās pārcelties desmit gadus, atpakaļ. «Moro šausmas». Vienu momentu šī frāze miglaini vīdēja manā atmiņā, un pēc tam gara acu priekšā parādījās šāds uzraksts sarkaniem burtiem uz mazas, tumšdzeltenas brošūras, kas drausmināja lasītāju, tā ka viņam auksti šermuļi skrēja pār kauliem. Tagad es v.isu atcerējos skaidri. Šī sen aizmirstā brošūra jo spilgti atplaiksnījās manā prātā. Tolaik es biju vēl tikai tāds puišelis, bet Moro — man šķiet, jau gadus piecdesmit vecs vīrs. Viņš bija izcils un lietpratīgs fiziologs, zinātnieku aprindās pazīstams ar savu ārkārtīgi radošo iztēli un rupjo tiešumu diskusijās. Vai šis būtu tas pats Moro? Viņš publicēja dažus tīri apbrīnojamus faktus sakarā ar asins pārliešanu un turklāt, ka bija zināms, veica vērtīgu darbu attiecībā uz audzējiem. Bet pēkšņi viņa karjerai pienāca gals. Viņam vajadzēja atstāt Angliju. Dēvēdamies par laborantu, kāds žurna- lists ar iepriekšēju nolūku celt gaismā sensacionālus atklājumus dabūja atļauju apmeklēt Moro laboratoriju, un skandaloza nejaušība — ja vien tā bija nejaušība — veicināja žurnālista baismīgās brošūras popularitāti. Publicēšanas dienā no Moro mājas izbēga nabaga suns — apdīrāts un vēl citādi sakropļots.

Tas notika preses pieklusuma periodā, un kāds pazīstams redaktors, īslaicīgā laboranta brālēns, apelēja pie nācijas sirdsapziņas. Sī nebija pirmā reize, kad sirdsapziņa vēršas pret pētīšanas metodēm. Ārstu izvajāja no Anglijas. Varbūt viņš dabūja ciest pelnīti, taču, manuprāt, jākaunas, ka citi pētnieki visu to diezgan centīgi atbalstīja un zinātnisko darbinieku lielais pulks viņu pameta nelaimē. Pēc žurnālista apraksta, daži Moro eksperimenti tomēr bija pārlieku nežēlīgi. Viņš droši vien varētu izlīgt ar sabiedrību, ja pārtrauktu savus pētījumus, bet, acīm redzot, neatteicās no tiem, kā darītu vairums cilvēku, ko reiz pārņēmusi zinātnisko meklējumu valdonīga burvība. Turklāt Moro bija neprecējies, tā ka viņam vajadzēja bēdāt tikai par sevi …

Es jutos pārliecināts, ka širn jābūt tam pašam cilvēkam. Viss norādīja, ka nemaldos. Piepeši apjautu, kādam mērķim viņš izraudzījis pumu un citus dzīvniekus, ko tagad kopā ar pārējo bagāžu nogādāja apžo- gojumā aiz mājas; un specifiska, šķebīga smaka, tāds kā pazīstams tvanums, smaka, ko līdz šim biju pusap- zināti nomanījis, spēji sarosināja manas domas. Tā bija operāciju zāles antiseptiskā smaka. Caur sienu dzirdēju pumu rūcam un vienu suni nokaucamies, it kā tam būtu iesists

Taču, it sevišķi cilvēkam ar zinātnisku izglītību, vi- visekcija nemaz neliekas tik šausmīga, ka attaisnotu šo slepenību. Manās domās notika dīvains lēciens, ar vislielāko skaidrību atkal iešāvās prātā Montgomerija kalpotāja smailās ausis un zaigojošās acis. Es lūkojos ārup uz zaļo jūru, kas putoja spirgtā vējā, un ļāvos šīm un citām savādajām pašu pēdējo dienu atmiņām, kuras raisījās trauksmaini.

Ko tas viss varēja nozīmēt? Aizslēgts apžogojurns uz vientulīgas salas, pazīstams vivisektors un šie kroplie un ķēmīgie cilvēki? ., <

PUMAS RĒCIENI

Ap pulksten vieniem Montgomerijs pārtrauca manu aizdomu un minējumu juceklīgo drūzmu, un viņam sekoja groteskais kalpotājs, nesdams uz paplātes maizi, zaļumus un citas ēdamvielas, pudeli viskija, krūzi ūdens un trīs glāzes un nažus. Es pašķielēju uz šo neparasto radījumu un redzēju, ka viņa savādās, nemierīgās acis vēro mani. Montgomerijs pavēstīja, ka brokastošot kopā ar mani, bet Moro esot pārāk nevaļīgs, lai piebiedrotos mums.

—   Moro! — es sacīju. — Es zinu šo vārdu.

—   Lai velns parauj jūsu zināšanu! — viņš atcirta. — Es biju gatavs ēzelis, kad pateicu jums šo vārdu. Man vajadzēja apdomāties. Lai vai kā, tas palīdzēs jums izost mūsu … noslēpumus. Viskiju?

—   Nē, paldies. Es nedzeru.

—   Bijis arī es tāds sātībnieks! Bet, kas par vēlu, tas par vēlu. Šī elles dzira jau mani atveda šurp. Tā un kāda miglota nakts. Es toreiz domāju, ka esmu laimīgs, kad Moro piedāvājās mani aizgādāt projām. Tas ir ērmoti …

—   Montgomerij, — es piepeši ierunājos, kolīdz ārdurvis aizvērās, — kāpēc jūsu kalpotājam ir smailas ausis?

—   Deviņi pērkoni! — viņš izsaucās, ieķēris pirmo kumosu. Viņš kādu brīdi blenza manī un pēc tam atkārtoja: — Smailas ausis?

—   Tām ir smaili galiņi, — es aiztrūkstošā balsī sacīju, cik iespējams mierīgāk, — un smalka, tumša spalva gar m#lām.

Viņš ļoti uzmanīgi lēja sev viskiju un ūdeni.

—   Man rādījās… ka viņa mati sedz ausis.

—   Es tās redzēju, kad viņš pieliecās, lai noliktu uz galda kafiju, ko atsūtījāt. Un viņa acis spīd tumsā.

Montgomerijs jau bija atguvies no izbrīna pēc mana jautājuma.

—   Es vienmēr domāju, — viņš gausi teica ar savu šļupstīgo pieskaņu, kas tagad tika mazliet uzsvērta, — ka viņa ausis patiešām nav lādzīgās, jo viņš tas slēpj zem matiem … Kādas tās izskatījās?

Montgomerija izturēšanās mani pārliecināja, ka šī neziņa bija mākslota. Taču es diezin vai varēju šim cilvēkam sacīt, ka uzlūkoju viņu par meli.

—  Smailas, — es teicu, — pamazas un spalvainas — īsti spalvainas. Bet šis cilvēks vispār ir pati dīvainākā būtne, kādu vien esmu redzējis.

Spējš, piesmacis dzīvnieka sāpju rēciens atskanēja no apžogojuma aiz mums. Dobjā un plašā balss lika noprast, ka rēca puma. Es ievēroju, ka Montgomerijs sarāvās.

—  Ja? — viņš bilda.

—   Kur jūs sameklējāt šo radījumu?

—   E . .. Sanfrancisko .. . Tiesa, viņš ir pretīgs gaudenis. Ziniet, plānprātis. Es nevaru atcerēties, no kurienes viņš uzradies. Bet, ziniet, esmu pieradis pie viņa. Mēs abi esam pieraduši. Kādu iespaidu viņš atstājis uz jums?

—  Viņš ir nedabisks, — es teicu. — Viņam piemīt kaut kas … Neuzskatiet mani par untumnieku, bet es izjūtu riebumu un mani muskuļi saspringst, kad viņš nāk tuvumā. Tad šķiet, ka pieskarsies kas… sātanisks, nudien.

Klausīdamies šinīs vārdos, Montgomerijs bija pārstājis ēst.

—  Ērmoti, — viņš sacīja. — Es gan neko tādu nemanu. — Viņš atkal ķērās pie brokastīm. — Man nebija ne jausmas par to, — viņš teica un košļāja kumosu. — Šonera komandas vīri… laikam jutuši to pašu… Viņi mocīja vai nost nabaga nejaucēnu… Jūs redzējāt kapteini? ..,

Pēkšņi puma ierēcās atkal, šoreiz vēl skaudrāk. Montgomerijs paklusām nolamājās. Dzīros viņu iztincināt par cilvēkiem liedagā. Tad nabaga dzīvnieks iekšpusē laida vaļā īsus, griezīgus kaucienus.

—  Jūsu cilvēki liedagā, — es sacīju, — pie kādas rases viņi pieder?

—    Vareni puiši, vai ne? — viņš izklaidīgi atjautāja, pie kam sarauca uzacis, kad dzīvnieks spalgi iegaudojās.

Es vairs nevaicāju neko. No jauna atskanēja kauciens, negantāks par iepriekšējo. Viņš palūkojās uz mani savām trulajām, pelēkajām acīm un pēc tam iedzēra vēl viskiju. Viņš mēģināja mani ievilkt diskusija par alkoholu, apgalvodams, ka esot ar to izglābis man dzīvību. Likās, viņš ļoti gribēja uzsvērt, ka man par savu dzīvību jāpateicas viņam. Atbildēju izvairīgi. Drīz mūsu maltīte bija galā, kroplīgais smailausainais izdzimums nokopa galdu un Montgomerijs atkal pameta mani vienu istabā. Visu laiku viņš nespēja īsti apslēpt uzbudinājumu par vivisecētās pumas gaudām. Viņš runāja par savu dīvaino nervozitāti" un pēc tam atstāja mani, acīm redzami apstiprinādams savus vārdus.

Es pats atzinu, ka šie rēcieni ārkārtīgi uzbudina. Gausi vilkās pēcpusdiena, un tie kļuva aizvien dobjāki un spēcīgāki. Tie sākumā dūrās sirdī un pēdīgi, bez mitas atkārtodamies, mani pavisam izsita no līdzsvara. Nosviedu ielasīto Horācija darbu tulkojumu pie malas un sāku vīstīt dūres, kodīt lūpas un soļot pa istabu.

Pēc brīža es lūkoju ar pirkstiem aizbāzt ausis.

Šie gaudieni mani sažēlinaja aizvien vairāk, līdz beidzot tik asi pauda ciešanas, ka ilgāk nespēju tos izturēt savā šaurajā istabā. Es izmetos laukā vēlās pēcpusdienas midzinošajā tveicē un, pagājis garām lielajiem vārtiem, kuri, kā ievēroju, bija atkal aizslēgti, nogriezos aiz mūra apsētas stūra.

Ārā šie kaucieni atskanēja vēl skaļāk. Šķita, ka visas pasaules sāpes radušas kopīgu balsi. Taču, ja es zinātu, ka blakus istabā kāds mokās šādās sāpēs, un tās būtu mēmas, droši vien — tā vēlāk domāju par to — es spētu saglabāt dvēseles mieru. Bet mūs satrauc līdzjūtība, kad ciešanas izpaužas balsī un liek trīsēt mūsu nerviem. Par spīti spožai saules gaismai un koku zaļajiem vēdekļiem, kuri šūpojās glāstīgā jūras brīzē, pasaule šķita tumša, klīstošu melnu un sarkanu rēgu pilna, kamēr nebiju ticis tādā attālumā no mājas un raibā mūra, ka nedzirdēju vairs pumas rēcienus.

BŪTNE MEŽĀ

Daudz nevērodams, kurp eju, es lieliem soļiem devos cauri atvasājam, kas sedza kosu aiz mājas. Pēc tam gāju pa ēnu, ko meta biezs puduris slaidu koku aiz kosas, un drīz vien atrados kādu gabaliņu otrpus tās un kāpu lejup, uz strautiņu, kurš tecēja pa šauru ieleju. Es apstājos un klausījos. Veiktais attālums un biežņas masīvā starpsiena apklusinātu katru skaņu, kas nāktu no apžogojuma. Gaiss bija rāms. Čabinādams izlēca trusis un aizdiedza augšup pa atgāzi manā priekšā. Es vilcinājos un apsēdos ēnas malā.

Skats bija tīkams. Tērce slēpās savu krastu leknajā zaļumā, tikai vienā vietā es samanīju spoguļojam trīs- stūrainu ūdens lāmiņu. Viņā pusē redzēju cauri zilganai dūmakai J<oku un ložņaugu mudžekli un virs tā atkal debess dzidro zilumu. Sur un tur balts vai tumšsarkans lāsums iezīmēja kādu ziedošu bārkstainu epifītu. Es kādu brīdi laidu skatienu pār šo ainavu, un pēc tam manu prātu atkal nodarbināja Montgome,- rija kalpotāja savādās īpatnības. Bet tādā tveicē nevarēju domāt skaidri un drīz vien sāku snauduļot.

Nezinu, pēc cik ilga laika mani iztrūcināja čaboņa zaļumos otrpus strauta. Pirmajā mirklī saskatīju tikai iešūpotas niedru un paparžu galotnes. Piepeši strauta krastā parādījās kaut kas — iesākumā nevarēju izšķirt, kas īsti. Tas nolieca pie ūdens galvu un dzēra. Tad redzēju, ka tas bija cilvēks, kas staigā četreniski — tāpat kā dzīvnieks!

Viņa augumu sedza iezilganas drēbes, āda bija vara krāsā, mati — melni. Likās, groteska kroplība bija raksturīga visiem šiem saliniekiem. Es dzirdēju, ka viņš dzerot sūca ar lūpām ūdeni.

Es saliecos uz priekšu, lai viņu redzētu labāk, un mana roka pagrūda lavas gabalu; tas grabēdams aizvēlās lejup pa nogāzi. Viņš vainīgi pacēla acis, un mūsu skatieni sastapās. Sis radījums tūlīt uzķepurojās kājās un stāvēja, slaucīdams ar savu neveiklo roku muti un lūkodamies manī. Viņa kājas nebija ne pusē tik garas kā rumpis. Tā mēs apmulsuši vērāmies viens otrā kādu minūti. Pēc tam viņš lavījās projām caur krūmiem pa labi no manis, pie kam dažas reizes apstājās, lai atskatītos. Laiku pa laikam viņš cieši uzlūkoja mani. Es dzirdēju, ka lapu čaukstoņa kļuva aizvien klusāka un izdzisa tālumā. Viņš nozuda, bet es vēl ilgi sēdēju un raudzījos viņam pakaļ. Mana laiskā miegulība bija izgaisusi.

Mani iztraucēja troksnis aizmugurē, un, spēji apgriezies, redzēju truša balto, ļengano ļipu aizzibam augšup pa atgāzi. Es uzlēcu kājās.

Pēc groteskā puskustoņa parādīšanās pēcpusdienas klusums man pēkšņi likās dzīvības pilns. Es tramīgi aplaidu acis apkārt, nožēlodams, ka esmu bez ieroča. Pēc tam iedomājos, ka nule redzētais cilvēks bija nevis kails kā mežonis, bet ģērbies iezilganās drēbēs, un šinī sakarībā es mēģināju sevi pārliecināt, ka galu galā viņš droši vien ir miermīlīgs radījums un viņa sejas trulais bargums dod aplamu priekšstatu par viņu pašu.

Tomēr šis rēgs mani stipri uzbudināja. Es gāju uz kreiso pusi pa atgāzi, grozīdams galvu un skatīdamies visapkārt starp koku taisnajiem stumbriem. Kamdēļ cilvēkam vajadzēja staigāt četreniski un dzert ar lūpām? Pēc brīža atkal izdzirdēju gaudojam dzīvnieku un, domādams, ka tā ir puma, pagriezos, un devos tieši projām no šī trokšņa. Tā es nokāpu pie strauta, pārlēcu tam pāri un spraucos augšup caur atvasāju otrā pusē. ^

Mani iztrūcināja liels, spilgti sarkans plankums uz zemes, un, piegājis klāt, es atklāju, ka tā bija īpatnēja sēne, izzarota un iekrokāta līdzīgi lapveidigam ķērpim, bet no pieskāriena tā saplaka gļotās. Pēc tam atradu kuplu paparžu ēnā kaut ko nepatīkamu — beigtu trusi ar atrautu galvu. Tas bija aplipis ar spīdīgām mušām, taču vēl silts. Es drausmās apstājos, ieraudzīdams izšļakstītās asinis. Te nu bija nogalināts vismaz viens salas apmeklētājs!

Nekādu citu vardarbības pēdu es nemanīju. Izskatījās, it kā trusis būtu piepeši sakampts un nonāvēts. Vērdamies šinī spalvainajā ķermenītī, es nodevos minējumiem, kā tas varēja gadīties. Tā stāvēdams jutu, ka mācas virsū mīklainas bailes, ko bija pamodinājis ar savu necilvēcisko seju radījums pie strauta. Es sāku noprast, cik bīstams mans gājiens starp šiem nezināmajiem ļaudīm. Apkārtējais biezoknis tagad man tēlojās citāds. Nu katrā ēnā slēpās ienaidnieks, katra čaboņa nozīmēja briesmas. Šķita, ka neredzamas būtnes glūn uz mani.

Nolēmu doties atpakaļ uz apžogojumu krastmalā. Es aši pagriezos un strauji, gandrīz jāsaka, neprātīgi brāžos cauri krūmiem, par vari gribēdams atkal tikt klajā vietā.

Es pēkšņi apstājos pie kāda klajumiņa. Tā bija tāda kā lauce, kas radusies, kokiem izgāžoties; jau zēla sē- jeņi, lai cīnītos par brīvo vietu, ko viņā pusē atkal iekļāva stumbru un vīteņaugu biežņa ar sēņu un puķu ielāsumiem. Uz milzīga krituša koka piepjainajiem trupekņiem manā priekšā vienkopus tupēja trīs groteski cilvēki, vēl nemanīdami, ka esmu pienācis viņiem tuvumā. Vi§na, acīm redzot, bija sieviete, divi pārējie — vīrieši. Visi bija puskaili, tikai vidukļus sedza sarkanas drēbes tinumi, un es vēl nekad nebiju redzējis mežoņus ar tādu pelēcīgi sarkanbrūnu ādu. Tuklas, lielas sejas bez zoda, slīpas pieres, reti, saraini mati uz galvas. Es pirmo reizi sastapu tik- kustoniska izskata radījumus.

Viņi sarunājās, pareizāk, viens no vīriešiem runāja ar abiem pārējiem, un visi trīs bija pārāk aizrāvušies, lai justu mani pienākam. Viņi šūpoja galvas un plecus uz vienu un otru pusi. Runātājs šmakstinādams bēra vārdus, kurus dzirdēju skaidri, taču nevarēju saprast, ko viņš teica. Man šķita, ka viņš atkārto kādu sarežģītu penteri. Pēc laiciņa šī balss kļuva skarbāka, un, izplezdams rokas, viņš piecēlās kājās.

Nu arī pārējie uzcēlās kājās un izpleta rokas, pie kam sāka vervelēt viņam līdzi, šūpodamies savas garās penteres ritmā. Es tobrīd ievēroju, ka viņiem lempīgas, plānas pēdas un neparasti īsi stilbi. Visi trīs sāka lēnām soļot riņķī, paceldami un piecirzdami kājas un vicinādami rokas; viņu ritmiskajā runā ievijās tāda kā meldija ar refrēnu, kurš skanēja «alūla» vai «balūla». Viņu

acis iedegās un ķēmīgās sejas kļuva žirgtākas, paužot savādu prieku. Siekalas pilēja no bezlūpu mutēm.

Vērodams viņu groteskos un mīklainos žestus, es piepeši pirmo reizi skaidri noskārtu, kāpēc viņi tik derdzīgi un atstāj tādu nenoteiktu, pretrunīgu iespaidu, it kā būtu gluži sveši un tanī pašā laikā svešādi pazīstami. Sie trīs radījumi, kas bija iegrimuši savā noslēpumainajā rituālā, līdzinājās cilvēkiem un tomēr visdīvainākajā kārtā atgādināja kādu pazīstamu dzīvnieku. Par spīti uzģērbtajai lupatai, cilvēka stāvam, cilvēciskam augumam, katrs no šiem radījumiem savās kustībās, sejas izteiksmē, visā ārienē, kā tagad apjautu, bija nenoliedzami ieņēmies cūkai piemītošas īpatnības, cūcisku piejaukumu, nepārprotamas šī kustoņa pazīmes.

Es stāvēju, padevies šīs pārsteidzošās atziņas varai, un nākamajā brīdī man iešāvās prātā visbaigākie jautājumi. Bļaudami un urkšķēdami dīvainie radījumi cits pēc cita sāka lēkt gaisā. Vienam paslīdēja kāja, un kādu mirkli viņš palika uz visām četrām, iekām tika atkal augšā. Tanī momentā pietiekami skaidri atplaiksnījās šo briesmoņu patiesais dzīvnieciskums.

Es pagriezos pēc iespējas klusāk un, lāgiem sastingdams aiz bailēm, ka mani nodos zara brīkšķis vai lapas čabiens, steidzos atpakaļ krūmos. Pagāja labs laiks, iekām kļuvu drošāks un uzdrīkstējos kustēties brīvi.

Tobrīd mana vienīgā doma bija tikt projām no šiem dergļiem, un es gandrīz nemanīju, ka esmu iznācis uz vāji iemītas taciņas starp kokiem. Tad, piepeši šķērsodams mazu laucīti, nepatīkami satrūkos, ieraudzījis starp stumbriem jardus trīsdesmit atstatu divas lempīgas kājas, kas klusi soļoja paralēli manam virzienam. Galvu un ķermeņa augšdaļu slēpa ložņaugu mudžeklis. Es spēji apstājos, cerēdams, ka šis radījums mani neredz. Viņa kājas apstājās reizē ar mani. Es biju tā uzbudināts, ka tik tikko savaldījos un nemetos bēgt pa kaklu pa galvu.

Pēc tam, cieši ielūkojies, es saskatīju cauri sarežģītajam vijumam galvu un rumpi — to pašu lopisko izdzimumu, ko biju redzējis dzeram. Viņš pakustināja galvu. No koku paēnas viņš uzmeta man

acis, un tās zibsnīja zaļām uguntiņām, kas nozuda, tiklīdz viņš atkal pagrieza galvu. Viņš kādu brīdi palika nekustīgs un pēc tam laidās skriet klusiem soļiem caur zaļo labirintu. Nākamajā mirklī viņš nozuda aiz krūmiem. Es nevarēju viņu redzēt, bet jutu, ka viņš apstājies un atkal vēro mani.

Kas īsti tas bija — cilvēks vai dzīvnieks? Ko viņš . gribēja no manis? Es biju bez ieroča, pat bez nūjas. Bēgt būtu neprāts. Lai nu kas bija šis radījums, viņš tomēr neiedrošinājās man uzbrukt. Stingri sakodis zobus, gāju tieši uz viņa pusi. Par vari centos neizrādīt bailes, kas šķita stindzinām manu muguru. Es izspraucos caur augstu, balti ziedošu krūmu biezokni un divdesmit jardus atstatu ieraudzīju viņu skatāmies pār plecu uz mani un vilcināmies. Es paspēru dažus sojus uz priekšu, cieši lūkodamies viņam acīs.

—   Kas jūs esat? — es noprasīju.

Viņš mēģināja izturēt manu skatienu.

—  Nē! — viņš piepeši teica, pagriezās un lēkšiem devās projām no manis caur atvasāju.

Pēc brīža viņš atkal pagriezās un blenza uz mani. Viņa acis gaiši spīdēja krēslā zem kokiem.

Man dūša saskrēja papēžos, taču jutu, ka vienīgais glābiņš — izlikties drošam, un stingrā gaitā gāju viņam virsū. Viņš par jaunu novērsās un pazuda krēslā. Man šķita, ka vēlreiz ievēroju pazibam viņa acis, un tas bija viss.

Pirmo reizi atskārtu, ka šī vēlā stunda varētu kļūt man bīstama. Saule bija norietējusi pirms dažām minūtēm, tropu īsā krēsla jau brieda par tumsu debess austrumdaļā, un kāds agrīns naktstaurenis klusu lidinājās pie manas galvas. Ja negribēju pārnakšņot šinī noslēpumainajā mežā, kas pilns nezināmu briesmu, man vajadzēja steigties atpakaļ uz apžogojumu.

Doma atgriezties šinī sāpju piemeklētajā patvērumā gaužām nepatika, taču būtu vēl nepatīkamāk, ja mani te ārā pārsteigtu dziļa tumsa un viss, kas varēja tanī slēpties. Es vēlreiz ieskatījos zilajās ēnās, kurās bija ieniris dīvainais radījums, un pēc tam devos atpakaļ, lejup pa nogāzi, uz strauta pusi, iedams, kā spriedu, turp, no kurienes nācis.

Soļoju ar skubu, visu šo piedzīvojumu samulsināts, un drīz atrados starp skrajiem kokiem līdzenā vietā. Bezkrāsas dzidrums, kas seko saulrieta atblāzmai, sāka tumšoties. Debess zilums virs marias galvas ik mirkli kļuva sulīgāks, un mazās zvaigznes cita pēc citas pārspēja dziestošo gaismu; spraugas attālākajā lapotnē un koku starpas bija vīdējušas dūmakaini zilas klusinātā dienas gaismā, bet tagad kļuva melnas un noslēpumainas.

Es traucos tālāk. Apkārtne zaudēja krāsas, koku galotnes kā melni silueti slējās pret zaigām, zilām debesīm, un lejpus šīs kontūrlīnijas viss sakusa vienā bezveidīgā tumšumā. Drīz koki kļuva retāki un krūmainais atvasājs kuplāks. Nonācu tuksnešainā, baltā smiltienā un pēc tam atkal plašā, mudžeklīgā brik- snājā.

Mani darīja nemierīgu vāja čaukstoņa labajā pusē. Sākumā domāju, ka viļos, jo, kad vien apstājos, valdīja klusums, tikai vakara vēsma šalca koku galotnēs. Bet, tiklīdz atkal uzņēmu savu ceļu, mani soļi it kā atbalsojās.

Es virzījos projām no biezokņiem, turēdamies klajākās vietās, un reizi pa reizei spēji pagriezos, lai pārsteigtu šo radījumu — ja tāds eksistēja — zogamies uz mani. Neredzēju nekā aizdomīga, un tomēr arvien noteiktāk apjautu kāda klātbūtni. Paātrināju gaitu un pēc laiciņa nonācu pie mazas kosas;-pārgājis tai pāri, aši apgriezos un to cieši vēroju no šīs puses. Melnā kosa skaidri atšķīrās no tumstošajām debesīm.

Pēc brīža kāds bezveida kumurs strauji pacēlās uz debess fona un nozuda. Tagad jutos pārliecināts, ka mans brūnsejīgais pretinieks atkal lavās man līdzi. Un tanī pašā mirklī atskārtu vēl ko nepatīkamu: es biju apmaldījies.

Pagalam samulsināts, slepenā ienaidnieka vajāts, es kādu laiku steidzos uz priekšu. Šis radījums, lai tas būtu kas būdams, vai nu neiedrošinājās man uzbrukt, vai gaidīja izdevīgāku brīdi. Es neatlaidīgi turējos klajās vietās. Reizēm apstājos un klausījos, un drīz pa pusei pārliecināju sevi, ka mans vajātājs vairs nedzenas pakaļ vai radies -tikai manā sakairinātajā iztēlē. Tad izdzirdēju šalkojam jūru. Es pasku- binājos, dodamies gandrīz skriešus, un tūlīt kāds paklupa aiz manis.

Piepeši apcirtos un vēros koku izplūdušajos apveidos manā aizmugurē. Šķita, kaut kas melns ielēca ēnā. Es sastingu un klausījos, taču dzirdēju vienīgi savas asinis tūkstam galvā. Nodomāju, ka mani nervi sabeigti un jutekļi vīluši, un apņēmīgi pagriezos atkal pret šalkojošo jūru.

Pēc pāris minūtēm koki tapa retāki, un izkļuvu kailā, zemā laidā, kas iesniedzās tumšā ūdenī. Nakts bija rāma un skaidra, un jūras lēnajās šūpās mirguļoja zvaigžņu augošo pulku atspīdumi. Atstatāk bāli vizēja bangas pret nesimetrisku rifa loku. Rietumos redzēju zodiakālo gaismu, kas saplūda ar vakarzvaigznes dzelteno spožumu. Krasts stiepās projām no manis uz austrumiem, un rietumos to slēpa zemesraga izcilnis. Tad atcerējos, ka Moro pludmale atrodas rietumos.

Aiz manis pārlūza kāds zariņš un nočabēja lapas. Es pagriezos un stāvēju, lūkodamies tumšajos kokos. Nevarēju nekā saskatīt — vai arī saskatīju pārāk daudz. Katrs melns apveids tumsā likās draudošs un dīvaini atgādināja modru, vērīgu būtni. Tā nostāvēju kādu minūti un pēc tam, joprojām uzmanīdams kokus, nogriezos uz rietumiem, lai šķērsotu zemesmēli. Tiklīdz uzņēmu savu ceļu, viena no glūnošajām ēnām sakustējās un sekoja.

Mana sirds dauzījās strauji. Drīz kļuva redzams līča plašais apveids rietumos, un es apstājos par jaunu. Klusā ēna apstājās jardus desmit no manis. Maza uguntiņa mirgoja ieliekuma tālākajā galā, un pelēkais smilts liedags tikko jaušami vīdēja zvaigžņu gaismā. Līdz šai uguntiņai varēja būt savas divas jūdzes. Lai sasniegtu pludmali, man vajadzēja tikt cauri kokiem, kur glūnēja ēnas, un nokāpt pa krūmaino atgāzi.

Tagad varēju šo radījumu redzēt mazliet skaidrāk. Tas nebija dzīvnieks, jo stāvēja vertikāli. Tūlīt atvēru muti, lai ierunātos, bet mana balss aizžņaudzās. Mēģināju vēlreiz un iekliedzos: «Kas tur ir?» Man neatbildēja. Es paspēru soli uz priekšu. Radījums nekustē

jās no vietas, tikai sarāvas mazaks. Mana kāja atsitās pret akmeni.

Tas mani uzvedināja uz kādu domu. Nenolaizdams acis no melnā stāva manā priekšā, pieliecos un pacēlu šo klints gabalu. Līdz ar manu kustību radījums aši pagriezās, kā būtu darījis suns, un aizlavījās iesāņus tālāk tumsā. Tad atcerējos skolas zēna paņēmienu, ar kuru aizbaidīt lielus suņus, ievīstīju akmeni kabatas lakatiņā un griezu ap plaukstas pamatu. Es dzirdēju troksni attālākajās ēnās, it kā radījums bēgtu. Tad piepeši mans sasprindzinātais uzbudinājums atslāba; padzinis naidnieku, iespiedis plaukstā savu ieroci, es nosvīdu slapjš un sāku drebēt.

Pagāja savs laiks, kamēr sadūšojos doties lejup uz liedagu caur kokiem un krūmiem, kas auga sānis zemes laidai. Šo atstatumu es pēdīgi veicu skriešus un, izkļuvis no biezokņa, ticis smilšainajā pludmalē, izdzirdēju kādu brāžamies man pakaļ.

No bailēm pilnīgi zaudējis galvu, metos skriet pa smiltīm. Tūlīt aiz manis sāka žigli dipēt mīkstas kājas. Es izgrūdu nelabu kliedzienu un divkārt paātrināju soli. Kad traucos tālāk, dažas melnas, neskaidras būtnes, trīs četras reizes lielākas par trušiem, aizskrēja vai aizlēca augšup pa liedagu uz krūmu pusi. Es visu mūžu atcerēšos, kādas drausmas man iedvesa šī pakaļdzīšanās. Skrēju gar pašu ūdens malu un lāgu lāgiem dzirdēju šļakstus, ko tuvodamies sacēla vajātājs. Tālumā, bezcerības tālumā, spīdēja dzeltenā gaisma. Nakts visapkārt bija melna un rāma. Šļakstiem aizmugurē atskanēja arvien tuvāk. Man trūka elpas, jo nemaz nebiju radis skriet; krūtis gārdza un skaudra sāpe kā ar nazi dūra sānos. Jutu, ka vajātājs mani panāks daudz ātrāk, nekā spēšu sasniegt apžogojumu; izmisis un aizelsies apsviedos apkārt un, kad viņš piekļuva man klāt, zvēlu viņam — zvēlu, cik jaudas. Akmens izslīdēja no kabatas lakatiņa cilpas.

Kad pagriezos, radījums, kas bija skrējis četreniski, izslējās kājās, un mans metamais viņu ķēra tieši kreisajos deniņos. Galvaskauss skaļi noknaukšķēja, un dzīvnieks-cilvēks uzmeimuroja man virsū, rokām atgrūda mani, aizsteberēja garām un nogāzās smiltīs ar galvu uz priekšu un seju ūdenī. Un tur viņš palika nekustīgi guļam.

Neuzdrošinājos pieiet pie šī melnā kumura. Atstāju viņu turpat pie saņirbinātā ūdens zem klusajam zvaigznēm un, apmetis ap viņu līkumu, turpināju savu ceļu uz dzelteno gaismu, kas spīdēja no mājas. Un drīz sajutu atvieglojumu, izdzirdot pumas žēlabainas gaudas, skaņas, kas iesākumā bija mani aizdzinušas pētīt šo noslēpumaino salu. Kaut arī biju vājš un briesmīgi noguris, saņēmu visus spēkus un laidos atkal skriet uz gaismu. Šķita, ka mani sauc kāda balss.

X

CILVĒKA VAIDI

Tuvodamies mājai, redzēju, ka gaisma spīdēja pa manas istabas vaļējām durvīm; un tad pie šī oranžkrā- sas plankuma dzirdēju atskanam no tumsas Montgomerija balsi.

—   Prendik! — viņš sauca.

Es vēl skrēju. Pēc brīža atkal dzirdēju viņa saucienu.

—   Hallo! — es vārgi atbildēju un nākamajā mirklī piestreipuļoju pie viņa.

—   Kur jūs bijāt? — viņš noprasīja, pieturēdams mani tādā atstatumā, ka gaisma no durvīm krita uz manas sejas. — Mēs abi tā rāvāmies ar darbu, ka atminējāmies jūs tikai pirms kādas pusstundas. — Viņš mani ieveda istabā un nosēdināja atpūtas krēslā. Uz laiciņu es apžilbu gaismā. — Mēs nedomājām, ka sāksit šo salu pētīt bez mūsu ziņas, — viņš sacīja. — Es biju nobažījies! Bet… kas tad nu? … Paklau!

Es zaudēju pēdējos spēkus, un mana galva noslīga uz krūtīm. Šķiet, viņš izjuta zināmu gandarījumu, dodams man brendiju.

—   Dieva dēļ, — es lūdzos, — aizslēdziet tās durvis,

—   Jūs sa§tapāt kādu no mūsu brīnumiem, ja? — viņš vaicāja.

Montgomerijs noslēdza durvis un atkal pievērsās man. Viņš nejautāja neko, bet deva vēl brendiju ar ūdeni un lika ēst. Es biju noguris līdz nāvei. Viņš neskaidri izteicās, ka piemirsis mani brīdināt, un īsi vaicāja, kad es aizgājis no mājas un ko redzējis. Es atbildēju tikpat īsos, aprautos teikumos.

—  Ko tas viss nozīmē? — es jautāju gandrīz vai histērijā.

—   Nav jau nekā sevišķi briesmīga, — viņš sacīja. — Bet domāju, ka šodien esat jau piedzīvojis diezgan. — Pēkšņi puma spalgi iekaucās sāpēs. To dzirdot, viņš paklusām nolamājās. — Lai mani zibens sasper, — viņš teica, — ja šī vieta nav tikpat draņķīga kā Gauerstrita ar saviem kaķiem.

—  Montgomerij, — es turpināju, — kas* dzinās man pakaļ? Vai tas bija kustonis vai cilvēks?

—  Ja šonakt negulēsit, tad rītdien būsit muļķa prātā, — viņš sacīja.

Es piecēlos un nostājos viņa priekšā.

—  Kas tas bija par radījumu, kurš dzinās man pakaļ? — es noprasīju.

Montgomerijs stingri ielūkojās man acīs un sašķobīja muti. Viņa acis, kas nupat bija raudzījušās žirgti, kļuva trulas.

—  Pēc jūsu stāsta spriežu, ka tas bijis bubulis, — viņš teica.

Man pārskrēja spējš dusmu vilnis. Es atkritu krēslā un spiedu ar rokām pieri. Puma sāka atkal gaudot. Montgomerijs nostājās aiz manis un uzlika savu roku uz mana pleca.

—   Klausieties, Prendik, — viņš sacīja, — man nevajadzēja pieļaut, ka jūs klaiņojat pa mūsu nejēdzīgo salu. Bet nav tik ļauni, kā jums liekas, draugs. Jūsu nervi ir sabendēti. Es iedošu jums miega zāles. Šī kaukoņa vēl turpināsies stundām. Jums jāaizmieg, citādi es neatbildu par sekām.

Es klusēju. Sagumu uz priekšu un aizklāju ar rokām seju. Pēc brīža viņš atgriezās, nesdams glāzīti ar tumšu šķidrumu. To viņš deva man iedzert. Noriju to bez ierunām, un viņš palīdzēja man ierausties guļam- tīklā.

Pamodos liela diena. Kādu laiciņu gulēju izstiepies un vēros jumtā virs manis. Ievēroju, ka spāres izgatavotas no kuģa brangām. Pēc tam pagriezu galvu un redzēju, ka uz galda man nolikts ēdiens. Es sajutu izsalkumu un dzīros kāpt ārā no guļamtīkla, kas4 apsteigdams manu nodomu, loti laipni pārmetas otrādi un izvēla mani četreniski uz grīdas.

Es uzcēlos un apsēdos ieturēt maltīti. Jutu smagumu galvā un sākumā skaidri neatcerējos, kas noticis vakar vakarā. Rīta vēsma pa bezstikla logu ļoti patīkami dvesa istabā, kopā ar ēdienu veicinot manu labsajūtu. Drīz aiz manis atvērās durvis, kas veda uz iežogoto pagalmu. Es pagriezos un ieraudzīju Montgomerija seju.

—   Vesels? — viņš sacīja. — Esmu traki nevaļīgs.

Viņš aiztaisīja durvis. Vēlāk izrādījās, ka viņš aizmirsis tās noslēgt par jaunu.

Man ienāca prātā viņa vakarējā sejas izteiksme, un līdz ar to atmiņā uzausa viss, ko biju piedzīvojis. No iekšpuses atskanēja gaudas — taisni tanī mirklī, kad atcerējos šīs drausmas. Bet šoreiz tās nebija pumas gaudas.

Es nolaidu kumosu, ko biju pacēlis pie lūpām, un klausījos. Klusums. Tikai rīta vēsma žūžoja. Es nodomāju, ka ausis mani vīlušas.

Pēc krietna brīža atsāku maltīti, joprojām klausīdamies abām ausīm. Drīz atkal sadzirdēju ļoti vājas un klusas skaņas. Es paliku sēžam kā sasalis. Kaut ari vājas un klusas, tas satrauca mani dziļāk nekā viss, ko biju līdz šim dzirdējis par šausmām aiz sienas. Tagad nevarēju kļūdīties attiecībā uz šo saraustīto, tumšo skaņu raksturu, ne mazākā mērā šaubīties par to izcelšanos; vaidi mijās ar sāpju gārdzieniem un elsām. Šoreiz tas nebija dzīvnieks. Tur cieta cilvēks!

Visu to atskārtis, uzlēcu kājās, trim soļiem šķērsoju istabu, satvēru iekšdurvju rokturi un atgrūdu tās vaļā.

—   Prendik, cilvēk! Pagaidiet! — Montgomerijs izsaucās, piepeši iejaukdamies.

Kāds iztrūcināts skotu kurts ierējās un norūca. Es redzēju brūnas un sarkanas asinis izlietnē un saodu karbolskābes specifisko smaku. Pa vaļēju durvju aili ieraudzīju tumšā ēnā kaut ko nežēlīgi piesietu pie kāda režģa, sagraizītu, asiņainu, satītu. Un tad, to aizsedzot, paradījas veca Moro seja, bāla un baiga.

Nākamajā mirklī viņš mani sagrāba ar asiņainu roku aiz pleca, notrieca no kājām un sparīgi iegrūda atpakaj istabā. Viņš pacēla mani kā mazu bērnu. Es nokritu garšļaukus uz grīdas, durvis aizcirtās un paslēpa viņa nikno seju. Pēc tam dzirdēju slēdzeni no- skrapstam un Montgomeriju ierunājamies pārmetošā balsī.

—   Sabojāt mūža darbu! — Moro sacīja.

—  Viņš nesaprot, — Montgomerijs atbildēja, un viņa turpmākos vārdus nevarēju saklausīt.

—   Man pagaidām nav laika, — Moro teica.

Pārējo nedzirdēju. Uzrausies kājās, trīcēju pie visas

miesas, un manā prātā juceklīgi drūzmējās visdrausmīgākās nojautas. «Vai būtu iespējama tāda negantība kā cilvēku vivisekcija?» es domāju. Sis jautājums uzplaiksnīja kā zibens negaisa mākoņos… Un pēkšņi šīs drausmas manā apdugušajā prātā pārvērtās asā briesmu apziņā.

XI

CILVĒKA MEDĪBAS

Līdz ar domu, ka istabas ārdurvis joprojām vaļā, man uzausa neprātīga cerība uz glābiņu. Tagad biju pārliecināts, pilnīgi drošs, ka Moro vivisecējis cilvēku. Kopš tā mirkļa, kad izdzirdēju viņa vārdu, es pastāvīgi savā prātā biju mēģinājis salinieku grotesko clzīvnieciskumu kaut kā saistīt ar viņa derdzīgajiem darbiem, un tagad domāju, ka saprotu visu. Atminējos viņa pētījumus par asins pārliešanu. Šie radījumi, ko tiku redzējis, bija kāda riebīga eksperimenta upuri!

Abi pretīgie neģēļi gribēja mani tikai aizturēt, apmuļķot ar savu liekuļoto laipnību un vēlāk pievārēt, un tad mans liktenis būtu drausmīgāks par nāvi, jo es izciestos mocības un pēc tam mani sagaidītu visriebīgākā degradācija, kāda domājama — viņi pievienotu mani, pazudušu dvēseli, kustoni, pārējo briesmekļu baram. Es skatījos pēc kāda ieroča. Itin nekā. Tad man iešāvās prātā padoms, es apgāzu atpūtas krēslu, uzliku tam virsū kāju un noplēsu sānkoku. Līdz ar to atrāvās kāda nagla, kuras smaile padarīja drusku bīstamāku šo citādi maznozīmīgo ieroci. Izdzirdēju soļus ārpusē, nekavējoties atgrūdu vaļā durvis un turpat ieraudzīju Montgomeriju. Viņam bija nodoms aizslēgt ārdurvis.

Es pacēlu savu nūju ar naglu un mēģināju viņam iecirst pa seju, bet viņš atlēca nost. Mirkli vilcinājies, pagriezos un bēgu aiz mājas stūra. «Prendik, cilvēk!» dzirdēju viņu iesaucamies pārsteigumā. «Neesiet muļķa ēzelis!»

«Vēl viena minūte,» domāju, «un viņš būtu mani ieslēdzis, un tad es kā laboratorijas trusis gaidītu savu likteni.» Viņš jau bija šaipus stūra, jo dzirdēju viņu iesaucamies: «Prendik!» Pēc tam viņš sāka dzīties man pakaļ, kaut ko kliegdams. Skrienot, kurp kājas nesa, es šoreiz devos uz ziemeļaustrumiem, taisnā leņķī novirzīdamies no sava vakarējā ceļa. Kad traucos kā apsvi- lis augšup pa liedagu, vienu reizi atskatījos pār plecu un redzēju, ka Montgomerijam pievienojies viņa kalpotājs. Trakā steigā uzjozu pa atgāzi, pēc tam nogriezos uz austrumiem un laidos pa klinšainu ieleju, ko ieskāva džungļi. Pavisam noskrēju apmēram jūdzi, manas krūtis plēšāja, sirds puksti skanēja ausīs, un tad, vairs nejuzdams Montgomeriju un viņa kalpotāju, manīdams, ka izsīkst pēdējie spēki, cirtos atpakaļ, kā spriedu, uz liedaga pusi, un nokritu niedrāja pavēnī.

Tur paliku labu laiku, baidīdamies kustēt, pat baidīdamies domāt, ko darīšu tālāk. Apkārtējā mežonīgā ainava klusi dusēja saulē, un tuvumā nedzirdēju neko citu kā vienīgi smalku sanoņu: mani bija atraduši sīki odi. Drīz saklausīju midzinošas, it kā dvestas skaņas — jūras čalas pludmalē.

Pēc kādas stundas sadzirdēju tālu ziemeļos Montgomeriju saucam mani. Tas pamudināja mani domāt, kā rīkoties turpmāk. Toreiz nopratu, ka šo salu apdzīvoja tikai abi vivisektori un viņu kustoniskotie upuri. Bez šaubām, dažus no šiem dergļiem viņi varētu izmantot pret mani, ja rastos vajadzība. Es zināju, ka Moro un

Montgomerijs nēsā revolverus; bet mans vienīgais ierocis bija nieka dēļa gabals ar mazu, asu naglu, tīrais skangals, ne zveļamais.

Tamdēļ es nekustīgi gulēju turpat, līdz sāku domāt par ēdienu un dzērienu. Un šinī mirklī īsti apģidu savu bezcerības stāvokli. Nezināju, kā sadabūt sev pārtiku; biju pārāk liels nejēga botānikā, lai sameklētu ēdamus augļus un saknes, kas varēja atrasties tuvumā; man nebija nekāda līdzekļa, ar kuru ķert nedaudzos trušus uz salas. Jo vairāk prātoju par savām izredzēm, jo drūmākas tās rādījās. Izmisis par savu stāvokli, pēdīgi iedomājos dzīvnieciskos cilvēkus, ar kuriem biju sastapies. Viņus atminēdamies, lūkoju rast kādu cerību. Citu pēc cita atgādājos šos radījumus, zīlēdams, vai viņi nevarētu man palīdzēt.

Piepeši izdzirdēju briežu suni rejam un tūlīt apzinājos jaunas briesmas. Es daudz negudroju — citādi vajātāji toreiz būtu sagūstījuši mani, — bet, pakampis nūju ar naglu, aizgūtnēm metos no savas paslēptuves uz jūras pusi. Atceros, ka spraucos cauri ērkšķiem, kas dūra kā naži. Asiņains, saplēstām drēbēm nokļuvu pie gara līča, kas iesniedzās no ziemeļiem. Ne mirkli nevilcinādamies, devos tieši ūdenī; es bridu augšup pa līci un drīz atrados līdz ceļiem mazā strautā. Pēdīgi izķepurojos rietumu krastā un, sirds tukstiem skaļi atbalsojoties ausīs, ielīdu paparžu biezoknī, lai nogaidītu gala iznākumu. Dzirdēju, ka suns — tikai viens — tuvojas un, pieskrējis pie ērkšķiem, iekaucās. Neko vairāk nesaklausīju un drīz nodomāju, ka esmu izglābies.

Pagāja minūtes, joprojām valdīja klusums, un beidzot, pēc kādas stundas drošībā, es pamazām atguvu dūšu.

Nejutu vairs nedz lielas drausmas, nedz lielu žēlumu, jo biju, tā sacīt, pārkāpis baiļu un izmisuma robežas. Tagad apzinājos, ka mana dzīvība tikpat kā zaudēta, un šī pārliecība deva man ārkārtīgu drosmi. Pat gribējās sastapties ar Moro vaigu vaigā. Kad bridu pa ūdeni, man ienāca prātā, ka paliktu vismaz viens glābiņš no mocībām, ja cita vairs nebūtu, — es varētu noslīcināties, ko vajātājiem diezin vai izdotos aizkavēt. Toreiz jau taisījos noslīcināties, bet mani atturēja dīvaina vēlēšanās izdzīvot visu šo dēku līdz pēdējam brīdim, savāda objektīva dziļa interese par sevi pašu. Es izstaipīju smaguma pilnos locekļus, kas sūrstēja no dzeloņaugu dūrieniem, pārlaidu acis kokiem un saskatīju melnu seju, kas vērās manī, — saskatīju tik pēkšņi, ka tā šķita izlecam no apkārtējā ornamentālā zaļuma.

Es ieraudzīju to pašu pērtiķveidīgo radījumu, kurš liedagā bija sagaidījis barkasu. Viņš turējās pie sll- pena palmas stumbra. Paķēris savu nūju, pietrūkos kājās, nostādamies viņam pretī. Viņš sāka čalināt. «Tu … tu . .. tu …» tas bija viss, ko varēju iesākumā saprast. Viņš piepeši nolēca no koka, nākamajā mirklī pašķīra lapas un ziņkārīgi uzlūkoja mani.

Šis radījums nemodināja manī tādu riebumu, kādu biju izjutis, sastopoties ar citiem dzīvnieciskajiem cilvēkiem.

—   Tu ar laivu, — viņš sacīja.

Šis radījums varēja runāt, tātad viņš bija cilvēks, vismaz tikpat cilvēcisks kā Montgomerija kalpotājs.

—   Jā, — es teicu. — Atbraucu ar laivu. No kuģa.

—  A! — viņš izdvesa, un viņa žirgtās, nemierīgās acis šaudījās, appētīdamas mani: rokas, nūju, ko turēju, kājas, sadriskāto apģērbu, manas brūces un skrambas, kuras biju dabūjis, brāžoties caur ērkšķiem. Šķita, viņu kaut kas mulsināja. Viņa skatiens atgriezās pie manām rokām. Viņš izstiepa roku un lēnām skaitīja savus pirkstus: «Viens, divi, trīs, četri, pieci — jā?»

Es toreiz neaptvēru, ko viņš gribēja teikt. Vēlāk uzzināju, ka lielai daļai šo dzīvniecisko cilvēku bija kroplīgas rokas, kam dažkārt trūka pat trīs pirkstu. Nospriedis, ka viņš tādējādi apsveicinās, atbildot darīju to pašu. Viņš atņirdzās milzīgā apmierinājumā. Pēc tam viņa ašais, šaudīgais skatiens atkal klīda apkārt. Viņš strauji sakustējās un nozuda. Paparžu lapas, starp kurām viņš bija stāvējis, nočaukstēdamas sakļāvās.

Spraucos ārā no biežņas, sekodams viņam, un pārsteigts redzēju, ka viņš jautri šūpojas, ar savu izstīdzējušo roku turēdamies ložņaugu virvē, kuri cilpām nokarājās no augšējiem koku zariem. Viņš bija pagriezis man muguru.

—   Hallo! — es iesaucos.

Viņš apsviezdamies nolēca zemē un palika stāvam ar seju pret mani.

—  Klausieties, — es teicu. — Kur varētu dabūt kaut ko ēst?_

—  Est! — viņš sacīja. — Tagad ēd cilvēka barību. — Viņa acis atkal pievērsās virvju šūpolēm. — Būdās.

—   Bet kur ir būdas?

—   Ā!

—   Ziniet, es te esmu vēl svešinieks.

Viņš tūlīt apcirtās apkārt un ašiem soļiem devās projām. Visas viņa kustības bija neparasti žiglas.

—   Nāc līdzi, —1 viņš teica.

Sekoju viņam, gribēdams redzēt, kā beigsies šī dēka. Noskārtu, ka būdas ir kāda primitīva pajumte, kur mitinās viņš un citi dzīvnieciskie cilvēki. Iespējams, viņi izturēsies draudzīgi pret mani, es varēšu saprasties ar viņiem. Es vēl nezināju, cik maz šinīs radījumos izpaužas cilvēka iedaba, ko piedēvēju viņiem.

Pērtiķim līdzīgais ceļabiedrs tecēja man blakus, viņa rokas nokarājās, žoklis bija izvirzīts uz priekšu. Man gribējās zināt, kāda viņam atmiņa.

—  Cik ilgi esat nodzīvojis uz šīs salas? — es vaicāju.-

—   Cik ilgi? — viņš atņēma.

Es atkārtoju savu jautājumu, un viņš pacēla roku, rādīdams trīs pirkstus. Šis radījums bija gandrīz vai idiots. Mēģināju izdibināt, ko viņš domājis ar to, un šķita, ka viņam apnīk šāda uzmācība. Kad biju uzdevis vēl pāris jautājumu, viņš piepeši metās sānis un palēcās pēc augļiem, kas karājās kokā. Viņš norāva pilnu riekšavu dzeloņainu pākšu un, ēzdams izlobītos mīkstumus, turpināja ceļu. Šis novērojums apmierināja mani: te bija vismaz kaut kas līdzīgs pārtikai. Es vēl lūkoju viņu iztaujāt, bet viņa nočalinātās tūlītējās atbildes parasti nepavisam nesaistījās ar maniem jautājumiem. Tikai dažas bija vietā, pārējās viņš nobēra bezjēdzīgi kā papagailis.

Šīs dīvainības tik ļoti ieinteresēja mani, ka gandrīz neievēroju taku, pa kuru gājām. Drīz nonācām pie brūniem, apogļotiem kokiem un pēc tam izkļuvām kailā vietā, kuru klāja dzeltenbalta garoza un pār kuru vēlās dūmu grīstes, kas sīvi koda acīs un degunā. Labajā pusē redzēju pār kailas klints izcilni jūras zilo līmeni. Taciņa krauji līkumoja lejup, vezdama šaurā gravā starp haotiski sablīvētiem melnganu vulkānisku sārņu blāķiem. Mēs ienirām šinī dziļumā.

Pēc saules žilbinošās gaismas, kas atstarojās no sērainās zemes, šī eja likās galīgi tumša. Sienas kļuva stāvākas un tuvojās viena otrai. Zaļi un sarkani plankumi ņirbēja manu acu priekšā. Mans pavadonis piepeši apstājās.

— Mājas, — viņš teica.

Es stāvēju dziļas aizas dibenā, kur iesākumā šķita pilnīgi tumšs. Izdzirdēju savādas skaņas un piegrūdu pie acīm kreisās rokas pirkstu skrumšļus. Sajutu nepatīkamu smaku, kāda dveš no pavirši tīrītiem pērtiķu būriem. Tālāk klints atkal pacēlās, pāriedama saules apspīdētā, zaļumiem noaugušā lēzenā piegāzē, un no abām pusēm gaisma pa šauru spraugu šāvās lejup uz tumšo vidu.

XII

LIKUMA TEICĒJI

Kaut kas auksts pieskārās manai rokai. Es stipri iztrūkos un turpat klat samanīju iesārtu būtni, kas visvairāk atgādināja bērnu, kuram nospraukta āda. Šim radījumam tieši piemita sliņķa iezīmes, kuras gan nedūrās acīs, taču modināja riebumu, — tā pati zemā piere, tās pašas gausās kustības. Kad manas acis kaut cik aprada ar tumsu, redzēju apkārtni skaidrāk. Mazais sliņķim līdzīgais radījums stāvēja un vērās maeī. Pavadonis bija nozudis.

Es atrados šaurā ejā starp augstām sienām — plaisā, kas pašķīrusies lavas mezglainajā tecējumā, un mudžeklīgi jūras zāles lēveņi, palmu vēdekļi un niedres, sliedamies pret klinti, abās pusēs veidoja tādas kā necaurredzami tumšas alas. Celiņš, kas vijās augšup pa gravu starp tām, labi ja trīs jardus plats, bija piemēslots pūstošiem augļiem un citiem atkritumiem, tamdēļ jau ari šī vieta tik nelāgi dvakoja.

Mazais, sārtais sliņķim līdzīgais radījums joprojām blenza manī, kad tuvējās alas vaļumā atkal parādījās pērtiķa cilvēks, ar mājienu aicinādams mani iekšā. Tanī pašā laikā kāds lempīgs ērms izkūņojās no attālākas vietas šīs savādās ielas malā un, lūkodamies manī, palika stāvam kā neizteiksmīgs siluets uz košo zaļumu fona. Es vilcinājos — man tā vien gribējās laisties atpakaļ pa ceļu, ko biju nācis — un pēc tam, nolēmis šo dēku izdzīvot līdz galam, satvēru vidū savu nūju ar naglu un, sekodams pavadonim, ielīdu mazā, nejauki piesmirdušā nojumē.

Iekļuvu pusapaļā telpā, kas formas ziņā atgādināja pusi stropa. Pret klints stāvumu, kas veidoja iekšējo sienu, slējās kaudzē daždažādi augļi — kokosi un citi. Nedaudzi primitīvi lavas un koka trauki mētājās pa grīdu, un viens stāvēja uz rupji darināta ķebļa. Uguns nebija. Būdas tumšākajā kaktā sēdēja melns, izblīdis blāķis, kas ieurkšķējās «Hei!», tiklīdz es ienācu, un pērtiķa cilvēks, stāvēdams ieejas ailes krēslainajā gaismā, pastiepa man pāršķeltu kokosu, kad ierausos otrā kaktā un notupos zemē. Paņēmu riekstu un sāku to grauzt, cik iespejams, mierīgāk, par spīti saviem saspīlētajiem nerviem un gandrīz neciešami smacīgajam alas gaisam. Mazais, sārtais sliņķiskais radījums stāvēja būdas vaļumā, un kāds ar pelēki brūnu seju un spīdošām acīm pienāca un blenza pār viņa plecu.

—   Hei! — atskanēja no mistiskās gubas pretējā pusē.

—   Tas ir cilvēks! Tas ir cilvēks! — mans pavadonis vervelēja. — Cilvēks, cilvēks, dzīvs cilvēks, tapat kā es.

«— Muti ciet! — balss no tumsas uzsauca un ieurkšķējās. Es grauzu savu kokosriekstu, iespaidīga klusuma apņemts. Ar acīm urbos- melnumā, bet nevarēju neko izšķirt. — Tas ir cilvēks, — balss atkārtoja. — Vai viņš nāk dzīvot pie mums?

Tā bija padobja, svešāda balss ar īpatnēju svelpjošu pieskaņu, taču vārdi tika izrunāti brīnum pareizi.

Pērtiķa cilvēks skatījās uz manu it kā viņš ko gaidītu. Es atskārtu, ka šis klusuma brīdis nozīmē jautājumu.

—   Viņš nāk dzīvot pie jums, — es teicu.

—   Tas ir cilvēks. Viņam jāmācās Likums.

Tagad sāku izšķirt košāku melnumu tumsā, kādas

sakumpušas figūras izplūdušos apveidus. Tad ievēroju, ka alas vaļumā rēgojas vēl divas galvas. Mana roka sažņaudza nūju.

—   Saki šos vārdus, — būtne tumsā atkārtoja skaļāk. Es biju palaidis gar ausīm tās pēdējo norādījumu. — Nestaigāt četreniski — tāds ir Likums, — tā atkārtoja dziedošā balsī.

Es apjuku.

—   Saki šos vārdus, — pērtiķa cilvēks mudināja un atkārtoja, kas bija teikts priekšā, un viņam draudīgi piebalsoja būtnes ieejas ailē.

Es sapratu, ka man jāatkārto šī idiotiskā formula. Un tad sākās visnejēdzīgākā ceremonija. Balss tumsā rindu pa rindai skaitīja absurdu litāniju, un es un pārējie to atkārtojām. Tanī pašā laikā viņi šūpojās uz vienu un otru pusi, ar rokām sizdami pa ceļiem, un es sekoju viņu priekšzīmei. Varēju iedomāties, ka esmu jau miris un citā pasaulē. Sī tumšā būda, šīs groteskās, neskaidrās figūras, ko tikai šur un tur apgaismoja vājš spīdums, un visas tās šūpojās vienā ritmā un dziedoši skaitīja:

—   Nestaigāt četreniski — tāds ir Likums. Vai mēs neesam cilvēki?'

—   Nesūkt dzērienu — tāds ir Likums. Vai mēs neesam cilvēki?

—   Neēst galu un zivis — tāds ir Likums. Vai mēs neesam cilvēki?

—   Neskrāpēt kokiem mizu — tāds ir Likums. Vai mēs neesam cilvēki?.

—    Nemedīt citus cilvēkus — tāds ir Likums. Vai .mēs neesam cilvēki?

Šo muļķību aizliegumus nomainīja piekodinājumi, kas aizliedza, kā man toreiz šķita, visstulbāko, neiespējamāko un piedauzīgāko izturēšanos, kādu vien varēja iedomāties. Mums uznāca tāda kā rilmizēta lēkme; atkārtodami šo ērmīgo Likumu, mēs penterējām un šūpojāmies arvien ātrāk un ātrāk. Ārēji es biju pakļāvies šo dzīvniecisko cilvēku ietekmei, bet sirds drīz iekutējās jautrībā, drīz sažņaudzās riebumā. Uzskaitījuši garu virkni aizliegumu, mēs sākām pātarot pēc ļaunas formulas:

—   Viņam pieder Sāpju māja,

—   Viņa roka rada.

—   Viņa roka griež brūces.

—   Viņa roka dziedē.

Tā turpinājās otra gara pentere, lielākoties man gluži neaptverams savārstījums par viņu, lai nu viņš būtu kas būdams. Varētu likties, ka sapņoju, taču nekad vēl nebiju dzirdējis sapnī tādus pātarus.

—   Viņam pieder zibens liesma, — mēs dziedājām.

—   Viņam pieder dziļā, sāļā jūra.

Man paplaiksnījās drausmīga doma, ka Moro vispirms dzīvnieciskojis cilvēkus un pēc tam suģestējis šos mazprātiņus, lai tie pielūdz viņu kā dievību. Es tomēr pārāk skaudri nomanīju ap sevi baltus zobus un spēcīgas ķetnas, lai šinī sakarībā mitētos skaitīt līdzi.

—   Viņam pieder zvaigznes debesīs.

Pēdīgi šī dziesma beidzās. Redzēju pērtiķa cilvēka seju spīd am sviedros, un, ta kā manas acis jau bija īsti apradušas ar tumsu, skaidrak izšķīru figūru kaktā, no kurienes skanēja balss. Šis bija radījums cilvēka lielumā, taču šķita apaudzis ar pelēcīgu spalvu gandrīz kā skotu terjers. Kas viņš bija? Kas bija viņi visi? Iedomājieties sevi starp visšausmīgākajiem gaudeņiem un maniakiem, kādus vien iespējams iztēloties, un jūs mazliet sapratīsit, kā jutos šo grotesko, izkariķēto cilvēku vidū.

—  Viņam pieci, viņam pieci, viņam pieci … tāpat kā man, — pērtiķa cilvēks teica.

Es rādīju savas rokas. Pelēkais radījums kaktā saguma uz priekšu.

—  Neskriet četreniski — tāds ir Likums. Vai mēs neesam cilvēki? — viņš sacīja.

Viņš izstiepa savu dīvaini kroplo ķepu un sagrāba manus pirkstus. Tā gandrīz izskatījās pēc brieža kājas, kuras apakšdaļā izveidoti atsevišķi nagi. Es tikko neiekliedzos sāpēs un pārsteigumā. Viņa seja paliecās uz priekšu un vērās manos nagos, parādījās būdas vaļuma

gaismā, un es nodrebēju riebumā, jo tas, ko redzēju, neatgādināja ne cilvēka seju, ne dzīvnieka purnu, bet bija viens vienīgs pelēku matu ērkulis ar trijām pār- •karēm, kas meta ēnas, iezīmējot muti un acis.

—   Viņam ir mazi nagi, — šis palsais radījums noteica savā kuplajā bārdā. — Tas ir labi.

Viņš atlaida manu roku, un es instinktīvi satvēru savu nūju.

—   Ed saknes un zaļumus — tāda ir viņa griba, — pērtiķa cilvēks sacīja.

—   Es esmu Likuma teicējs, — pelēcis turpinaja. — Uz šejieni nāk visi jaunie mācīties Likumu. Es sēžu tumsā un saku priekšā Likumu.

—   Tieši tā, — apstiprināja viens no kustoņiem ie- ejas'ailē.

—   Bargi soda tos, kas pārkāpuši Likumu. Nekāda glābiņa.

—   Nekāda glābiņa, — dzīvnieku cilvēki atkārtoja, slepus paskatīdamies cits uz citu.

—   Nekāda, nekāda, — pērtiķa cilvēks teica. — Nekāda glābiņa. Lūk! Es neklausīju, reiz neklausīju. Es murkšķēju, murkšķēju, vairs nerunāju. Neviens nevarēja saprast. Man iededzināja zīmi rokā. Viņš ir liels, viņš ir labs!

—   Nekāda glābiņa, — pelēkais radījums kaktā sacīja.

—   Nekāda glābiņa, — dzīvnieku cilvēki atkārtoja, šķielēdami cits uz citu. .

—  Katrs grib darīt ko ļaunu, — pelekais Likuma teicējs sacīja. — Ko tu gribēsi, mēs nezinām. Mēs zināsim. Daži grib sekot visam, kas kustas, glūnēt .un zagties, un gaidīt, un klupt virsū, nāvēt un kost, dziļi un garšīgi kost, sūcot asinis .. . Tas ir slikti. Nemedīt citus cilvēkus — tāds ir Likums. Vai mēs neesam cilvēki? Neēst gaļu un zivis — tāds ir Likums. Vai mēs neesam cilvēki?

—   Nekāda glābiņa, — piebilda kāds lāsumains kustonis, kas stāvēja alas vaļumā.

—   Katrs grib darīt ko ļaunu, — pelēkais Likuma teicējs atsāka. — Daži grib ar rokām un zobiem rakt saknes, ošņājot zemi… Tas ir slikti.

—   Nekāda glābiņa, — sacīja cilvēki ieejas ailē.

—   Daži mēdz skrāpēt kokus, citi mēdz kārpīt mi- rušp kapus; daži mēdz cīnīties pierēm, kājām vai nagiem, citi piepeši kož bez kāda iemesla; dažiem patīk netīrība.

—   Nekāda glābiņa, — pērtiķa cilvēks teica, kasīdams kājas ikrus.

—   Nekāda glābiņa, — mazais, sārtais sliņķim līdzīgais radījums atkārtoja.

—   Sods ir bargs un neizbēgams. Tamdēļ mācies Likumu. Saki šos vārdus, — un tūlīt pelēcis atsāka savādo Likuma litāniju un es un visi šie radījumi atkal sākām vilkt līdzi un šūpoties.

Man galva reiba no šīs buldurēšanas un mitekļa smacīgās dvakas, taču turējos citiem līdzi, cerēdams, ka drīzumā notiks kāda pārmaiņa.

—   Nestaigāt četreniski — tāds ir Likums. Vai mēs neesam cilvēki?

Mēs taisījām tādu troksni, ka nepavisam nemanīju kņadu ārā, līdz kāds — manuprāt, viens no diviem cūku vīriešiem, ko biju redzējis iepriekš — pabāza galvu pār mazā, sārtā sliņķveidīgā radījuma plecu un izgrūda satraukuma pilnu kliedzienu, kuru es nesapratu. Tie, kas stāvēja būdas vaļumā, uzreiz nozuda, mans pērtiķa cilvēks izmetās laukā, būtne, kura sēdēja tumsā, sekoja viņam — ievēroju tikai, ka tā bija liela un neveikla un apaugusi ar sudrabainu spalvu, — un es paliku viens.

Tad, iekām tiku līdz izejai, sadzirdēju briežu suņa rejas.

Nākamajā mirklī stāvēju ārpus būdas, turēdams rokā savu krēsla sklandu, juzdams trīsas katrā muskulī. Man bija uzgriezuši savas neveiklās muguras kadi pārdesmit dzīvnieku cilvēki, kuru ķēmīgās galvas pa pusei slēpās aiz viņu lāpstiņām. Viņi satraukti žestikulēja. No būdām jautājoši blenza vēl citi pusdzīvnie- ciski ģīmji. Lūkodamies virzienā, kurā visi vērās, dūmakā zem kokiem ieraudzīju Moro bālo, baigo seju un tumšo stāvu. Viņš nāca uz aizu, valdīdams briežu suni, kas raustīja saiti, un viņam cieši pa pēdām sekoja Montgomerijs ar revolveri rokā.

Uz mirkli es sastingu šausmās.

Palūkojos sānis ,un redzēju, ka, nogriezdams man atkāpšanās ceļus, tuvojas kāds smagnējs kustonis ar milzīgu, pelēku ģīmi un zalgojošām ačelēm. Apskatījos visapkārt un ieraudzīju pa labi no manis piecus sešus jardus atstatfl šauru spraugu, kura bija izveidojusies klints sienā un pa kuru krita ēnās slīps staru kūlis.

— Stāt! — Moro iekliedzās, tiklīdz es devos uz šo plaisu. — Turiet viņu!

Pret mani pagriezās vispirms viena seja un pēc tam citas. Par laimi, šo kustoņu prāti bija gausi.

Es iebelzu ar plecu neveiklam biedēklim, kas vērsās uz Moro pusi, lai apjēgtu, ko tas domājis, un uzgrūdu virsū kādam citam. Briesmonis rokas vien noplātīja, veltīgi tverdams mani. Mazais, sārtais sliņķim līdzīgais radījums metās uz mani, un es notriecu viņu zemē, ar savas nūjas naglu gareniski iešņāpdams brūci viņa nejaukajā ģīmī, un nākamajā brīdī rausos augšup pa stāvu sānceliņu, pa tādu kā krauju aizu, kas veda ārā no gravas. Dzirdēju gaudoņu aizmugurē un kliedzienus «Ķeriet viņu! Turiet viņu!», un radījums ar pelēko ģīmi parādījās aiz manis. Viņa milzīgais ķermenis iespiedās spraugā. «Uz priekšu, uz priekšu!» dzirdēju aurojam. Es ķepurojos augšup pa šauro klints plaisu un izkļuvu sērainajā laukumā rietumos no dzīvnieku cilvēku ciema.

Jādomā, šī sprauga mani glāba, jo šaurais celiņš, kas slīpeniski stīdzēja augšup, aizkavēja tuvākos vajātājus. Es pārskrēju pāri gaišajam laukumam, laidos lejup pa stāvu atgāzi, kas apaugusi skrajiem kokiem, un nokļuvu ielīknē, kur slējās garas niedres. No šejienes izspraucos tumšā, biezā atvasājā, kas zēla melnā, slapjā zemē. Kad ieniru niedrēs, mani priekšējie vajātāji tika ārā no spraugas. Dažas minūtes lauzos cauri atv^isājam. Drīz viss gaiss ap mani skanēja draudīgos kliedzienos. Dzirdēju kņadu, ko sacēla mani vajātāji atgāzēs spraugā, pēc tam knakstēja niedres un laiku pa laikam spalgi nobrīkšķēja kāds zars. Daži no šiem radījumiem rēca kā satracināti plēsīgi zvēri. Briežu suns rēja pa kreisi no manis. Tanī pašā pusē dzirdēju Moro

un Montgomerija saucienus. Es asi nogriezos pa labi. Tieši tobrīd man šķita, ka Montgomerijs mudina mani skriet, cik jaudas.

Drīz manas kājas grima treknā, dūņainā zemē; taču, izmisuma dzīts, es aizgūtnīgi metos muklājā, kūņojos tam pāri, stigdams līdz ceļiem, un izkūlos uz līkumainas takas starp garām niedrēm. Vajātāju troksnis aizvirzījās pa kreisi no manis. Kādā vietā trīs sārti, savādi dzīvnieki apmēram kaķa lielumā tramīgi aizjoza man pa priekšu. Šis celiņš veda kalnup, pāri otram gaišas garozas segtam klajumam un atkal ienira niedru biežņā.

Piepeši taka asi pagriezās gar stāvu nokranti. Es joprojām skrēju, ko kājas nesa, un nemaz neievēroju nokāri, līdz aizlidoju kūleniski pa gaisu.

Uz apakšdelmiem un galvas nokritis starp dzeloņ- augiem, piecēlos ar ieplēstu ausi un asiņainu seju. Es biju iegāzies klinšainā un ērkšķotā gravā ar kraujām sienām. Pa vidu aizvijās lejup šaura tērce, no kuras cēlās dūmakaina migla, kas grīstēm plandījās visapkārt". Mani pārsteidza šī plānā migla spožā saules gaismā, bet toreiz man nebija laika stāvēt un brīnīties. Nogriezies pa labi, devos lejup gar strautu, cerēdams, ka tādējādi tikšu pie jūras, kurā varēšu noslīcināties. Tikai vēlāk atklāju, ka krizdams esmu pametis savu nūju ar naglu.

Drīz grava kādā posmā kļuva šaurāka, un es neuzmanīgi iekāpu strautā. Mudīgi vien izlēcu ārā, jo ūdens bija gandrīz verdošs. Es arī ievēroju, ka plāna sērainu putu kārtiņa peldēja pa mutuļainā ūdens virsmu. Gandrīz tūlīt grava meta līkumu un parādījās zils, neskaidrs horizonts. Tuvējā jūrā rotāja saule. Redzēju nāvi savā priekšā. Bet biju sakarsis un aizelsies, siltas asinis, kas tīkami ritēja pa dzīslām, lāsoja no manas sejas. Jutu arī ko līdzīgu vētrainai līksmei, ka esmu atrāvies no saviem vajātājiem. Man vēl negribējās iebrist jūrā un noslīcināties. Atskatījos uz ceļu, pa kuru biju traucies.

Es klausījos. Sīca odi un čirkstēja kādi mazi kukainīši, kas lēkāja pa ērkšķiem, citādi gaisā valdīja klusums. Tad ļoti vāji atskanēja suņa rejas, sadzirdēju

Čaloņu un vervelēšanu, pātagas plīkšķi, balsis. Tas kļuva skaļākas, pēc tam atkal klusākas. Troksnis aizklimsteja augšup pa strautu un izdzisa. Pagaidām mani vairs

nevajāja.

Bet tagad zināju, kādu palīdzību varēju cerēt no dzīvnieku cilvēkiem.

XIII SARUNAS

Apgriezos un devos lejup uz jūru. Karstais strauts izplūda platumā, pāriedams zālainā sēklī, kur vesels pulks krabju un garķermenīgu, daudzkājainu radījumu iztrūkās no maniem soļiem. Piegāju pie pašas sāļa ūdens malas un tad jutos drošībā. Apgriezos apkārt un, iespiedis rokas sānos, vēros kuplajā zaļumā, kur tvai- kainā grava zīmējās kā iešķelta kūpoša brūce. Bet, atgādinu, es biju pārāk uzbudināts un — skaidra patiesība, kaut arī to apšaubītu tie, kuri nav iepazinuši briesmas — pārāk izmisis, lai darītu sev galu.

Tagad man iešāvās prātā, ka varu vēl izmēģināt laimi. Ja nu es dotos apkārt gar pludmali un tiktu līdz nožogojumam, kamēr Moro un Montgomerijs, un viņu kustoņu bars mani meklē pa salu? Ja es patiešām apietu viņu flangu, varbūt izlauztu kadu akmeni no vaļīgi celtā mūra, iedragātu mazāko durvju atslēgu un salūkotu nazi, revolveri vai citu ieroci, ko cīnīties, kad viņi atgrieztos? Tādējādi es vismaz liktu samaksāt par savu dzīvību.

Tamdēļ pagriezos uz rietumiem un gāju gar ūdens malu. Grimstošā saule svelmaini zvēroja, žilbinot acis. Klusā okeāna vieglais paisums cēlās ar rāmu gul- dzoņu.

Pēc brīža krasts aizstiepās uz dienvidiem un saule novirzījās pa labi. Tad piepeši tālu priekšā ieraudzīju vispirms vienu vajātāju un pēc tam citus iznākam no krūmiem — Moro ar savu dzinējsuni, pēc tam Montgomeriju un vēl divus. To redzēdams, apstājos,

Viņi ieraudzīja mani un žestikulējot devās šurp. Es stāvēju, vērodams viņus tuvojamies. Abi dzīvnieku cilvēki skrēja pa priekšu, lai nogrieztu man ceļu uz atva- sāju. Montgomerijs traucās taisni uz mani. Moro ar suni sekoja lēnāk.

Pēdīgi uztrūkos no sastinguma, pagriezos pret jūru un gāju tieši ūdenī. Sākumā tas bija ļoti sekls. Es nobridu trīsdesmit, jardus, iekām viļņi man sniedzās līdz vidum. Varēju neskaidri redzēt, ka bēguma joslas būtnes šāvās projām no manām kājām.

—   Cilvēk, ko jūs darāt? — Montgomerijs kliedza.

Iebridis līdz jostas vietai, apgriezos un skatījos uz

viņiem.

Montgomerijs elsdams stāvēja ūdens malā. Viņa seja bija koši sārta no piepūles, garie salmu krāsas mati izbužināti, atkarenā apakšlūpa rādīja viņa nelīdzenos zobus. Tobrīd pienāca Moro ar bālu un stingru seju, un briežu suns, ko viņš turēja saitē, rēja uz mani. ^biem vīriem bija krietnas pātagas. Dzīvnieku cilvēki palika augstāk liedagā un blenza notālēm.

—   Ko es daru? Taisos noslīcināties, — es atcirtu.

Montgomerijs un Moro saskatījās.

—   Kāpēc? — Moro vaicāja.

—   Labāk mirt, nekā doties jums nagos un ļaut sevi mocīt.

—   Vai es neteicu jums? — Montgomerijs sacīja, un Moro kaut ko atbildēja klusā balsī.

—   Kas vedina uz domām, ka mocīšu jūs? — Moro jautāja.

—   Tas, ko esmu redzējis, — teicu. — Un viņi… tur.

—   Cietiet klusu! — Moro izsaucās un pacēla roku.

—   Negribu, — es sacīju. — Viņi bijuši cilvēki. Kas viņi ir tagad? Es vismaz negribu kļūt tāds kā viņi. — Lūkojos garām saviem sarunu biedriem. Augstāk liedagā stāvēja Mlings — Montgomerija kalpotājs — un kāds no balti satītajiem dergļiem, ko biju redzējis barkasā. Tālāk, koku ēnās, saskatīju mazo pērtiķa cilvēku un aiz viņa dažas citas tumšas figūras. — Kas ir šie radījumi? — es iesaucos, norādīdams uz viņiem. Piepūlēju balsi aizvien vairāk, lai viņi varētu to sadzirdēt. — Viņi bijuši cilvēki — tādi paši cilvēki kā jūs, šiem cilvēkiem jūs esat uzspieduši kustoniskuma zīmogu, jūs esat viņus padarījuši par vergiem un joprojām baidāties no viņiem. Klausieties! — kliedzu, vērsdamies pie dzīvnieku cilvēkiem un šoreiz noradīdams uz Moro. — Klausieties! Vai neredzat, ka šie vīri aizvien vēl sargās un baidās no jums? Kāpēc tad jūs baidāties no viņiem? Jūsu ir daudz …

—  Dieva dēļ, — Montgomerijs kliedza, — beidziet jel, Prendik!

—   Prendik! — Moro iesaucās.

Abi kliedza reizē, it kā gribēdami nomākt manu balsi. Aiz viņiem drūmi vīdēja nekustīgas sejas, dzīvnieku cilvēki neizpratnē stāvēja ar uzrautiem pleciem un nokarenām, ķēmīgām rokām. Man tobrīd šķita, ka viņi cenšas apjēgt manus vārdus, atminēties kaut ko no savas cilvēciskās pagātnes.

Es kliedzu bez mitas, skaidri neatceros, ko īsti. Moro un Montgomeriju var nogalināt, no viņiem nevajag baidīties — tas bija pats galvenais, ko mēģināju pirms savas bojā ejas iedvest šiem dzīvnieku cilvēkiem. Es redzēju, ka zāļacainais cilvēks tumšajās skrandās, ar kuru biju sastapies pirmajā vakarā pēc savas ierašanās, iznāca no koku paēnas un viņam sekoja citi, lai labāk sadzirdētu mani.

Pēdīgi es aprāvos, jo pietrūka elpas.

—  Vienu mirkli uzklausiet mani, — atskanēja Moro stingrā balss, — un pēc tarn sakiet, ko gribat.

—   Nu? — es atsviedu.

Viņš noklepojās, padomāja, pēc tam sauca: — Latīņu valoda, Prendik! Slikta latīņu valoda! Skolas zēna latīņu valoda! Bet lūkojiet saprast. Hi non sunt homi- nes, sunt animalia qui nos habemus…[2] vivisecējuši. Cilvēciskošanas process. Es izskaidrošu. Nāciet krastā.

Es iesmējos.

—   Nestāstiet niekus, — teicu. — Viņi runā, ceļ mitekļus, gatavo ēdienu. Viņi bijuši cilvēki. Mani varbūt izskalos krastā.

—   Ūdens aiz jums ir dziļš … un mudž no haizivīm.

—   Tad labi vien būs, — es sacīju. — Atra nāve. Tūlīt.

—   Pagaidiet brīdi. — Viņš izņēma no kabatas kādu priekšmetu, kas laistījās saulē, un nosvieda pie savām kājām. — Sis ir pielādēts revolveris, — viņš teica.

—   Montgomerijs darīs tāpat. Mēs abi aiziesim pa liedagu tik tālu, ka varēsit justies drošs. Pēc tam nāciet ārā un ņemiet revolverus.

—   Nekā nebija! Jums ir vēl trešais.

—   Es gribu, ka jūs pagudrotu, Prendik. Pirmkārt, nepavisam neesmu jūs aicinājis uz šo salu. Otrkārt, mēs būtu jūs sazāļojuši vakar vakarā, ja būtu gribējuši jums darīt ļaunu. Treškārt, tagad, kad jūsu pirmais izbīlis pārskrējis un varat mazliet domāt, — vai Montgomerijs gluži izskatās pēc tāda, par kādu uzlūkojat viņu? Mēs dzināmies jums pakaļ jūsu pašu labā. Šī sala ir pilna ar… naidīgiem fenomeniem. Kāda jēga šaut uz jums, ja pats tikko piesolījāt noslīcināties?

—   Kāpēc uzrīdījāt man… jūsu cilvēkus, kad biju būdā?

—   Mēs bijām pārliecināti, ka notversim jūs un izsargāsim no briesmām. Vēlāk mēs tīšām novirzījāmies no pēdām — jūsu pašu labā.

Es prātoju. Tas viss šķita ticams. Pēc tam es ko atcerējos.

—   Bet es redzēju, — teicu, — apžogojumā …

—   Tā bija puma.

—   Klausieties, Prendik, — Montgomerijs sacīja.

—   Jūs esat muļķa ēzelis. Nāciet ārā no ūdens un ņemiet šos revolverus — un parunāsimies. Tagad mēs nevaram darīt neko vairāk.

JAan jāatzīstas, ka toreiz un īstenībā vienmēr es baidījos no Moro un neuzticējos viņam. Bet jutu, ka saprotos ar Montgomeriju.

—   Ejiet projām pa liedagu, — teicu pēc īsām pārdomām. — Un turiet rokas augšā, — piemetināju.

—   To nevaram darīt, — Montgomerijs atbildēja, zīmīgi pamādams ar galvu pār plecu. — Pazemojums.

—   Tad aizeļiet līdz kokiem, — es sacīju, — kā vēlaties.

—   Sasodīti muļķīga ceremonija, — Montgomerijs teica.

Abi pagriezās pret sešiem vai septiņiem groteska- jiem radījumiem, kas, mezdami ēnas, stāvēja saules gaismā, telpiski, kustoši, un tomēr negribējās nemaz ticēt, ka viņi reāli. Montgomerijs noplīkšķināja savu pātagu, un tūlīt viņi visi pagriezās un juku jukām iebēga starp kokiem. Kad Moro un Montgomerijs man šķita pietiekami tālu, es izbridu krastā un pacēlu un ap- pētīju revolverus. Nomērķējis uz kādu apaļu lavas gabalu, izšāvu ar vienu, lai pārliecinātos, vai mani negrib smalki piemānīt, un apmierināts redzēju, ka akmens sašķīda un tumšas drumslas nobira pār liedagu.

Es tomēr vēl mirkli vilcinājos.

—   Riskēšu, — pēdīgi sacīju, un, turēdams katrā rokā revolveri, devos augšup pa liedagu pie viņiem.

—   Tas jau labāk, — Moro vēsi teica. — Ar savu nolādēto iztēli jūs esat izputinājis man gandrīz visu dienu.

Ar tādu kā nievu, kas nokaunināja mani, Moro un Montgomerijs pagriezās un klusēdami gāja pa priekšu.

Dzīvnieku cilvēku pulciņš joprojām neizpratnē stāvēja pa gabalu starp kokiem. Es soļoju viņiem garām, cik mierīgi vien varēdams. Kāds dzīrās man sekot, bet atkāpās, kolīdz Montgomerijs noplīkšķināja savu pātagu. Pārējie klusi stāvēja, vērodami mūs. Iespējams, ka viņi kādreiz bijuši dzīvnieki. Bet es nekad vēl nebiju redzējis dzīvnieku, kas mēģina domāt.

XIV

ĀRSTS MORO SKAIDRO

.— Un tagad, Prendik, es paskaidrošu visu, — ārsts Moro sacīja, tiklīdz bijām apremdējuši izsalkumu un slāpes. — Jāatzīstas, jūs esat visprasīgākais viesis, kādu man gadījies uzņemt. Ielāgojiet: šī ir pēdējā reize, kad pūlos jums izdabāt. Ja vēl draudēsit izdarīt pašnāvību, necelšu ne ausi, kaut arī man būtu nepatīkami.

Viņš sēdēja manā atpūtas krēslā, turēdams pussmē- ķētu cigāru baltajos, veiklajos pirkstos. Piekaru lampas gaisma krita uz viņa sirmajiem matiem; viņš lūkojās caur lodziņu uz zvaigžņu vizmu. Nolicis revolverus pa ķērienam, sēdēju otrpus galda pēc iespējas tālāk no viņa. Montgomerija trūka. Man negribējās būt kopa ar viņiem abiem tik mazā istabiņā.

—   Tātad jūs atzīstat, ka vivisecētais cilvēks, kā nosaucāt šo būtni, galu galā ir tikai puma? — Moro jautāja.

Viņš bija piedabūjis mani apskatīt šo baismeni iekšējā telpā, lai es pārliecinātos, ka tas nav cilvēks.

—   Tā ir puma, — teicu, — joprojām dzīva, bet sagraizīta un izkropļota, ka lūdzu dievu, lai nekad vairs neredzētu tik briesmīgi apstrādātu dzīvu miesu. Lielāku negantību …

—   Beidziet šādas runas, — Mioro pārtrauca mani. — Es vismaz negribu dzirdēt šo puicisko drausminā- šanos. Montgomerijs bija tāds pats. Jūs atzīstat, ka tā ir puma. Tad nu sēdiet rāmi, kamēr lasu jums lekciju par fizioloģiju.

Viņš nekavējoties stāstīja par savu darbu, sākdams pagalam garlaikota cilvēka balsī, bet vēlāk mazliet iesildams. Viņš skaidroja vienkārši un pārliecinoši. Šad un tad viņa vārdos izskanēja sarkasms. Drīz degu kaunā par savām tukšajām iedomām.

Šie radījumi, ko tiku redzējis, bija nevis pārvērsti cilvēki, bet dzīvnieki, cilvēciskoti dzīvnieki, vivisekci- jas triumfs.

—   Jūs aizmirstat, ko visu var izdarīt ar dzīvām būtnēm prasmīgs vivisektors, — Moro sacīja. — Man pašam tīri jābrīnās, ka agrāk neviens nav izdarījis to, ko esmu paveicis šeit. Protams, mazi panākumi jau gūti iepriekš — amputācija, ekscizijas, mēles operācijas. Jūs droši vien zināt, ka hirurģiski var radīt vai ārstēt šķielēšanu? Pēc ekscizijām notiek daždažādas sekundāras pārvērtības, pārmaiņas pigmentācijā, temperamentā, taukaudu sekrēcijā. Bez šaubām, jūs esat dzirdējis par visu to?

—   Protams, — es atbildēju. — Bet jūsu derdzīgie radījumi,.«

—   Visu savā laikā, — viņš attrauca, paceldams roku. — Es tikai sāku. Minēju triviālus pārvērtību gadījumus. Hirurģija spēj vairāk. Tā ne vien ārda un maina, bet arī veido no jauna. Jums varbūt zināma parasta hirurģiska operācija, ko izdara gadījumos, kad sakropļots deguns. No pieres atloba ādas lēveri, ko uzliek uz deguna un pieaudzē šinī jaunajā vietā. Dzīvniekam transplantē daļu no viņa paša. Iespējams arī transplantēt tikko iegūtu materiālu no cita dzīvnieka, — piemēram, zobus. Adu un kaulu transplantē, lai veicinātu dzīšanu. Hirurgs ieliek brūces vidū ādas gabaliņus, kas atgriezti citam dzīvniekam, vai tikko nogalināta upura k-aula drumslas. Hantera [3] gaiļa piesis — varbūt esat dzirdējis — auga uz vērša kakla. Un Alžīrijas zuāvu degunradža žurkas arī jāuzskata par fabricētiem monstriem — parastai žurkai no astes atšķelta sloksnīte un pieaudzēta pie purna.

—   Fabricēti monstri! — es izsaucos. — Tad jūs gribat man sacīt…

—   Jā. Jūs esat te redzējis dzīvniekus, kas hirurģiski pārveidoti jaunā formā. Šim darbam — dzīvu būtņu plastiskuma studijām — ziedots mans mūžs. Ilgus gadus esmu nodevies šiem pētījumiem, uzkrādams zināšanas. Kā redzu, jums drausmi, taču nestāstu neko jaunu. To visu jau sen bija izvirzījusi praktiskā anatomija, bet nevienam nepietika drosmes ķerties pie attiecīgiem mēģinājumiem. Es varu pārmainīt ne tikai dzīvnieka ārieni. Iespējams arī panākt stabilu modifikāciju organisma fizioloģiskajos procesos, ķīmiskajās norisēs, — vakcinācija un citas metodes, pēc kurām iepotē dzīvus vai nonāvētus ierosinātājus, ir piemēri, kas, bez šaubām, jums zināmi. Līdzīga operācija ir asins pārliešana, ar kuru īstenībā sāku savus pētījumus. Šie visi labi zināmi gadījumi. Mazāk pazīstamas un, jādomā, daudz vairāk izplatītas bija operācijas, ko veica tie viduslaiku hirurgi, kuri taisīja pundurus, ubagotājus kropļus un par naudu rādāmus monstrus un kuru māksla vēl nav pilnīgi aizmirsta, kā to liecina jaunu ākstu un akrobātu iepriekšēja sagatavošana. Par šiem hirurgiem

Viktors Igo pastāsta romānā «Cilvēks, kas smejas».,, Taču jums varbūt jau kļuvis skaidrs, ko gribu sacīt. Jūs droši vien sākat saprast, ka audus iespējams transplantēt uz citu ķermeņa daļu vai arī uz citu dzīvnieku, iespējams pārmainīt organisma attīstību un ķīmiskās reakcijas, modificēt locekļus, radikāli pārveidot visu dzīvnieku.

Un tomēr neviens pētnieks mūsu dienās nebija spraudis sev mērķi sistemātiski studēt šo sevišķo zinātnes nozari, iekām es ķēros pie tās! Līdzīgi rezultāti bijuši uztrāpīti ar ekstrēmiem hirurģiskiem paņēmieniem; lielāko tiesu šādu gadījumu, kas uzausīs jūsu atmiņā, it kā nejauši nodemonstrējuši tirāni, kriminālnoziedznieki, zirgu un suņu audzētāji, visādi nemākuļi, kas pūlējās sasniegt paši savus tiešos mērķus. Es pirmais nodevos šai problēmai, bruņots ar antiseptisko hirurģiju un organisma attīstības likumu īsti zinātnisku izpratni.

Taču domāju, ka visu to slepeni darīja agrāk. Tādi radījumi kā Siamas dvīņi… Un inkvizīcijas pagrabos … Bez šaubām, inkvizitoru galvenais nolūks bija rafinēta spīdzināšana, bet droši vien vismaz daži no viņiem jutuši kaut ko līdzīgu pētnieciskai zinātkārei..,

— Bet šīs būtnes — šie dzīvnieki taču runā! — es sacīju.

To apstiprinājis, viņš turpināja savu stāstu, norādīdams, ka fiziska metamorfoze neesot vivisekcijas iespēju robeža. Cūku varot izglītot. Garīgā struktūra esot vēl mazāk noturīga nekā miesas uzbūve. Hipnotisma zinātne attīstoties un liekot cerēt, ka vecos, iedzimtos instinktus varēšot aizstāt ar jauniem iedvesumiem, mantotos, iesakņojušos jēdzienus — aizstāt vai nomākt ar citiem. īstenībā tas, ko saucot par morālu izglītību, lielākoties esot šāda mākslīga instinktu modifikācija un perversitāte; kauslīgumu pāraudzinot drosmīgā pašaizliedzībā, apspiestu seksualitāti — reliģiskā emocijā. Viņš teica, ka galvenā atšķirība starp pērtiķi un cilvēku esot balsenē — pērtiķis nespējot veidot smalki diferencētus skaņu simbolus, kuros varētu ietērpt domu. Sinī ziņā es nepiekritu ārstam Moro, bet viņš diezgan strupi noraidīja manas ierunas. Viņš atkārtoja, ka tas tā esot, un turpināja stāstu par savu darbu.

Jautāju, kāpēc viņš ņēmis par modeli cilvēka veidu. Šāda izvēle man toreiz likās un joprojām liekas dīvaina ļaunestība.

Viņš atzinās, ka esot izraudzījies šo veidu uz labu laimi.

—   Es gluži tāpat būtu varējis aitu pārvērst lamā un lamu — aitā. Man šķiet, cilvēka veids spēj rosināt mākslinieciskās slieksmes stiprāk nekā jebkura dzīvnieka augums. Es tomēr esmu darinājis ne tikvien cilvēkus. Pāris reižu… — Kādu minūti viņš klusēja. — Šie gadi! Kā tie aizsteigušies! Un esmu zaudējis dienu, glābdams jūsu dzīvību, un tagad tērēju stundu, dodams paskaidrojumus!

—   Taču netieku vēl gudrs, — es sacīju. — Jūs sagādājat sāpes, bet kur attaisnojums? Manuprāt, varētu aizbildināt vienīgi tādu vivisekciju, kas nāk pan labu r..

—   Gluži pareizi, — viņš teica. — Bet es, kā redzat, esmu citāda kaluma cilvēks. Mums katram savs viedoklis. Jūs esat materiālists.

—   Nebūt neesmu materiālists, — attraucu iekaisdams.

—   Pēc mana uzskata — pēc mana uzskata. Mēs neesam vienis prātis taisni šinī jautājumā par sāpēm. Kamēr redzamas vai dzirdamas sāpes jums šķebina dūšu, kamēr jūsu paša sāpes valda pār jums, kamēr uz sāpēm pamatojas jūsu nojēgumi par grēku, tikmēr, ticiet man, jūs esat radījums, kas domā drusciņ skaidrāk, nekā dzīvnieks jūt. Šīs sāpes …

Es nepacietīgi noraustīju plecus par šādu sofistiku.

—   Ak! Tās taču ir tik niecīgas. Prātam, kas nenoraida zinātni, jāsajēdz, cik tās niecīgas. Varbūt, ja atskaita šo mazo planētu, šo kosmisko putekli, kas izzustu skatienam daudz agrāk, nekā mēs sasniegtu vistuvāko zvaigzni, — varbūt, ziniet, nekur neeksistē tas, ko saucam par sāpēm. Bet likūmi, pēc kuriem taustām ce|u uz … Nu, kas tās par sāpēm, pat uz šīs zemes, pat dzīvām būtnēm?

Tā runādams, viņš izvilka no kabatas mazu salie- ceni, atvāza īsāko asmeni un pastūma krēslu, tā ka varēju redzēt viņa gurnu. Pēc tam, rūpīgi izvēlējies vietu, viņš iegrūda kājā asmeni un izrāva to ārā.

— Bez šaubām, jūs esat to redzējis agrāk. Tas nesāp ne tik, cik adatas dūriens. Ko tas viss pierāda? Spēja sajust sāpes ir lieka šim muskulim un nav tam piešķirta; tā maz vajadzīga ādai, un vienīgi šur un tur gurnā kāda vieta spēj sajust sāpes. Sāpes ir tikai iekšējais medicīniskais padomdevējs, kas brīdina un stimulē mūs. Ne jau visi dzīvie audi sāp, ne visi nervi, pat ne visi sensoriskie nervi. Redzes nerva sajūtās nav ne mazāko sāpju, reālu sāpju. Ja ievaino redzes nervu, tad vienīgi samana ugunīgu ņirboņu; dzirdes nerva bojājums rada tikai dūkoņu ausīs. Augi nejūt sāpes; zemākie dzīvnieki — iespējams, tādi dzīvnieki kā lan- gusti un jūras zvaigznes nejūt sāpes. Un cilvēki — jo saprātīgāki viņi kļūs, jo saprātīgāk gādās par savu labklājību un mazāk viņiem vajadzēs šīs rīkstes, kas izsarga no briesmām. Es nekad neesmu dzirdējis par tādu nevajadzīgu lietu, ko evolūcija nebūtu samalusi agrāk vai vēlāk. Vai jūs esat? Un sāpes top nevajadzīgas.

Turklāt, Prendik, esmu reliģiozs, kādam jābūt katram normālam cilvēkam. Man šķiet, ka bušu iedziļinājies šīs pasaules radītāja darbos vairāk nekā jūs, jo visu mūžu esmu centies pēc savas metodes izdibināt viņa likumus, kamēr jūs, kā spriežu, esat kolekcionējis tauriņus. Un ticiet man, priekam un sāpēm nav nekāda sakara ar debesīm un elli. Prieks un sāpes … ha! Vai jūsu teologa ekstāze nav nekas cits kā Muhameda hū- rija tumsā? Prendik, piešķirdami lielu nozīmi priekam un sāpēm, vīrieši un sievietes līdzinās dzīvniekiem, no kuriem viņi cēlušies. Sāpes! Sāpes un prieks mums eksistē vienīgi tik ilgi, kamēr lokāmies putekļos kā tārpi…

Kā redzat, savus pētījumus turpināju virzienā, kādā tie veda mani. Cik man zināms, pētniekam nav cita ceļa. Es uzdevu sev jautājumu, izgudroju metodi, pēc kuras dabūt atbildi, — un radās otrs jautājums. Kur patiesība? Kur šķitums? Jūs nevarat iedomāties, ko nozīmē pētniekam šie minējumi, kādā intelektuālā entuziasmā viņš iedegas. Jūs nevarat iedomāties šo intelektuālo ilgojumu savādo, bezkrāsaino skaistumu. Būtne jūsu priekšā vairs nav dzīvnieks, radījums, tā kļuvusi par problēmu. Zēlums — to neesmu pazinis kopš daudziem gadiem. Es gribēju — vienīgais, ko gribēju — izdibināt dzīvu būtņu plastiskuma galējo robežu. * — Bet, — es teicu, — tā ir negantība …

— Līdz šim gan neesmu uztraucies par sava pasākuma ētisko pusi. Pētot dabu, pēdīgi kļūstam tikpat bezjūtīgi kā daba. Es turpināju savu darbu, piegriezdams vērību tikai jautājumam, ko risināju, un rezultāti pamazām . .. krājās tanīs būdās … Pagājuši gandrīz vienpadsmit gadi, kopš mēs abi ar Montgomeriju un seši kanaki ieradāmies šeit. Man šķiet, tas bija vakar — tik skaidri atceros tuksnesīgo okeānu ap mums un salas zaļo mieru. Šī vieta likās gaidām mani.

Izkrāvām bagāžu, uzcēlām māju. Kanaki uztaisīja dažas būdas pie gravas. Es ķēros pie darba, izmantodams dzīvo materiālu, ko biju atvedis līdzi. Pirmajā laikā gadījās šādas tādas nepatikšanas. Iesāku ar aitu, un to nonāvēju pēc pusotrām dienām, kļūmīgi paslīdot skalpelim; otru aitu pārvērtu sāpju un baiļu pilnā būtnē, ko atstāju sasietu, lai dzīst. Kad beidzu darbu, tā izskatījās gluži cilvēciska; bet vēlāk, atgriezies pie tās, es vīlos savās cerībās. Tā atminējās mani un briesmīgi pārbijās, un tai bija tikai aitas prāts. Jo ilgāk lūkojos šinī monstrā, jo nejēdzīgāks tas šķita, un pēdīgi es izbeidzu tā ciešanas. Šie dzīvnieki bez drosmes, šie tramīgie, sāpēm pakļāvīgie radījumi bez mazākā cīņas spara, ar kuru spītēt mocībām, — no tādiem neizdari- nāt cilvēkus.

Pēc tam ņēmu līdzatvesto gorillu un, strādādams sevišķi rūpīgi, atkal un atkal pārvarēdams grūtības, no tās izdarināju savu pirmo cilvēku. Viņu veidoju visu nedēlu, dienām un naktīm. Te vajadzēja veidot galvenokārt smadzenes; daudz kas bija jāpiešķir vai jāmaina. Beidzot nospriedu, ka esmu radījis lielisku negroīdās rases pārstāvi, un apvīstīts un sasiets viņš nekustīgi gulēja manā priekšā. Tikai pēc tam kad izgaisa manas bažas par viņa dzīvību, es atgriezos šinī istabā, kur atradu Montgomeriju gandrīz tādā pašā jūtoņā, kādā esat jūs. Viņš bija dzirdējis jaunradītā cilvēka kliedzienus — kliedzienus, kādi tik ļoti uztrauca arī jūs, Prendik. Sākumā es neuzticēju Montgomerijam visu. Un arī kanaki šo to bija noskārtuši. Ieraugot mani, viņi pārbijās bez jēgas. Es puslīdz pārliecināju Montgomeriju, bet mums abiem gaužām grūti nācās noturēt kanakus. Galu galā viņi aizbēga, un tādējādi mēs pazaudējām jahtu.

Pavadīju daudzas dienas, izglītodams pārvērsto dzīvnieku. Viņš palika pie manis trīs vai četrus mēnešus. Es viņu kaut cik ielauzīju angļu valodā, devu viņam priekšstatu par skaitļiem, pat piespiedu savu skolnieku lasīt alfabētu. Bet šinī ziņā viņam bija grūta galva, — kaut arī esmu sastapis vēl grūtgalvīgākus idiotus. Sākumā viņa mentalitāte atgādināja neaprakstītu lapu; viņš itin neko neatminējās par savu pagātni. Kad viņš bija sadziedējis brūces, vairs nejuta sāpes, kļuva lokanāks un varēja drusciņ sarunāties, es viņu aizvedu pie kanakiem un stādīju priekšā kā interesantu pasažieri, kas atbraucis par zaķi.

Sākumā nezin kāpēc tie drausmās vairījās no viņa, tā ka mazliet apvainojos, jo pats biju lepns uz savu darinājumu; bet viņš izturējās tik rāmi un pazemīgi, ka tie vēlāk viņu uzņēma un lūkoja izglītot tālāk. Viņš vērīgi mācījās, veikli imitēja un pielāgojās, uzcēla sev nojumi, kura man šķita vēl labāka par kanaku būdiņām. Viens no puišiem bija tāds kā misionārs, un tas mācīja šo radījumu lasīt vai vismaz izsaukt burtus un deva viņam primitīvu priekšstatu par morāli, taču, liekas, pārvērstais dzīvnieks ieņēmās arī ko nevēlamu.

Es atpūtos dažas dienas un dzīros aprakstīt savu veikumu, lai sarosinātu angļu fiziologus. Tad uzgāju šo radījumu tupam kokā un berbelējam uz diviem kanakiem, kas bija ķircinājuši viņu. Piedraudēju viņam, teicu, ka šāda izturēšanās nepieklājas cilvēkam, pamodināju viņā kauna jūtas un atgriezos mājās, nolēmiš sasniegt labākus rezultātus un tikai pēc tam vest savu roku darbu uz Angliju. Esmu sasniedzis labākus rezultātus; bet nezin kāpēc šīs būtnes slīd atpakaļ savā agrākajā stāvoklī, uzmācīgā dzīvnieciskā miesa vienmēr

aug no jauna … Es domāju vēl darināt labākas būtnes. Ceru gūt uzvaru. Šī puma …

Tā nu ir noticis. Visi kanaki aizgājuši boja. Viens pārkrita pār barkasas bortu, viens nomira, jo ievainoja papēdi, ar auga sulu kaut kā saindēdams brūci. Trīs aizbēga ar jahtu, un es domāju un ceru, ka viņi noslīkuši. Sesto… nonāvēja. Nu, viņus esmu aizstājis. Montgomerijs sākumā uzvedās gandrīz tāpat kā jūs un pēc tam …

—   Kas īsti notika ar sesto kanaku? — es strauji ievaicājos. — Ar to, ko nonāvēja?

—   Patiesību sakot, jāatzīstas, ka, izdarinājis vairākas cilvēciskas būtnes, es darināju kādu…

Viņš minstinājās.

—   Jā? — es bildu.

—   Šo darinājumu nošāva.

—   Nesaprotu, — es teicu. — Vai jūs gribat sacīt, ka…

—   Viņš nonavēja kanaku, jā gan. Nonāvēja arī vairākas citas būtnes, ko saķēra. Mēs viņu vajājām dažas dienas. Viņš aizbēga — es nepavisam negribēju viņu laist vaļā. Es viņu nepabeidzu. Tas bija tīrs eksperiments. Šis bija radījums bez locekļiem, ar baismīgu ģīmi, viņš locīdamies līda pa zemi līdzīgi čūskai. Viņš bija ārkārtīgi spēcīgs, satracinājās sāpēs un traucās, palēkdamies kā delfīns ūdenī. Kādas dienas viņš slēpās mežā, par nelaimi visiem, kas gadījās ceļā. Pēdīgi sadzinām šo briesmoni, un tad viņš aizlocījās uz salas ziemeļdaļu, un mūsu grupa sadalījās, lai viņu aplenktu. - Montgomerijs neparko neatstājās no manis. Mēs atradām kanaka līķi, viņa šautenes stobrs bija saliekts S veidā un gandrīz vai pārkosts,.. Montgomerijs nošāva drausmeni.,. Kopš tās reizes turos pie cilvēkveidīga parauga, — ja atskaita mazas būtnes.

Viņš apklusa. Es sēdēju, vērodams viņa seju.

- — Tā esmu strādājis pavisam divdesmit gadus, no tiem deviņus Anglijā, un šinī darbā joprojām kaut kas spītē, sagādā vilšanos,» prasa jaunus pūliņus. Dažreiz panāku vairāk, citreiz māzāk, bet nekad nesasniedzu, ko esmu iecerējis. Tagad gandrīz bez kādām grūtībām varu izveidot cilvēka augumu, lokanu un graciozu vai

druknu un spēcīgu; taču bieži neizdodas rokas un nagi — sāpīgs materiāls, ko neuzdrošinos veidot visai brīvi. Bet manas galvenās grūtības ir darbā gar smadzenēm — smalkā transplantācijā un pārveidošanā. Bieži vien vērojams dīvaini vājš prāts ar mīklainiem tukšumiem, negaidītiem robiem. Un vismazāk esmu apmierināts ar to, ka nevaru izdibināt, kur lokalizētas emocijas. Tieksmes, instinkti, iekāres, kas gandē cilvēka dabu, — savāds apslēpts avots, kurš piepeši izverd, un tad radījumu pārņem dusmas, naids vai bailes. Manas būtnes jums likās savādas un baismīgas, kad sākāt tās novērot, bet man pašam tūlīt pēc izveidošanas tās šķiet neapstrīdami cilvēciski radījumi. Tikai vēlākie novērojumi izgaisina šo pārliecību. Dzīvnieka pazīmes cita pēc citas nāk klajā un duras acīs … Es tomēr gūšu vēl uzvaru. Ikreiz, kad dzīvu radījumu gremdēju svilinošu sāpju dzelmenī, saku sev: «Šoreiz izsvilināšu visu dzīvniecisko, šoreiz izdarināšu saprātīgu būtni.» Kas galu galā ir desmit gadi? Cilvēks veidots simt tūkstošu gados.

Viņš ieslīga drūmās pārdomās.

—   Bet es tuvojos mērķim. Sī puma… — Kādu brīdi valdīja klusums. — Un viņi deģenerējas. Līdzko es savu roku atņemu, dzīvnieks sāk lavīties atpakaļ, sāk par jaunu apliecināt sevi . ..

Viņš ilgi klusēja.

—  Savus darinājumus jūs aizvedat uz tiem mitekļiem? — es iejautājos.

—  Viņi paši aiziet. Es viņus izdzenu ārā, līdzko saskatu dzīvnieka pazīmes šinīs darinājumos, un drīz vien viņi aizklīst uz turieni. Viņi visi baidās no šīs mājas un manis. Viņu apmetne ir tāda kā cilvēku sabiedrības parodija. Montgomerijs to zina, jo iejaucas viņu dzīvē. Vienu otru viņš iemācījis kalpot mums. Viņš kaunas par šādu sabiedrību, bet, man šķiet, mazdrusciņ iemīļojis dažus no šiem kustoņiem. Tā ir viņa darīšana, nevis mana. Viņi tikai šķebina man dūšu, atgādinot, ka esmu neveiksminieks. Es neinteresējos par viņiem. Domāju, viņi seko norādījumiem, ko deVis kanaku misionārs, un it kā parodē saprātīgu dzīvi, — nabaga kustoņi! Kaut ko viņi sauc par Likumu. Dzied himnas

«tam kungam». Viņi ceļ savus mitekļus, vāc augļus, plūc zaļumus — pat precas. Bet es redzu tam visam cauri, ieskatos viņu dvēselēs, un redzu tikai dzīvnieku dvēseles, redzu dzīvniekus, kas nīkuļo, — un zemiskās dziņas gumda viņus… Taču viņi ir dīvaini. Sarežģīti, — kā cita dzīvā radība. Viņos vērojama arī tāda kā cēlāka tieksme — gan godkāre, gan vēlēšanās zināt. Šī tieksme vienīgi kaitina mani… Es lieku cerības uz šo pumu; esmu cītīgi strādājis gar zvēra galvu un smadzenēm . . .

—   Un ko tagad teiksit? — viņš pieceldamies vai- k cāja, pēc tam kad bijām ilgi klusējuši, nododamies katrs savām domam. — Vēl baidāties no manis?

Es lūkojos viņā un redzēju vienīgi sirmgalvi ar bālu seju un rāmām acīm. Ja nebūtu šīs apskaidrības, šī klusā skaistuma, kurš piemita viņa dziļajam mieram un majestātiskajam augumam, viņš izskatītos pēc gluži ikdienišķa, omulīga veca džentlmeņa. Tad es nodrebēju. Izstiepu rokas, sniegdams viņam abus revolverus par atbildi uz otro jautājumu.

—   Paturiet tos, — Moro sacīja un nožāvājās, piešaudams plaukstu pie mutes. Viņš palika stāvam, noraudzījās manī un pasmaidīja. — Jūs esat piedzīvojis divas notikumiem bagātas dienas, — viņš turpināja. — Es ieteiktu jums nogulēties. Man prieks, ka esat ticis skaidrībā. Ar labu nakti!

Viņš pavilcinājas, pēc tam izgāja pa iekšējām durvīm. Es nekavējoties noslēdzu ārējās.

Apsēdos par jaunu un kādu laiku nokvernēju prāta trulumā, tā pārguris emocionāli, psihiski un fiziski, ka nespēju vairs domāt, kolīdz Moro atstāja mani. Melnais lodziņš vērās manī kā acs. Pēdīgi es piepūlēdamies nodzēsu lampu un ierausos guļamtīklā. Gandrīz tūlīt iegrimu nemaņā.

XV

PAR DZĪVNIEKU CILVĒKIEM

Pamodos agri. Tiklīdz atvēru acis, skaidri un gaiši atminējos Moro stāstu. Izrausies no guļamtīkla, piegāju pie durvīm, lai pārliecinātos, vai tās aizslēgtas.

Pēc tam paraustīju lodziņa restes. Tās šķita izturīgas. Ka patiesībā šie cilvēkveidīgie radījumi bija izkropļoti dzīvnieki, vienīgi groteskas cilvēku parodijas, — tas modināja manī mulsu nemieru, jo nezināju, kas īsti sagaidāms no viņiem, un šāda neziņa mocīja vairāk par noteiktām bailēm. Kāds klusi pieklauvēja pie durvīm, un es izdzirdēju Mlinga neskaidro runu. Iebāzu kabatā vienu revolveri un, turēdams roku pie spala, atvēru durvis.

— Labrīt, ser, — viņš teica, ienesdams bez parastajām veģetārajām brokastīm vēl slikti sagatavotu trusi.

Mlingam sekoja Montgomerijs. Viņa šaudīgās acis uzskatīja manu roku, un viņš greizi pasmīnēja.

Todien pumai ļāva dziedēt savas brūces; bet Moro bija īsts savrupnieks un nepiebiedrojās mums. Es izjautāju Montgomeriju, lai gūtu skaidrāku priekšstatu par kustonisko cilvēku dzīvi. Mani it sevišķi interesēja, kā apvalda šos biedēkļus, lai viņi neuzbruktu Moro un Montgomerijam un nesaplosītu cits citu.

Montgomerijs man paskaidroja, ka viņš un Moro varot pateikties par savu relatīvo drošību šo briesmoņu Šaurajam gara apvārsnim. Kaut arī viņi šo to sajēdzot un tanī pašā laikā izrādot sliecību uz dzīvnieciskiem instinktiem, tačū pakļaujoties zināmiem piekodinājumiem, ko ārsts Moro iepotējis viņu prātos un kas aprobežojot viņu iztēli. īstenībā viņi esot hipnotizēti, viņiem iegalvots, kāda rīcība neiespējama, kāda — nepieļaujama, un šie aizliegumi ieausti viņu smadzenēs, tā ka viņi tos ievērojot aklā padevībā. Dažā ziņā viņi tomēr neesot tik paklausīgi: vecie instinkti pretojoties Moro ietekmei. Piesacījumu virkni, ko es jau biju dzirdējis, viņi saucot par Likumu, un tas viņu prātos cīnoties ar dzīvnieciskās dabas iesīkstējušajām, pastāvīgi dumpīgajām dziņām.

Kā redzēju, šo Likumu viņi vienmēr atkārtoja un — vienmēr pārkāpa. Montgomerijam un Moro sevišķi rūpēja, ka tikai šīs būtnes neuzzina asins garšu. Viņi baidījās no šāda baudījuma nenovēršamajam sekām.

Montgomerijs pastāstīja, ka līdz ar tumsas iestāšanos Likuma ietekme dīvaini vājinoties, it īpaši starp.

tiem, kas veidoti no kaķu dzimtas dzīvniekiem; tad kustoniskās sliecības esot visstiprākās. Kad metoties krēsla, viņi kļūstot nemierīgi un uzdrošinoties darīt to, par ko laikam nemaz nedomājot dienā. Tamdēļ jau leoparda cilvēks bija zadzies man līdzi — pirmaja vakarā pēc manas ierašanās. Bet, kad sāku dzīvot uz salas, viņi pārkāpa Likumu tikai slepenībā un tumsā; dienā viņi visi centās ievērot šos dažādos aizliegumus.

Un tagad droši vien nebūtu lieki sniegt dažas vispārīgas ziņas par so salu un dzīvnieku cilvēkiem. Salas apveids bija neregulārs, tā tikai mazliet pacēlās virs jūras līmeņa un, pēc manām domām, aizņēma septiņas astoņas kvadrātjūdzes. [4] Tā bija radusies vulkāniski, un tagad to no trijām pusēm ieskāva koraļļu rifi. Vienīgi dažas fumarolas [5] ziemeļos un karsts avots vēl liecināja par spēkiem, kas bija kādreiz izveidojuši salu. Sad un tad varēja manīt vāju zemestrīci, un reizēm tvaika mutuļi izšāvās līdzi dūmu stabam. Bet tas arī bija viss. Montgomerijs sacīja, ka salu pašlaik apdzīvojot vairāk nekā sešdesmit šo savādo Moro mākslas darinājumu, ja neskaitot mazākus biedēkļus, kas mitinoties atvasājā un neesot veidoti pēc cilvēka. Pavisam Moro esot darinājis gandrīz simt divdesmit, bet daudzi miruši; un citi esot nogalināti, tāpat kā lienošā bezkāju būtne, par kuru Moro bija man stāstījis. Atbildot uz manu jautājumu, Montgomerijs teica, ka arī viņiem esot pēcnācēji, bet parasti tie drīz mirstot. Kā redzams, tiem neiedzimstot nekādas iegūtas cilvēka īpašības. Ja tie dzīvojot, Moro piešķirot tiem cilvēka veidu. Sieviešu esot mazāk nekā vīriešu, un tie slepeni uzmācoties viņām, kaut gan Likums nosakot monogamiju.

Es nevaru šos dzīvnieku cilvēkus aprakstīt sīki — mana acs nav ievingrināta sīkumos, — un, diemžēl, neprotu zīmēt. Uzlūkojot šos radījumus, visvairāk izbrīnījos par to, ka viņu kājas bija nesamērīgi īsas un rumpji — nesamērīgi gari; un tomēr — tik mainīgs ir musu priekšstats par skaistumu — manas acis aprada ar šo dīvainību, un beidzot es pat piekritu viņiem, ka mani garie stilbi šķiet lempīgi. Otra īpatnība — uz priekšu izvirzīta galva un neveikls mugurkaula izliekums. Pat pērtiķa cilvēka mugurai trūka tā slaidā ieliekuma, kas dara cilvēka augumu tik graciozu. Daudziem bija neveikli uzrauti pleci, un viņu īsās rokas ļengani karājās gar sāniem. īsti spalvaini bija tikai daži — vismaz, kamēr dzīvoju uz salas.

Arī viņu sejas izskatījās ķēmīgas. Gandrīz visiem bija izspiedušies žokļi, kroplīgas ausis, lieli un apaļīgi deguni, ļoti vilnaini vai ļoti saraini mati un bieži vien savādas acis — neparastā krāsā vai neparasti izvietotas. Neviens nevarēja smieties, tikai pērtiķa cilvēks žadzinoši ķiķināja. Ja neskaita šīs kopējās iezīmes, viņu galvas maz līdzinājās cita citai; katrs saglabāja savas sugas īpatnības. Cilvēka izskats pārvērta, bet nenoslēpa leopardu, vērsi, cūku vai citu dzīvnieku, vai dzīvniekus, no kuriem veidota būtne. Arī balsis bija ļoti dažādas. Rokas bija kroplīgas; un, kaut arī dažas man likās brīnum līdzīgas cilvēka rokām, gandrīz visām bija mazāk pirkstu, rupji nagi un vāja taustes sajūta.

Visbaismīgāki šķita divi dzīvnieku cilvēki — leoparda cilvēks un kāda būtne, kas darināta no hiēnas un cūkas. Lielāki par šiem bija trīs vērša cilvēki, kas airēja barkasu. Pēc viņiem jāmin pelēkspalvainais Likuma teicējs, Mlings un kāda satīram līdzīga būtne, kas veidota no pērtiķa un āža. Bija trīs cūkas vīrieši trrr'vieha cūkas sieviete, kāda ķēves-degunradža būtne un dažas citas sievietes, kuru izcelšanos netiku noskaidrojis. Vēl bija vairāki vilka cilvēki, viens lāča- vērša cilvēks un viens senbernardieša cilvēks. Par pērtiķa cilvēku esmu jau stāstījis. Sevišķi pretīga bija kāda smirdoša veca sieviete, kas darināta no lapsas un lāča un ko nevarēju ieredzēt no paša sākuma. Dzirdēju, ka viņa dedzīgi piekrītot Likumam. Pie mazākiem radījumiem piederēja kaut kādi lāsumaini jaunieši un minētā sliņķveidīgā būtne. Bet pietiek ar šo uzskaitījumu!

Sākumā šie kustoņi man riebtin riebās, es parak skaudri sajutu, ka galu galā tie ir dzīvnieki; bet, pašam nemanot, es daudzmaz apradu ar tiem, turklāt mani ietekmēja Montgomerija izturēšanās pret šiem kustoņiem. Viņš bija tik ilgi dzīvojis kopā ar tiem, ka gandrīz uzskatīja tos par gluži parastiem cilvēkiem — Londona viņam šķita jauks sapnis, kas zudis uz visiem laikiem. Tikai pāris reižu gadā viņš brauca uz Ariku noslēgt darījumus ar Moro aģentu — dzīvnieku tirgotāju. Šinī ostas pilsētiņā, kur dzīvoja spāniešu metisi, viņš, jādomā, nesastapa nekādus smalkos ļaudis.

Cilvēki uz kuģa, viņš sacīja, sākumā esot viņam likušies tikpat savādi, cik savādi man šķita dzīvnieku cilvēki, — nedabiski garām kājām, plakanām sejām, augstām pierēm, aizdomīgi, bīstami un bezjūtīgi. īstenībā viņš nemīlot cilvēkus. Pret mani viņš laikam būšot iesilis tāpēc, ka izglābis man dzīvību.

Man jau tobrīd šķita, ka Montgomerijs nezin kāpēc iemīļojis dažus pārvērstos dzīvniekus un viņam vienā otrā ziņā patīk to izturēšanās, taču sākumā viņš centās no manis slēpt šīs nelādzīgās simpātijas.

Mlings, melnsejīgais cilvēks, Montgomerija kalpotājs, pirmais dzīvnieku cilvēks, ko sastapu, nedzīvoja kopā ar citiem salas otrā pusē, tas mitinājās mazā būdiņā aiz apžogojuma. Šis radījums, šķiet, nesajēdza ne tik, cik pērtiķa cilvēks, toties bija paklausīgāks, turklāt izskatījās cilvēciskāks par citiem pārvērstajiem kustoņiem, un Montgomerijs bija iemācījis to gatavot ēdienu un veikt visus vienkāršos mājas darbus. Šis sarežģītais Moro baismīgās mākslas darinājums bija veidots no lāča, suņa un vērša un sevišķi smalki nostrādāts. Mlings izturējās pret Montgomeriju ar savādu maigumu un padevību. Reizēm Montgomerijs kļuva laipnīgs pret savu kalpotāju, plikšķināja to, jokojot sauca zobgalīgos vārdos, un tas lēkāja, prieka pārņemts; reizēm, it īpaši tad, kad bija sadzēries viskiju, viņš apgājās ar to slikti, spārdīja to, sita, apmētāja ar akmeņiem un degošiem sērkociņiem. Taču, vai nu viņš apgājās ar to labi vai slikti, tas vismīļāk uzturējās viņa tuvuma.

Jā, es pieradu pie dzīvnieku cilvēkiem, tā ka tūkstoš iezīmes, kas bija man šķitušas nedabiskas un derdzīgas, drīz vien kļuva dabiskas un ikdienišķas. Manuprāt, viss pakļauts apkārtējās vides ietekmei. Moro un Montgomerijs bija tik īpatnēji un savdabīgi, ka izbālēja mans vispārīgais priekšstats par cilvēku. Ja redzēju kādu no neveiklajiem vērša cilvēkiem, kas bija izkrāvuši barkasu, smagiem soļiem ejam pa atvasāju, es nevilšus jautāju pats sev, pūlējos atcerēties, ar ko viņš atšķiras no zemnieka, kurš klambo mājup, beidzis savu grūto darbu; un, uzskatīdams lapsas-lāča sievietes viltīgo, dzīvo seju, kuras blēdīgā izteiksme likās dīvaini cilvēciska, es pat iedomājos, ka šo seju esmu jau redzējis kādā pilsētas sānielā.

Sad un tad tomēr dzīvnieciskais paplaiksnījās neapšaubāmi un nenoliedzami. Varēja domāt, ka alas ieejā notupies nejauks cilvēks, mežonis ar kumpu muguru, un piepeši tas izstiepa rokas un nožāvājās, drausmi atņirgdams griezīgus priekšzobus un līkus ilkņus, asus un spožus kā nažus. Vai arī — saticis uz taciņas lokanu baltā drēbē ietinušos sievieti, es uzdrošinājos ieskatīties viņai acīs un, saraudamies šaušalās, pēkšņi ieraudzīju šaurus, garenus redzokļus, vai, palūkojies lejup, ievēroju izliektu nagu, ar kuru viņa turēja savu neizskatīgo apmetni. Starp citu, jāmin kas interesants, un nekādi nevaru to izskaidrot. Kad sāku dzīvot, uz salas, šīs mīklainās būtnes — es domāju šīs sievietes — instinktīvi apzinājās pašas savu pretīgo neglītumu, tāpēc piegrieza sevišķu vērību savam ģērbam, cenzdamās to valkāt pieklājīgi.

XVI

KĀ DZĪVNIEKU CILVĒKI NOGARŠOJA ASINIS

Bet es zaudēju sava stāsta pavedienu, jo neesmu pieredzējis rakstnieks.

Mēs ar Montgomeriju ieturējām brokastis un izgājām apskatīt fumarolu un verdošo avotu, kura karstaja ūdenī biju nejauši iekāpis iepriekšējā dienā. Mums bija līdzi pātagas un pielādēti revolveri. Dodamies cauri kādam lapotam biezoknim, mēs _ izdzirdējām trusi kvīkstam. Apstājāmies un klausījāmies, taču vairāk neko nedzirdējām; drīz turpinājām savu ceļu, un šis starpgadījums piemirsās. Montgomerijs vērsa manu uzmanību uz maziem, sārtiem dzīvniekiem ar garām pakaļkājām, kuri lēkāja pa atvasāju. Moro esot sagudrojis izveidot no dzīvnieku cilvēku pēcnācējiem šādus radījumus. Viņš cerējis tos ieaudzēt, lai netrūktu gaļas, bet šis nodoms izjucis, jo tie, tāpat kā truši, apēdot savus mazuļus. Es jau biju sastapis šos radījumus, mēnesnīcā mukdams no leoparda cilvēka un iepriekšējā dienā bēgdams no Moro. Gadījās, ka, vairīdamies no mums, viens ielēca bedrē, kas radusies, vējam izgāžot koku. Mēs saķērām šo dzīvnieku^ iekām tas paguva izķepuroties ārā. Tas sprauslāja līdzīgi kaķim, skrāpēja, sparīgi spirinājās ar pakaļkājām, mēģināja kost, bet zobi tomēr bija vāji, tā ka varēja tikai nesāpīgi iekniebt. Sis likās gluži jauks dzīvnieciņš, un, tā kā Montgomerijs stāstīja, tas nekad nerokot alas un esot visai tīrīgs, es domāju, ka muižu parkos to varētu audzēt parastā truša vietā.

Pa ceļam redzējām arī kādu stumbru ar sadrīk- snātu mizu un dziļām skrambām. Montgomerijs pievērsa manu uzmanību šim kokam.

—   «Neskrāpēt kokiem mizu — tāds ir Likums,» — viņš teica. — Daži gan daudz nebēdā par to!

Liekas, drīz pēc tam sastapām satīru un pērtiķa cilvēku. Sis satīrs it kā atspoguļoja Moro atmiņas par antīko pasauli, viņam bija āža ģīmis, skarba mekšķi- noša balss un velna kājas. Viņš grauza kāda augļa pākstveidīgo čaulu, iedams mums garām. Abi sveicināja Montgomeriju.

—   Vesels, — viņi uzsauca, — Otrais ar pātagu!

—  Tagad ir vēl trešais ar pātagu, — Montgomerijs atbildēja. — Tāpēc uzmanieties labi!

—   Vai viņš nav taisīts? — pērtiķa cilvēks jautāja. — Viņš teica — viņš teica, viņš esot taisīts.

Satīrs ziņkārīgi lūkojās manī.

—   Trešais ar pātagu, kurš raudādams brien jūrā,— viņam ir smalka, balta seja.

—   Viņam ir smalka, gara pātaga, — Montgomerijs sacīja.

—   Vakar viņš asiņoja un raudāja, — satīrs teica.

— Tu nekad neasiņo un neraudi. Kungs neasiņo un neraud.

—   Ak tu mūdzi! — Montgomerijs izsaucās. — Tu asiņosi un raudāsi, ja nepiesargāsies.

—   Viņam pieci pirksti, pieci pirksti, tāpat kā man, — pērtiķa cilvēks sacīja.

—   Iesim,. Prendik, — Montgomerijs mudināja, paņemdams mani aiz rokas, un es devos viņam līdzi.

Satīrs un pērtiķa cilvēks stāvēja, vērodami mūs un izteikdami vēl citas piezīmes.

—   Viņš nerunā, — satīrs sacīja. — Cilvēkam ir balss.

•— Vakar viņš prasīja man ēst, — pērtiķa cilvēks atbildēja. — Viņš nezināja, kur dabūt. t Es nevarēju vairs saklausīt viņu vārdus, tikai dzirdēju, ka satīrs nosmējās.

Atpakaļceļā mēs uzgājām beigtu trusi. Nabaga dzīvnieciņa sarkanais ķermenītis bija saplosīts gabalos, gaļa noplēsta no daudzām ribām un mugurkauls, acīm redzot, apgrauzts. To ievērodams, Montgomerijs apstājās.

—   Nu tu brīnums! — viņš izsaucās, pie kam noliecās un pacēla dažus no sadragātajiem skriemeļiem, gribēdams tos aplūkot tuvāk. — Nu lu brīnums! — viņš atkārtoja. — Ko tas varētu nozīmēt?

—   Kāds no jūsu gaļēdājiem atminējies savus vecos paradumus, — es atbildēju pēc brīža. — Sis mugurkauls ticis pārkosts.

Iepletis acis, Montgomerijs stāvēja ar bālu seju un sašķiebtu lūpu.

—   Tas man nepatīk, — viņš gausi noteica.

—   Kaut ko līdzīgu jau redzēju todien, kad atbraucu, — es sacīju.

—   Velna milti! Ko īsti?

—   Trusi ar apgrieztu kaklu.

—   Todien, kad atbraucāt?

—   Todien, kad atbraucu. Redzēju atvasājā aiz apžogojuma, pievakarē staigādams pa salu. Galva bija norauta pavisam.

Montgomerijs paklusi, gari nosvilpās.

—   Turklāt es noprotu, kurš no jūsu kustoņiem to

izdarījis. Zināms, tās ir tikai aizdomas. Iekām uzgāju šo trusi, redzēju vienu no jūsu briesmoņiem dzeram pie strauta.

—   Viņš sūca ūdeni?

—   Jā.'

—   «Nesūkt dzērienu — tads ir Likums.» Sie kustoņi daudz vis nebēdā par Likumu, kad Moro nav tuvumā.'

—   Tas bija tas pats kustonis, kas dzinās man pakaļ.

—   Kā tad, — Montgomerijs sacīja. — Tā jau gaļ- ēdāji dara. Nogalinājuši savu upuri, viņi dzer. Ziniet — asins garša …

—   Kāds izskatījās šis kustonis? — viņš jautāja. — Vai jūs pazītu viņu? — Izplatu stāvēdams pie saplosītā truša, viņš vērās apkārt, pētīdams biezokņa ēnas un aizklājus, meža lamatas un slēpņus. — Asins garša … — viņš atkārtoja.

Viņš izvilka revolveri, pārlūkoja patronas un atkal iebāza to kabatā. Pēc tam viņš sāka staipīt.savu at- kareno lūpu.

—   Es droši vien pazītu šo kustoni. Es viņu apdullināju. Viņam būs izaudzis krietns puns pierē.

—   Bet tad mums jāpierāda, ka viņš nogalinājis trusi, — Montgomerijs atbildēja. — Es vēlētos, kaut nemaz nebūtu vedis trušus uz šejieni.

Es gribēju turpināt ceļu, bet viņš stāvēja pie sa- pluinītā truša, nogrimis tādās kā mulsās domās. Pēdīgi pagājos tik tālu, ka neredzēju vairs truša atliekas.

—   Nāciet! — es saucu.

Montgomerijs atmodās kā no miega un devās uz manu pusi. *

—   Ziniet; — viņš pusčukstus teica, — mums likās, viņi visi ieņēmušies domu, ka nedrīkst ēst nevienu būtni, kas skraida pa zemi. Ja kāds kustonis nejauši nogaršojis asinis …

Kādu laiku mēs gājām klusēdami.

—   Gribētos zināt, kā tas varēja notikt, — viņš sacīja pats sev. — Es nesen izdarīju muļķību, — viņš turpināja, brīdi klusējis. — Mans kalpotājs… Es viņam parādīju, kā nodīrāt un izcept trusi. Dīvaini… Es redzēju, ka viņš laizīja savas rokas … Tas man nekad nebija nācis prātā.

—   Mums jādara gals šīm nerātnībām, — viņš piebilda. — Vajag visu pastāstīt Moro.

Iedams mājup, viņš nevarēja vairs domāt par ko citu.

Uzzinājis notikušo, Moro kļuva vēl bažīgāks nekā Montgomerijs, un, gluži saprotams, man pielipa viņu redzamās bailes.

—   Mums jāsoda vainīgais citiem par mācību, — Moro sacīja. — Es pats esmu pilnīgi pārliecināts, ka nogrēkojies ir leoparda cilvēks. Bet kā varam to pierādīt? Es vēlētos, Montgomerij, kaut jūs būtu mazāk kārojis pēc gaļas un atturējies no šiem satraucošajiem jauninājumiem. Ar visu to mēs varam vēl iekulties nepatikšanās.

—   Es biju muļķa ēzelis, — Montgomerijs atzina. — Bet, kas padarīts, tas padarīts. Un jūs jau pats man atvēlējāt tos trušus.

—   Mums tūlīt jālūko glābt stāvokli, — Moro teica. — Man liekas, Mlings varēs parūpēties pats par sevi, ja notiks kas ļaunāks.

—   Es gan neesmu tik drošs par Mlingu, — Montgomerijs atbildēja. — Es domāju, ka pazīstu viņu labāk.

Pēcpusdienā Moro, Montgomerijs, es un Mlings devāmies uz salas otru malu — uz būdām, kas saceltas gravā. Mums trim bija ieroči. Mlings nesa stieples ritulīti un mazu cirvi, ar kuru mēdza cirst malku. Moro bija uzkāris plecā lielu gana tauri.

—   Jūs redzēsit dzīvnieku cilvēku sapulci, — Montgomerijs sacīja. — Tas būs varens skats.

Pa ceļam Moro neteica ne vārda, bet viņa lielajā sejā, ko ieskāva balti mati, zīmējās drūmi, stingri vaibsti.

Mēs šķērsojām gravu, kur tecēja karstais kūpošais strauts, un gājām pa līkumotu taku cauri niedrājam, līdz sasniedzām prāvu klajumu, ko sedza bieza dzeltenu putekļu kārta. Manuprāt, tas bija sērs. Aiz kāda zālaina izvirzīta sēkļa mirdzēja jūra. Nonācām vietā, kas izskatījās pēc sekla dabiska amfiteātra, un te mēs visi četri apstājāmies. Tad Moro sāka pūst savu tauri, pārtraukdams tropu pēcpusdienas miegaino klusumu. Šķiet, viņam bija stipras plaušas. Spalgās skaņas atbalsodamās pieņēmās spēkā, līdz beidzot krita vai ausis ciet.

—   Ah! — Moro izdvesa, nolaizdams ragu.

Tūlīt atskanēja brīkšķi dzeltenajā niedrājā un balsis no za]ās biežņas, kas kuploja muklainē, pa kuru es biju skrējis iepriekšējā dienā. Pēc tam trijās vai četrās vietās sērainās klajotnes malā parādījās dzīvnieku cilvēku groteskie augumi. Viņi steidzās pie mums. Man drausmās šermuļi gāja pār kauliem, kad viņi cits pēc cita izrikšoja no meža un niedrāja un klamboja pa karstajiem putekļiem šurp. Bet Moro un Montgomerijs palika itin mierīgi stāvam, un es gribot negribot turējos kopā ar viņiem. Pirmais izskrēja satīrs, savādi nereāls, kaut arī viņš meta ēnu un izspārdīja ar nagiem putekļus; pēc viņa no niedrāja iztrausās ķēmīga, neveikla būtne, zirga un degunradža sajaukums, tā tuvojās, gremodama stiebru; un pēc tam parādījās cūkas sieviete un divas vilka sievietes; pēc tam ieraudzīju lapsas-lāča raganu ar sarkanajām acīm un iesmailo, sarkano ģīmi un vēlāk — citus. Visi steidzās aizgūtnēm vien. Tuvodamies mums, viņi sāka klanīties pret Moro un cits caur citu skaitīt pantus no Likuma otrās daļas: «Viņa roka griež brūces, viņa roka dziedē,» — un tā tālāk.

Jardus trīsdesmit no mums visi apstājās un, sakņupuši uz ceļiem un elkoņiem, ņēmās apbārstīt ar gaišajiem putekļiem sev galvas. Iedomājieties šo skatu, ja varat. Mes, trīs viri zilās drēbēs, ar savu nejauko melnsejīgo apkalpotaju stāvējām putekļainā saules apspīdētā klajumā zem zilām, starojošām debesīm, un, žestikulēdami un muguras locīdami, mūs apsēda šie baidekļi — daži gandrīz cilvēka izskatā, ja atskaita viņu žestus un sejas izteiksmi, citi līdzīgi kropļiem, daži tik dīvaini izķēmoti, ka atgādināja visbaigākos rēgus, kādi vien redzēti sapņos. Un tālāk, vienā pusē šmaugu niedru audze, otrā — mudžeklīgs palmu biezoknis, kas šķīra mūs no gravas un būdām, ziemeļos — Klusā okeāna dūmakainais horizonts.

—  Sešdesmit divi, sešdesmit trīs, —^tyloro skaitīja. — Četru vēl trūksi

—   Neredzu leoparda cilvēka, — es teicu.

Nākamajā brīdī Moro atkal pūta lielo tauri, un, dzirdēdami šīs skaņas, dzīvnieku cilvēki sarāvās un vārtījās putekļos. Tad parādījās leoparda cilvēks. Sameties kūkumā, viņš izlavījās no niedrāja un centās aiz Moro muguras iezagties putekļu kārpītāju lokā. Un es redzēju, ka viņam bija puns pierē. Pats pēdējais ieradās mazais pērtiķa cilvēks. Agrīgākie kustoņi, sakarsuši un paguruši no zemošanās, meta uz viņu niknus skatienus.

—   Rimstieties! — Moro sacīja savā stingrajā, skaļajā balsī, un dzīvnieku cilvēki atlaidās sēdus un atelsās pēc savas lūgšanas.

—   Kur Likuma teicējs? — Moro jautāja, un pelēk- spalvainais šausmonis nolieca galvu putekļos.

—   Saki priekšā vārdus! — Moro pavēlēja, un tūlīt visi, uzrausušies ceļos, atsāka savu dīvaino litāniju, šūpodamies uz vienu un otru pusi un pasviezdami gaisā sēra putekļus, papriekš ar labo roku, pēc tam ar kreiso.

Kad viņi skaitīja «Neēst gaļu un zivis — tāds ir Likums», Moro pacēla savu kalsno, balto roku.

—   Pietiek! — viņš izsaucās, un visi uzreiz apklusa.

Manuprāt, viņi visi zināja, kas notiks, un baidijās

no tā. Es vēros apkārt, raudzīdamies viņu savādajās sejās. Ķad redzēju viņu sagumušos augumus un slepenas bailes viņu spīdošajās acīs, es brīnījos, ka biju kādreiz noturējis viņus par cilvēkiem.

—   Šis Likums ir pārkāpts, — Moro sacīja.

—   Nekāda glābiņa, — pelēkspalvainā bezsejas būtne teica.

—   Nekāda glābiņa, — uz ceļiem saknupušie dzīvnieku cilvēki atkārtoja.

—Kurš vainīgs? — Moro izsaucās un laida acis apkārt, ielūkodamies viņu sejās un plīkšķinādams savu pātagu. Man šķita, ka hiēna-cūka izskatījās drūma, un tāds pats likās arī leoparda cilvēks. Moro skatiens pievērsās šim radījumam, kas bailēs klanījās pret viņu, atminēdamies, kādas briesmīgas mokas pārcietis. — Kurš vainīgs? — Moro atkārtoja pērkona balsī.

—   Ļauns, kas pārkāpj Likumu, — sprediķoja Likuma teicējs.

Moro skatījās leoparda cilvēkam acīs, it kā raudams viņam sirdi no krūtīm laukā.

—   Kas pārkāpj Likumu… — Moro sacīja, novērsdams skatienu no sava upura un uzlūkodams mūs. Man šķita, viņa balsī ieskanējās prieks.

—   .., iet atpakaļ uz Sāpju māju, — visi auroja, — iet atpakaļ uz Sāpju māju, ak kungs!

—   Atpakaļ uz Sāpju māju — atpakaļ uz Sāpju māju, — pērtiķa cilvēks vervelēja, it kā šī doma būtu viņam ļoti patīkama.

—   Vai dzirdi? — Moro teica, atkal pievērsdamies grēciniekam. — Mans drau … Eil

Atbrīvots no Moro skatiena, leoparda cilvēks bija tūlīt pietrūcies kājās, un tagad viņš gailošām acīm metās uz savu mocītāju, atņirdzis lielos, spīdīgos kaķa ilkņus. Esmu pārliecināts, ka viņš uzbruka vienīgi trakās, neciešamās bailēs. Šķita, ka visi sešdesmit briesmoņi ap mums saceļas. Es izvilku revolveri. Abi augumi sadūrās. Moro sagrīļojās no leoparda cilvēka sitiena. Apkārt dzirdēju negantu kaukoņu un rēkoņu. Visi kustējās ātri.-Nodomāju, ka sācies vispārējs dumpis.

Gar acīm nozibēja leoparda cilvēka niknais ģīmis, Mlings dzinās viņam pakaļ. Redzēju, ka hienas-cūkas dzeltenās acis deg uzbudinājumā un tā saliekusies uz priekšu, it kā gribētu man uzbrukt. Pār hiēnas-cūkas uzrautajiem pleciem arī satīrs neganti skatījās uz mani. Dzirdēju Moro revolvera sprakšķi un redzēju sārtu uzliesmojumu nostiepjamies pār satraukto pūli. Šķita, viss bars pagriezās uguns noplaiksnījuma virzienā, un tīri nev.ilšus pagriezos arī es. Nākamajā mirklī es skrēju kopā ar uzbudināto, kliedzošo baru, dzīdamies pakaļ bēgošajam leoparda cilvēkam.

Tas ir viss, ko varu pastāstīt noteikti. Redzēju, ka leoparda cilvēks iezvēla ārstam Moro, un pēc tam viss sagriezās ap mani vienā jūklī un es skrēju pa kaklu pa galvu.

Mlings bija priekšgalā, viņš cieši pa pēdām sekoja bēglim. Aiz Mlinga, jau izkārušas mēles, lieliem lēcieniem cilpoja vilku sievietes. Viņām sekoja cūku cilvēki, kvīkstēdami satraukumā, un divi vēršu .cilvēki savos baltajos tinumos. Viņiem nopakaļ, iejucis dzīvnieku cilvēku bariņā, traucās Moro ar revolveri rokā, vējš bija nopūtis viņa platmalaino salmenīcu, un gludie, baltie mati plīvoja. Hiēna-cūka skrēja kopā ar mani, turēdamās līdzās un savām kaķa acīm slepus šķielēdama uz mani, un citi kliedzot dipšoja aiz mums.

Leoparda cilvēks brāzās cauri garajām niedrēm, kas sitās atpakaļ, šaustīdamas Mlinga seju. Sasnieguši niedrāju, mēs, pārējie, atradām jau iemītu taciņu. Vajādami bēgli, norikšojām pa niedrāju kādu ceturtdaļ- jūdzi un pēc tam ienirām biezoknī, kas ļoti palēnināja mūsu gaitu, kaut arī mēs devāmies tam cauri visi vienā barā, — zari sitās mums sejās, lipīgie ložņaugi ķērās aiz zoda vai potītēm, ērkšķi plosīja drēbes un miesu.

—  Viņš devies te cauri uz visām četrām, — elsa Moro, kas tagad meimuroja man tieši pa priekšu.

—  Nekāda glābiņa, — vilks-lācis teica, medību priekā smiedamies man acīs.

Mēs izspraucāmies klinšainā klajumā un atkal ieraudzījām bēgli, kas skrēja četreniski, tā ka rokas viegli metās pie zemes, un, atskatīdamies pār plecu, viņš rūca uz mums. Vilku cilvēki nokāiicās aiz patikas. Bēgļa miesu joprojām sedza ģērbs, un notālēm viņa seja aizvien vēl šķita cilvēciska, taču viņš skrēja līdzīgi kaķim, tramīgi nolaidis plecus ka vajāts zvērs. Pārlēcis pār dzeloņainiem krūmiem, kas ziedēja dzelteniem ziediem, viņš nozuda. Mlings tobrīd sasniedza klajuma vidu.

Mēs gandrīz visi tagad skrējām lēnāk nekā pašā sākumā, rikšojām garākā un vienmērīgākā solī. Kad šķērsojām klajumu, es redzēju, ka vajātāju kolona izvēršas ķēdē. Hiēna-cūka joprojām turējās man līdzās, pie kam vēroja mani un laiku pa laikam sakrunkoja purnu, rūcīgi nosmiedamās.

Leoparda cilvēks bija ielēcis atvasājā, kas auga klintaines malā. Saprazdams, ka dodas uz zemesragu, kur zadzies man līdzi pirmajā vakarā pēc manas atbraukšanas, viņš bija meties sānis. Bet Montgomerijs bija ievērojis šo viltību un aizsteidzies viņam priekšā.

Tā nu es, elsdams, klupdams pret klintīm, ērkšķu plosīts, spraukdamies cauri papardēm un niedrēm, palīdzēju gūstīt leoparda cilvēku, kas pārkāpis Likumu,

un hiēna-cūka skrēja man blakām, nelabi smiedama. Es streipuļoju uz priekšu, nokusis līdz nāvei, galva reiba, sirds dauzījās kā negudra, un tomēr neiedrošinājos apstāties, jo baidījos palikt viens ar šo briesmīgo pavadoni. Par spīti ārkārtīgam nogurumam un tropu pēcpusdienas tveicei, es meimuroju tālāk.

Un pēdīgi vajāšanas niknums atslāba. Mēs bijām iedzinuši nelaimīgo kustoni salas stūrī. Moro ar pātagu rokā nostādīja mūs visus gandrīz taisnā līnijā, un mēs lēnām virzījāmies uz priekšu, sasaukdamies un ielenkdami savu upuri. Mēs viņu nejūtām, viņš slēpās krūmos, caur kuriem pusnaktī biju skrējis, bēgdams no viņa.

—   Uzmanieties! — Moro iekliedzās, kad mūsu ķēdes gali apliecās ap mudžeklīgo atvasāju un ieslēdza kustoni. — Uzmanieties!

—   Riesargieties! — Montgomerijs izsaucās aiz biezokņa.

Es atrados nogāzē augšpus krūmiem. Moro un Montgomerijs staigāja gar krastu lejpusē. Mēs lēnām spraucāmies cauri zaru un lapu ornamentālajam savi- jumam. Vajātais kustonis izturējās klusi.

—   Atpakaļ uz Sāpju māju, uz Sāpju māju, uz Sāpju māju! — spiedza pērtiķa cilvēks jardus divdesmit pa labi no manis.

To dzirdēdams, es piedevu nelaimīgajam radījumam visas bailes, ko viņš bija man iedvesis.

Es dzirdēju, ka labajā pusē brīkšķ zari un švīkst lapas — tur smagiem soļiem spraucās caur biežņu zirgs- degunradzis. Un pēkšņi pa kādu vaļumu ieraudzīju pustumsā zem leknajiem sakuplojumiem kustoni, ko gūstījām. Es apstājos. Viņš bija sarāvies čokurā, un viņa spīdošās, zaļās acis pār plecu vērās manī.

Lai cik arī savādi liktos — es nevaru to izskaidrot,- — bet tagad, redzēdams, ka šis radījums pieplacis gluži kā dzīvnieks, viņa acis zalgo un seja, kurā samanāmi cilvēka vaibsti, sašķobīta bailēs, es atkal apjautu, ka. viņš līdzinās cilvēkam. Nākamajā mirklī viņu ieraudzītu arī citi vajātāji, viņu pievārētu un sagūstītu, un aizvestu uz apžogojumu, kur viņam no jauna būtu

jāizcieš drausmīgas mokas. Es aši izvilku revolveri, notēmēju starp viņa baiļpilnajām acīm un izšāvu.

Sinī brīdī hiēna-cūka pamanīja upuri, tā aizgūdamās iekliedzās, metās viņam virsū un kāri iekodās kaklā. Viss zaļais biezoknis ap mani sāka līgoties un brīkšķēt, dzīvnieku cilvēkiem traucoties šurp. Parādījās seja pēc sejas.

—   Prendik, nenogaliniet viņu! — Moro kliedza.

—  Nenogaliniet viņu!

Es redzēju, ka viņš pieliecās, spraukdamies cauri lielajām papardēm.

Nākamajā mirklī Moro ar pātagas kātu aizdzina hiēnu-cūku, un viņš kopā ar Montgomeriju gaiņāja uzbudinātos gaļēdājus dzīvnieku cilvēkus, it sevišķi Mlingu, projām no ķermeņa, kas vēl drebēja. Pelēk- spalvainā būtne šņaukādama līda man garām pie nogalinātā. Citi kustoņi dzīvnieciskā straujumā grūda mani, lai apskatītos tuvāk.

—   Velns jūs rāvis, Prendik! — Moro izsaucās.

—  Es gribēju viņu dabūt rokā dzīvu.

—  Man ļoti žēl, — es teicu, kaut arī nenožēloju padarīto. — Ātrumā tā gadījās.

Jutos vārgs pēc uzbudinājuma un piepūles. Es pagriezos, izspraucos cauri dzīvnieku cilvēku pūlim un devos viens pats pa atgāzi uz zemesraga augstāko daļu. Dzirdēju, ka, paklausot Moro skaļajām pavēlēm, baltās drēbēs ietītie vēršu cilvēki sāka vilkt upuri lejup uz ūdens pusi.

Tagad varēju palikt viens. Dzīvnieku cilvēki izrādīja gluži cilvēcisku ziņkāri par nogalināto un šņaukādami un ņurdēdami sekoja tam ciešā pulciņā, kad vēršu vīri vilka to lejup pa liedagu. Es pakāpos vēl augstāk un vēroju vēršu vīrus, kas, melni zīmēdamies pret vakara debesīm, nesa smago nedzīvo ķermeni uz jūru, un manā prātā kā vilnis iesitās atziņa, ka dzīve uz šīs salas rit neizsakāmi bezmērķīgi. Aplenkuši Moro un Montgomeriju, starp klintīm liedagā stāvēja pērtiķa cilvēks, hiēna-cūka un vairāki citi dzīvnieku cilvēki. Viņi aizvien vēl bija dziļi satraukti, un visi jo skaļi un cītīgi izteica savu padevību Likumam. Taču es jutos pilnīgi pārliecināts, ka arī hiēna-cūka vainojama trušu

nogalināšanā. Man uzausa dīvaina doma, ka uz šīs salas — kaut arī augumi ir groteski un neglīti — es redzu cilvēku dzīvi miniatūrā, instinkta, saprāta un likteņa mijiedarbību visvienkāršākajā veidā. Boja bija gājis leoparda cilvēks. Tā bija visa starpība.

Nabaga kustoņi! Es tagad sāku īsti aptvert, cik ļauna Moro cietsirdība. Agrāk nebiju domājis par tām ciešanām un bailēm, kas uzbrūk šiem nelaimīgajiem upuriem, kad Moro palaidis viņus, vaļā. Līdz šim mani bija šausminājušas vienīgi mokas, ko viņi izcieš apžogo- jumā. Bet tagad tās nelikās galvenās. Agrāk viņi bijuši dzīvnieki, kuru instinkti pielāgoti apkārtējai videi, viņi jutušies apmierināti, cik apmierināti var justies dzīvi radījumi. Tagad viņi kūņojās cilvēka važās, dzīvoja vienās bailēs, viņus mocīja likums, ko paši nespēja saprast; šo izkariķēto cilvēku eksistence sākās sāpju agonijā un bija pastāvīga iekšēja cīņa, pastāvīgas baidies no Moro — un kam tas viss? Sī bezjēdzība mani uztrauca. »

Ja Moro censtos sasniegt kādu gudru mērķi, es kaut mazliet justu simpātijas pret viņu. Mani nevar sažēli- nāt tik viegli. Es šo to piedetu viņam pat tad, ja viņa dzenulis būtu naids. Bet viņš rīkojās tik bezatbildīgi, tik vieglprātīgi. Ziņkāre, neprātīgi bezmērķa pētījumi gumdīja viņu, un pārvērsti kustoņi tika izsviesti no apžogojuma, lai viņi pāris gadus dzīvotu, cīnītos, ciestu, kļūdītos un pēdīgi nomirtu mokās. Viņi bija patiešām nožēlojami, vecais dzīvnieciskais naids urdīja uzbrukt otram, Likums atturēja no īsas, niknas cīņas, kas darītu galu iedabātai nesaticībai.

Tanīs dienās manas bailes no dzīvnieku cilvēkiem saistījās ar bailēm par Moro. Beidzot mani pārņēma slimīga jūtoņa, dziļa un ilgstoša, tā nebija rada bailēm un atstāja neizdzēšamas pēdas manā apziņā. Jāatzīstas, es zaudēju ticību veselajam saprātam, vērodams bezjēdzīgās mocības uz šīs salas. Akls liktenis, milzīga, nesaudzīga mašīna šķita grafzām un veidojam dzīves audus, un, pastāvīgi griežoties, šī ārkārtīgi sarežģītā mehānisma riteņi nežēlīgi un nenovēršami spieda un plosīja mani, Moro, kas nodevies pētījumiem, Montgomeriju, kas nodevies dzeršanai, un garīgi aprobežo

tos dzīvnieku cilvēkus, kuriem savi instinkti. Bet šī jūtoņa neuzmācās piepeši… Patiešām, man šķiet, ka, stāstīdams par to, esmu mazliet aizsteidzies priekšā notikumiem.

XVII NELAIME

Aizritēja turpat vai sešas nedēļas, un es nejutu vairs neko citu kā vienīgi nepatiku un riebumu pret Moro kaunpilnajiem eksperimentiem. Es karsti vēlējos Mikt projām no šiem briesmoņiem, atgriezties jaukā un veselīgā cilvēku sabiedrībā. Atminēdamies cilvēkus, no kuriem biju atšķirts, sāku viņiem piedēvēt idilisku krietnumu un skaistumu. Ar Montgomeriju es. ciešāk ne- sadraudzējos. Viņš man likās tāds kā samaitāts, jo bija tik ilgi dzīvojis šķirti no cilvēkiem, palaidās- dzeršanā un, acīm redzot, mīlēja šos kustoņus. Vairākas reizes Montgomerijs viens devās pie viņiem — es negāju līdzi. Es visnotaļ vairījos satikties ar viņiem. Aizvien ilgāk un ilgāk uzturējos liedagā, raudzīdamies pēc kuģa, kas atbrīvotu mani, bet tas neparādījās, un pēdīgi mums kādu dienu uzbruka drausmīga nelaime, tā ka mana dīvainā apkārtne kļuva redzama gluži citā skatījumā.

Bija pagājušas septiņas astoņas nedēļas kopš manas ierašanās — pat vairāk, man šķiet, kaut arī neesmu centies skaitīt laiku. Nelaime notika agrā rītā — liekas, ap pulksten sešiem. Es piecēlos un pabrokastoju agri, jo mani pamodināja troksnis, ko sacēla trīs dzīvnieku cilvēki, ienesdami malku apžogojumā.

Pēc brokastīm aizgāju līdz apžogojuma vaļējiem vārtiem un stāvēju, smēķēdams cigareti un baudīdams agrā rīta svaigumu. Pēc brīža Moro nāca gar apžogojuma stūri un sveicināja mani. Viņš devās man garām, un es dzirdēju viņa atslēdzam durvis un ieejam laboratorijā. Moro negantības jau bija nocietinājušās manu sirdi, tāpēc es nemaz nesatraucos, dzirdēdams, ka viņa upurim — pumai — sākas vēl viena mokpilna diena.' Savu spīdzinātāju puma sagaidīja ar spalgu

kliedzienu, kas tieši izklausījas pēc saniknotas sievietes kliedziena.

Tad kaut kas atgadījās. Kas īsti notika — to nezinu vēl šobaltdien. Es dzirdēju griezīgu kliedzienu aiz muguras un kritienu un pagriezdamies ieraudzīju baismīgu ģīmi, kas metās uz mani; tas neizskatījās ne dzīvniecisks, nedz cilvēcisks, tas bija velnišķīgs, brūns, zarainu, sarkanu rētu izvagots, sarkanas lāses spiedās uz āru, bezplakstiņu acis gailēja. Es pašāvu roku augšup, atvairīdamies no sitiena, un kūleniski nogāzos ar pārlauztu apakšdelmu, un lielais šausmonis, savīstīts linu plučos, pārlēca man pāri un devās projām, asiņainiem apsējiem plandoties. Es vēlos lejup pa liedagu, mēģināju piecelties sēdus un- saknupu uz pārlauztās rokas. Tad parādījās Moro. No viņa pieres tecēja asinis, kas lielo, bālo seju vērta vēl baigāku. Viņš turēja rokā revolveri. Moro nemaz nepaskatījās uz mani, bet tūlīt traucās gūstīt pumu.

Es izmēģināju otru roku un piecēlos sēdus. Apvīs- tītā būtne skrēja lieliem, platiem lēcieniem pa liedagu, un Moro tai sekoja. Tā pagrieza galvu, ieraudzīja viņu, cirtās sānis un devās uz krūmiem. Ar katru soli tā attālinājās no viņa. Moro skrēja iešķērsām, gribēdams tai nogriezt ceļu. Es redzēju to ienirstam krūmos, un viņš izšāva, bet netrāpīja. Pēc tam arī viņš nozuda zaļajā biezoknī.

Es vēros viņiem nopakaļ, un tad mana roka sāka skaudīgi sāpēt, un es ievaidēdamies uzķepurojos kājās. Montgomerijs apģērbies parādijas vārtos, turēdams rokā revolveri.

—   Lai dievs pasargā, Prendik! — viņš izsaucās, nemanīdams, ka esmu savainots. — Tas kustonis ticis vaļā! Izrāvis ķēdi no sienas. Vai neredzējāt viņus? — Pēc tam, ievērodams, ka esmu saķēris savu roku, viņš strauji noprasīja: — Kas jums kaiš?

.— Stāvēju vārtos, — es atbildēju.

Viņš pienāca klāt un saņēma manu roku.

—   Drēbe asiņaina, — viņš noteica un uzrotīja flaneļa piedurkni. Viņš iebāza revolveri kabatā, sāpīgi iztaustīja manu roku un ieveda mani istabā. — Jūsu roka ir lauzta, — viņš sacīja. Pēc tam viņš turpināja: — Pastāstiet, kā tas īsti gadījās — kas īsti notika.

Es pastāstīju, ko biju redzējis, stāstīju saraustītos teikumos, pastarpām noelsdamies sāpēs, un tikmēr viņš ļoti veikli un ātri pārsēja manu roku. Viņš iekāra to saitē, atkāpās un nolūkojās manī.

—   Tā būs labi, — viņš teica. — Un tagad?

Montgomerijs kļuva domīgs. Pēc tam viņš izgāja

un aizslēdza apžogojuma vārtus. Kādu laiku viņš palika ārā.

Es galvenokārt raizējos par savu roku. Atgadījums ar pumu likās tikai viena no daudzām negantībām. Apsēdos atpūtas krēslā un, jāatzīstas, nejauki nosodī- jos par šo salu. Pirmās trulās sāpes, ko jutu rokā, jau pārgāja svelošā smeldzē, kad Montgomerijs atgriezās. Viņa seja bija pabāla un apakšlūpa atkārusies vairāk nekā parasti.

—   No viņa ne jutin nejūt, — Montgomerijs sacīja. — Es domāju, ka viņam varbūt vajadzīga mana palīdzība. — Viņa neizteiksmīgās acis vērās manī. — Tas nu gan spēcīgs kustonis, — viņš turpināja. — Izrāvis ķēdi no sienas kā nieku. — Viņš piegāja pie loga, pēc tam pie durvīm un pagriezās pret mani. — Es iešu viņu meklēP Ir vēl viens revolveris, un to varu atstāt jums. Nav ko slēpt, esmu ta ka nobažījies.

Montgomerijs dabūja ieroci, nolika man pa ķērienam uz galda, pēc tam izgāja ārā. Man pielipa viņa nemiers. Es ilgi nenosēdēju istabā' Paņēmis revolveri, devos uz vārtiem.

Valdīja nāves klusums. Nezuzēja ne vēsmiņa, jūra bija gluda kā spogulis, debesis klajas, liedags tuksnešains. Es biju uzbudināts, miesa karsa, un šis klusums nomāca mani.

Mēģināju svilpot, un skaņas izdzisa. Es atkal no- sodījos — otro reizi šinī rītā. Pēc tam aizgāju līdz apžogojuma stūrim un skatījos uz zaļajiem krūmiem, kur bija ieniruši Moro un Montgomerijs. Vai viņi atgriezīsies? Un kā?

Tad tālumā liedaga augšpusē parādījās mazs, pelēks dzīvnieku cilvēks, viņš noskrēja lejā pie ūdens un sāka plunčāties pa to. Es devos atpakaļ uz vārtiem, pēc tam atkal aizgāju līdz stūrim, un tcf sāku soļot šurp un turp kā sargs postenī. Vienu reizi apstājos, izdzirdēdams Montgomerija balsi tālumā. «Ū-Ū … Mo-ro!» viņš auroja. Mana roka vairs nesāpēja tik ļoti, bet stipri karsa. Es kaisu drudzī un jutu slāpes. Mana ēna raucās īsāka. Es vēroju attālo figūru, līdz tā nozuda. Vai Moro un Montgomerijs nekad neatgriezīsies? Trīs jūras putni sāka plūkties par kādu dārgumu, kas izmests krastā. ,

Tad izdzirdēju revolvera šāvienu tālumā aiz apžogojuma. Ilgāku laiku valdīja klusums, un pēc tam atskanēja vēl viens šāviens. Pēc tam — nelabs kliedziens jau tuvāk, un atkal iestājās baigs klusums. Sakairinātā fantāzija sāka mani ..mocīt. Piepeši noskanēja šāviens pavisam tuvu.

Es iztrūcināts aizgāju līdz stūrim un ieraudzīju Montgomeriju, viņa seja bija sārta, mati izspūruši, bikšu celis saplēsts. Seja pauda dziļas bailes. Aiz viņa klamboja Mlings ar biedinošiem brūniem traipiem ap muti.

—   Pārnāca? — Montgomerijs jautāja.

—   Moro? — es atvaicāju. — Nē.

—   Ak dievs! — Montgomerijs elsa un pūta aizgū- damies. — Iesim iekšā, — viņš teica, saņemdams manu roku. — Viņi ir traki. Viņi visi skraida kā apsviluši. Kas gan varēja gadīties? Es nezinu. Atvilkšu elpu — izstāstīšu visu. Derētu brendijs.

Viņš iekliboja man pa priekšu istabā un nosēdās atpūtas krēslā. Mlings nometās zemē turpat pie vārtiem un elsa kā suns. Es dabūju Montgomerijam brendiju un ūdeni. Stīvi iepletis acis, viņš sēdēja un pūtās. Pēc laiciņa viņš sāka man stāstīt, kas noticis.

Kādu gabaliņu viņš sekojis abiem pa pēdām. Sākumā tas nemaz nenācies grūti: viņš redzējis pieliektus un aplauztus zarus, baltas driskas, kuras norautas no pumas pārsējiem, un dažviet asins traipus uz krūmu un. atvasāja lapām. Viņš tomēr pazaudējis pēdas, kad izkļuvis klintainē aiz strauta, pie kura biju redzējis leoparda cilvēku dzeram, un viņš klimstējis uz rietumiem, saukdams Moro. Tad viņam piebiedrojies Mlings, kam bijis līdzi neliels,cirvis. Mlings neesot redzējis pumu aizbēgam, tas cirtis malku un izdzirdējis Montgomeriju ūjinām. Abi devušies tālāk', saukdami Moro. Divi salīkuši un glūnīgi dzīvnieku cilvēki tuvojušies pa atva- sāju — ar tādām savādām kustībām, tik zaglīgā gaitā, ka Montgomerijs satrūcies. Viņš uzsaucis, un tie aiz- mukuši, it kā būtu pieķerti nedarbos. Pēc tam viņš mitējies ūjināt, paklejojis kādu laiku uz labu laimi un nolēmis apraudzīt būdas.

Grava bijusi pamesta.

Viņa prāts kļuvis ^aizvien nemierīgāks, un viņš devies atpakaļ pa to pašu ceļu, pa kuru nācis. Tad viņš saticis divus cūku cilvēkus, ko biju redzējis dejojam pirmajā vakarā pēc manas ierašanās; mutes tiem bijušas asiņainas, un tie izskatījušies ļoti uzbudināti. Tie brāzušies cauri papardēm un, ieraudzīdami viņu, apstājušies ar nikniem ģīmjiem. Viņš satraukts noplīkšķinā- jis pātagu, un tūliņ tie metušies viņam virsū. Līdz šim neviens dzīvnieku cilvēks neesot iedrošinājies tā darīt. Vienam uzbrucējam viņš ietriecis lodi galvā, Mlings uzklupis otram, un abi saķērušies un nogāzušies zemē. Mlings uzvēlies savam pretiniekam virsū un iekodies tam kaklā, un Montgomerijs nošāvis arī šo cūkas cilvēku, kad tas ķepurojies Mlinga maiglēs. Mlings bijis diezgan grūti piedabūjams sekot Montgomerijam.

No turienes abi steigušies atpakaļ pie manis. Pa ceļam Mlings piepeši iemeties biezoknī un izdzinis zema auguma ocelota cilvēku, kas arī bijis notraipījies asinīm. Tas klibojis, jo bijis ievainots kājā. Ocelota cilvēks paskrējis kādu gabaliņu, pēc tam nikni griezies pretī vajātājam, un Montgomerijs — man liekas, bez īsti dibināta iemesla — nošāvis šo kustoni.

— Ko tas viss nozīmē? — es jautāju.

Montgomerijs pakratīja galvu un atkal iedzēra brendiju.

XVIII

MĒS ATRODAM MORO

Redzēdams, ka Montgomerijs tempj trešo porciju brendija, nolēmu iejaukties. Viņš jau bija krietni iereibis. Es teicu, ka droši vien ar Moro notikusi kāda nelaime, citādi viņš būtu jau atgriezies, un mums jānoskaidro, kas īsti gadījies. Montgomerijs šo to iebilda, bet pēdīgi piekrita. Mēs iekodām, un pēc tam visi trīs devāmies ceļā.

Laikam tamdēļ, ka toreiz mana uzmanība bija sasprindzināta, es vēl tagad neparasti spilgti atminos, kā aizgājām no mājas tanī klusajā un tveicīgajā tropu pēcpusdienā. Uzrāvis plecus, Mlings gāja pirmais, pie kam aši pacirta sānis savu dīvaino, melno galvu, palūkodamies te uz vienu, te uz otru pusi. Viņš bija neapbruņots. Savu cirvi Mlings bija pametis, satikdamies ar cūku cilvēkiem. Viņa ieroči bija zobi. Aiz viņa ste- berēja Montgomerijs, rokas kabatās sabāzis, acis nodūris; savā kunga prātā viņš īgņojās uz mani par neizdzerto brendiju. Kreisā roka man bija saitē — laime, ka vēl kreisā, — un es turēju revolveri labajā.

Mēs gājām pa šauru taciņu caur salas kuplo saaugu uz ziemeļrietumiem. Pēc brīža Mlings apstājās un sastinga ausīdamies. Montgomerijs gandrīz uzstrei- puļoja viņam virsū un arī apstājās. Pēc tam, uzmanīgi klausīdamies, mēs izdzirdējām aiz kokiem balsis un soļus, kas tuvojās.

—   Viņš ir miris, — teica zema, dreboša balss.

—   Viņš nav miris, viņš nav miris, — vervelēja cita.

—   Mēs redzējām, mēs redzējām, — atskanēja vairākas balsis.

—   Ei! — Montgomerijs piepeši izsaucās. — Ei jūs tur!

—   Velns jūs rāvis! — es nosodījos, sažņaugdams revolveri.

Kādu brīdi valdīja klusums, pēc tam izdzirdējām brīkšķus biezoknī, vienā vietā, otrā, un parādījas seši ģīmji, savādi ģīmji savādā gaisma. Mlings gārdzoši ieņurdējās. Es ieraudzīju pērtiķa cilvēku — patiesņ es viņu jau biju pazinis pēc balss — un divus baltās drēbēs satītos brūnsejīgos radījumus, ko tiku redzējis Montgomerija laivā. Kopā ar viņiem bija divi plankumoti kustoņi un pelēkais, baismīgi sagumušais Likuma teicejs, kuplām, pelēkām uzacīm, matainiem vaigiem un slīpu sprogotu pieri, pa kuras vidu šķīrās celiņš. Sī smagnējā bezsejas būtne ar dīvainām, sarkanām acīm pētoši lūkojās no zaļās biežņas uz mums.

Kādu laiciņu yisi klusēja.

—   Kas… teica, ka viņš miris? — pēdīgi Montgomerijs nožagodamies ievaicājās.

Pērtiķa cilvēks vainīgi palūkojās uz spalvaino, pelēko būtni.

—   Viņš ir miris, — šis briesmonis sacīja. — Viņi redzēja.

Lai būtu kā būdams, šie kustoņi neizturējās draudīgi. Tie šķita samulsuši un bijīgi.

—   Kur viņš ir? — Montgomerijs noprasīja.

—   Tur, — pelēkā būtne norādīja.

—   Vai tagad ir Likums? — pērtiķa cilvēks jautāja. — Vai tāpat nedrīkst darīt šo un to? Vai viņš patiešām miris?

—   Vai tagad ir Likums? — atkārtoja cilvēks baltajā ģērbā. — Vai tagad ir Likums, tu, Otrais ar patagu?

—   Viņš ir miris, — spalvainā, pelēkā būtne sacīja.

Viņi visi stāvēja, vērojot mūs.

—   Prendik, — Montgomerijs teica, pavērsdams uz mani savas miglainās acis. — Viņš ir miris — jādomā.

Es stāvēju aiz Montgomerija, kamēr notika šī saruna. Sāku saprast viņu stāvokli. Piepeši es izgāju priekšā un ierunājos skaļā balsī.

—   Likuma bērni, — es sacīju, — viņš nav miris. — Mlings mani uzlūkoja savām skadrajām acīm. — Viņš pārmainījis izskatu — viņš pārmainījis miesas, — es turpināju. — Kādu laiku jūs viņu neredzēsit. Viņš ir .., tur, — es rādīju uz augšu. — No turienes viņš var jūs vērot. Jūs nevarat viņu redzēt. Bet viņš var redzēt jūs. Bīstieties Likuma.

Es viņus cieši uzskatīju. Viņi sarāvās.

—   Viņš ir liels, viņš ir labs, — pērtiķa cilvēks teica, bailīgi glūnēdams augšup caur biezo koku zariem.

—   Un otra būtne? — es pētīju.

—   Būtne, kas asiņoja un skrēja kliegdama un elsodama, — arī tā ir mirusi, — pelēkais radījums atbildēja, joprojām vērdamies manī.

—   Tas ir labi, — Montgomerijs noņurdēja.

—   Otrais ar pātagu … — pelēkā būtne iesāka.

—   Nu? — es bildu.

—   … sacīja, ka viņš miris.

Montgomerijs tomēr bija vēl pietiekami skaidrā prātā, lai apjēgtu, kāpēc noliedzu Moro nāvi.

—  Viņš nav miris, — Montgomerijs gausi teica.

—  Viņš ir dzīvs. Tikpat dzīvs kā es.

—   Daži ir pārkāpuši Likurr$, — es sacīju. — Tiem jāmirst. Daži jau miruši. Tagad parādiet mums, kur atrodas viņa vecās miesas — miesas, ko viņš pametis, jo tās vairs nav vajadzīgas.

—  Tās ir tur, Jūrā bridēj, — pelēkais radījums teica.

Kopā ar šīm sešām būtnēm, kas rādīja ceļu, mēs

gājām pa koku stumbru, paparžu un ložņaugu labirintu uz ziemeļrietumiem. Tad izdzirdējām kaucienus un brīkšķus, un sārts pundurītis spiegdams aizdrāzās mums garām. Pa galvu pa kaklu dzīdamies viņam pakaļ, tūlīt parādījās mežonīgs asinīm aptašķījies briesmonis, kas iejoņoja mūsu vidū, vairs neattapdams apstāties. Pelekā būtne atlēca sānis; Mlings ierūkdamies metās vajātājam virsū, bet dabūja belzienu un atsprāga sānis; Montgomerijs izšāva un netrāpīja, nolieca galvu, aši pacēla roku un pagriezās uz bēgšanu. Es izšāvu, bet šausmonis aizvien vēl tuvojās; izšāvu pa otram lāgam, tēmēdams tieši viņa ķēmīgajā ģīmī. Tā vaibsti izzuda šāviena uzliesmojumā. Viņa ģīmis bija iedragāts. Nezvērs tomēr aiztraucās man garām un sagrāba Montgomeriju, pēc tam, neatlaizdams viņu, nogāzās garšļaukus viņam līdzās un nāves agonijā vilka viņu sev virsū.

Es biju palicis viens ar Mlingu, nogalināto kustoni un garšļaukus izstiepušos cilvēku. Montgomerijs lēni cēlās sēdus, mulsi blenzdams uz sadragāto šausmoni, kas gulēja viņam blakus. No šī skata viņš krietni vien atskurba. Viņš uzķepurojās kājās. Pēc tam redzēju starp kokiem, ka pelēkā būtne piesardzīgi atgriežas.

—   Lūk, — es teicu, rādīdams uz nogalināto kustoni.

—   Vai Likums nepastāv? Tā iet, kad pārkāpj Likumu.

Pelēkais radījums paglūnēja uz beigto briesmoni.

—  Viņš sūta uguni, kas nāvē, — viņš sacīja sava zemajā balsī, atkārtodams daļu no rituāla.

Citi sanāca apkart un kadu laiku skatījas.

Pēdīgi mēs tuvojāmies salas rietumu galam. Uzgājām apgrauzto un sakropļoto pumas ķermeni, lode bija sašķaidījusi tai pleca kaulu, un jardus divdesmit tālāk mēs beidzot atradām to, ko meklējām. Nokritis uz mutes, Moro gulēja izmīdītā niedrājā. Viena plauksta bija gandrīz norauta un sirmie mati aptraipīti asinīm. Galva iedragāta ar pumas ķēЈi. Salauztās niedres bija notašķītas asinīm. Viņa revolveri mēs nevarējām atrast. Montgomerijs viņu apvēla apkārt.

Laiku pa laikam atpūzdamies, mēs nesām viņu uz apžogojumu, un mums palīdzēja septiņi dzīvnieku cilvēki, jo Moro bija smags. Tumsa nakts. Divas reizes izdzirdējām neredzamus radījumus kaucam un spiedzam netālu no mūsu pulciņa, un vienu reizi parādījās mazā sliņķveidīgā būtne. Tā pablenza uz mums un nozuda. Bet neviens vairs neuzbruka mums. Pie apžogojuma vārtiem dzīvnieku cilvēku bariņš mūs atstāja, arī Mlings gāja līdzi citiem. Mēs ieslēdzāmies, aiznesām sakropļoto Moro ķermeni pagalmā un nolikām uz žagaru kaudzes.

Pēc tam nonāvējām visas būtnes, kas atradās laboratorijā.

XIX

MONTGOMERIJA DZĪRES

To izdarījuši, nomazgājušies un paēduši, mēs ar Montgomeriju iegājām manā istabiņā un pirmo reizi .^opietni apspriedām mūsu stāvokli. Jau tuvojās pusnakts. Viņš bija gandrīz pilnīgi atskurbis, taču pavisam samulsis. Dīvainā kārtā viņš bija līdz šim pakļā- vies Moro personības ietekmei. Es domāju, viņam nekad nebija nācis prātā, ka Moro varētu nomirt. Šī nelaime piepeši izgaisināja paradumus, ko Montgomerijs bija ieņēmies vismaz desmit vienmulīgos gados, kurus nodzīvojis uz salas. Viņš runāja nenoteikti, uz

maniem jautājumiem atbildēja izvairīgi, aizklīda vispārīgos spriedelējumos.

—   Tavu stulbu pasauli! — Montgomerijs sacīja.

—   Viens vienīgs juceklis! Es nemaz neesmu dzīvojis. Gribētos zināt, kad sākšu dzīvot. Sešpadsmit gadus mani pēc sirds patikas spīdzināja aukles un skolotāji, piecus gadus Londonā noņēmos ar medicīnu — trūcīgs ēdiens, nabadzīgs miteklis, nabadzīgas drēbes, bēdīgs netikums — rupja kļūda — es nezināju neko labāku, — un mani aizrāva uz šo draņķīgo salu. Desmit gadi šeit! Kam tas viss, Prendik? Vai mēs esam ziepju burbuļi, ko izpūš bērns?

Grūti nācās apturēt šādus vārdu plūdus.

—   Tagad mums jādomā par to, kā tikt projām no šīs salas, — es teicu.

—   Kāda jēga tikt projām? Es esmu atstumts. Kur atradīšu pajumti? Jums, Prendik, gan nebūtu ko bēdāt. Nabaga vecais Moro! Mēs nevaram viņu atstāt šeit, lai apskrubina viņa kaulus. īstenībā… Un kas notiks ar rātnākajiem dzīvnieku cilvēkiem?

—   Nu, — es sacīju, — rīt arī vēl diena. Man prāts sakraut no žagariem sārtu un sadedzināt viņa līķi kopā ar tiem citiem … Jā, kas notiks ar dzīvnieku cilvēkiem?

—   Es gan nezinu. Pēc manām domām, tie, kas veidoti no plēsīgajiem zvēriem, agrāk vai vēlāk paši izveidosies par stulbiem ēzeļiem. Mēs nevaram apkaut visus. Varam? Vai jūsu cilvēcībā to pieļautu?… Bet viņi pārmainīsies. Viņi katrā ziņā pārmainīsies.

Tā viņš runāja tukšu, līdz beidzot es jutu, ka zaudēju pacietību.

—   Velna milti! — viņš iesaucās, kad biju izmetis kādu asāku piezīmi. — Vai neapjēdzat, ka esmu lielākā ķezā nekā jūs? — Viņš piecēlās un aizgāja pēc brendija. — Dzeriet, — viņš atgriezdamies teica.

—    Prātvēder, bezdievi ar bālu svētuļa ģīmi, dzeriet.

—   Nedzeršu vis, — es atcirtu un sēdēju, drūmi vērodams viņa seju petrolejas lampas dzeltenās liesmas gaismā, kamēr viņš tā piesūcās, ka sāka buldurēt vienā laidā.

Atceros, viņš man pagalam apnika. Viņš raudulīgā balsī ņēmās aizstāvēt dzīvnieku cilvēkus, it sevišķi Mlingu. Mlings esot vienīgais radījums, kas īsti mīlot viņu. Un piepeši viņam kaut kas iešāvās prātā.

—   Ak es nolādētais! — viņš izgrūda, uzļodzīdamies kājās un sagrābdams brendija pudeli.

Es uzreiz apjautu, kas viņam nodomā.

—   Jūs nedosit brendiju tam kustonim! — es sacīju, pieceldamies un nostādamies viņam priekšā.

—   Kustonim! — viņš iekliedzās. — Jūs pats esat kustonis. Mlings dzer kā kristīgais. Nestāviet ceļā, Prendik.

—   Dieva dēļ… — es lūdzos.

—   Nepinieties … pa kājām! — viņš bļāva, piepeši izraudams revolveri.

—    Lieliski, — es noteicu un paspēru soli sānis. Kad Montgomerijs tvēra durvju aizšaujamo, es gribēju viņam uzbrukt, taču atturējos,-iedomādamies savu nevarīgo roku. — Jūs esat kļuvis par kustoni. Varat iet pie citiem kustoņiem.

Viņš atgrūda vaļā durvis un, pusē pagriezies pret mani, nostājās starp dzelteno lampas gaismu un bālo mēnesnīcu; viņa acu dobuļi bija ka melni plankumi zem spurainajām uzacīm.

—   Jūs esat uzpūtīgs matu skaldītājs, Prendik, muļķa ēzelis! Jūs vienmēr baiļojaties un fantazējat. Mēs esam sprukās. Rļt būšu spiests pārgriezt sev rīkli. Šovakar dzīrošu uz velna paraušanu. — Viņš pagriezās un izgāja mēness gaismā. — Mling! — viņš sauca. — Mling, vecais draugs!

Trīs izplūduši stāvi sudrabotajā gaismā tuvojās gar ūdens malu pa blāvo liedagu — viens baltās drēbēs satīts radījums un divas melnas figūras. Visi trīs apstājās un skatījās uz mūsu pusi. Tad ieraudzīju Mlinga uzrautos plecus, viņš nāca gar mājas stūri.

—   Dzeriet! — Montgomerijs iesaucās. — Dzeriet, lopiņi! Dzeriet un esiet pēc cilvēkiem! Velna milti, es esmu visgudrākais! Moro bija piemirsis šo līdzekli. Tas ir pēdējais. Dzeriet, es jums saku.

Vicinādams pudeli, viņš ātriem rikšiem devās uz rietumu pusi, Mlings turējās starp viņu un trim neskaidrajiem stāviem, kas arī sekoja Montgomerijam.

Es piegāju pie atvērtajām durvīm. Augumus jau grūti nācās izšķirt palsajā mēnesnīcā, iekām Montgomerijs apstājās. Es redzēju, ka viņš Mlingu uzcienāja ar neatšķaidīto brendiju un pieci stāvi saplūda vienā nenoteiktā plankumā.

— Dziediet! — es dzirdēju Montgomeriju kliedzam. — Dziediet visi kopā: «Lai zibens sasper veco Pren- diku!»- Tā ir labi. Nu vēlreiz: «Lai zibens sasper veco Prendiku!»

Melnais kumurs saira piecās atsevišķās figūrās, kas lēnām vilkās projām pa vizošā liedaga joslu. Visi bļaustījās pēc sirds patikas, lamājot mani, ļaujot vaļu jūtām, kādas vien uzvirda dzērumā — šinī jaunajā iedvesmā.

Pēc brīža saklausīju Montgomerija balsi iztālēm. «Uz labo!» viņš komandēja, un visi kliegdami un aurodami iegāja mežā, kas melnoja augšpus liedaga. Balsis attālinājās, pamazītiņām noklusdamas.

Atkal valdīja nakts cildenā rimtība. Pārgājis meridiānu, mēness jau laidās lejup rietumu pusē. Tas bija pilns un gaiši spīdēja, slīdot pa klajām, zilām debesīm. Pie manām kājām gulēja mūra ēna, jardu plata, melna kā piķis. Jūra austrumos izskatījās vienmuļi pelēka, drūma un noslēpumaina, un starp jūru un mūra ēnu spīguļoja un vizēja palsās smiltis (vulkāniskie ieži un kristāli), it kā liedags būtu nokaisīts dimantiem. Aiz manis petrolejas lampa dega ar karstu, iesārtu liesmu.

Tad es aizvēru un noslēdzu durvis un izgāju apžo- gojumā, kur Moro gulēja blakus saviem pēdējiem upuriem — lamai, briežu suņiem un dažiem citiem nelaimīgiem dzīvniekiem. Viņa lielā seja arī pēc drausmīgās nāves pauda mieru, stingās atplestās acis vērās baltum baltajā mēnesī. Es apsēdos uz izlietnes malas un, lūkodamies šinī šausmīgajā sudrabotās gaismas un biedinošo ēnu blāķī, sāku pārdomāt, ko darīt turpmāk.

No rīta būtu jāsanes laiviņā pārtika, jāaizdedzina šis sārts manā priekšā un atkal jāizbrauc tuksnesīgā atklātā jūrā. Es jutu, ka Montgomerijs nav vairs glābjams, ka īstenībā viņš kļuvis līdzīgs šiem kustoņiem un neiederas starp cilvēkiem. Nezinu, cik ilgi nosēdēju. gudrodams. Liekas, tā pagāja vismaz stunda. Pēc tam mans domu pavediens pārtrūka, jo Montgomerijs atkal bija tuvumā. Es izdzirdēju bļāvienus no daudzām rīklēm, aurošanu un kaukoņu, vētrainas gaviles un uzbudinājuma spiedzienus. Šķita, ka visa šī jezga veļas lejup pa liedagu un apstājas ūdens malā. Tracis pastiprinājās, pēc tam pierima; dzirdēju smagus belzienus, spraikšķēja lūstošs koks, bet toreiz šie trokšņi nesatrauca mani. Sākās nesaskanīga dziedāšana.

Es atkal domāju par to, kā aizbēgt no salas. Piecēlos, atnesu lampu un iegāju nojumē, lai apskatītu muciņas, ko biju ievērojis ajgrāk. Mani ieinteresēja arī sausiņu kārbas, un attaisīju vienu no 1ām. Ēs kaut ko samanīju pa acu galam — likās, sarkanu figūru,'un aši pagriezos.

Manā priekšā bija pagalms, kur melnās ēnas krasi kontrastēja ar bālo mēness gaismu. Uz malkas un žagaru kaudzes gulēja Moro un viņa sakropļotie upuri cits citam virsū. Viņi šķita cits citu saķēruši pēdējā atriebīgajā kampienā. Tad ieraudzīju drebošu, sarkanīgu spīdumu, kas atplaiksnījās pretējā sienā. Šo spīdumu es biju samanījis pirmīt. Es to aplam iztulkoju, nodomāju, ka tā ir manas lampas šaudīgās liesmas atblāzma, un atkal pievērsos mantībai nojumē. Cik nu varēju ar vienu roku, es pārmeklēju šo krājumu, atrazdams dažu labu noderīgu lietu un atlikdams to rītdienas ceļam. Manas kustības bija gausas, un laiks aizritēja ātri. Drīz sāka aust diena.

Dziedāšana pārgāja klaigās, pēc tam sākās no jauna, un piepeši izcēlās neganta kņada. Es dzirdēju kliedzienus «Vēl, vēl!», tādu kā ķildošanos un pēkšņu nelabu spiedzienu. Balsis pārvērtās tik ļoti, ka saistīja manu uzmanību. Es izgāju pagalmā un klausījos. Tad šinī jezgā skaudri nosprakstēja revolvera šāviens.

Es tūlīt iemetos savā istabā un steidzos pie mazajām durvīm. Aiz manis dažas kastes rībēdamas nogāzās uz pajumes grīdas, nošķindēja stikli. Bet es ne

piegriezu tam vērību. Atgrūdu vajā durvis un lūkojos ārā.

Pie laivu šķūņa liedagā dega ugunskurs, šķiez- dams dzirksteles pelēkajā nokrēslā. Ap šo ugunskuru cīnījās daudzi melni stāvi. Dzirdēju, ka Montgomerijs sauca mani. Es tūlīt skrēju uz uguni, turēdams rokā revolveri. Redzēju sārtu švīku noplaiksnāmies cieši gar zemi — Montgomerijs vienu reizi izšāva. Viņš bija pakritis. Es iekliedzos, cik jaudas, un izšāvu gaisā.

Kāds iesaucās: «Kungs!» Melnais cīnītāju kumurs izjuka, ugunskurs uzlāktīja un apdzisa. Dzīvnieku cilvēku pūlis pēkšņās paniskās bailēs bēga augšup pa liedagu. Uzbudinājumā es viņiem šāvu mugurās, kad viņi ienira krūmos. Pēc tam pievērsos melnajiem ķermeņiem smiltīs.

Montgomērijs gulēja augšpēdu, un spalvainā, pelēkā būtne bija iešķērsām uzkritusi viņam virsū. Šis kustonis bija beigts, taču viņa līkie nagi vēl žņaudza Montgomerija rīkli. Turpat pie viņiem gluži mierīgi uz mutes gulēja Mlings ar pārkostu kaklu, viņam rokā bija palikusi saplēstās brendija pudeles augšdaļa. Divi pārējie gulēja pie paša ugunskura, viens nemaz nekustējās, otrs krampjaini kunkstēja, šad un tad lēni pacēla galvu un atkal nolaida. v

Es satvēru pelēko būtni un vilku nost no Montgomerija. Briesmoņa nagi ķērās saplosītajos svārkos, kad rāvu viņu projām.

Montgomerijs bija nozilējis un tik tikko elpoja. Es viņam apšļakstīju ar jūras ūdeni seju un paliku zem galvas savus saritinātos svārkus. Mlings bija miris. Izrādījās, ka ievainotais radījums — tas bija vilka cilvēks ar bārdainu, pelēku ģīmi — gulēja ar ķermeņa priekšgalu uz gruzdošām pagalēm. Nelaimīgais bija dabūjis tik drausmīgus miesas bojājumus, ka es aiz žēlastības tūlīt ietriecu viņam lodi galvā. Pie paša ugunskura vēl gulēja viens no vērša cilvēkiem baltajās drēbēs. Ari tas bija beigts.

Citi dzīvnieku cilvēki bija pazuduši no liedaga. Es atkal piegāju pie Montgomerija, nometos uz ceļiem viņam blakus, sodīdamies, ka neko nejēdzu no medicīnas.

Ugunskurs bija apdzisis, un tikai gari nodeguļi gruzdēja pelnos. Es neviļus nodomāju, kur Montgomerijs ņēmis šādu malku. Tad ievēroju, ka atausis rīts. Debess bija tapusi gaišāka, rietošais mēness zaigajā zilgmē kļuva bāls. Pamale austrumos sārtoja.

Tad izdzirdēju būkšķi un šņākoņu aizmugurē, atskatījos un, šausmās iekliegdamies, uzlēcu kājās. No apžogojuma pret rīta liegajām debesīm aumaļām vēlās milzīgi, melni dūmu mutuļi, un šinī bangainajā tumšumā šaudījās liesmu mēles, sārtas kā asinis. Pēc tam aizdegās niedru jumts. Es redzēju, ka liesmas saēda tā slīpo segumu. Uguns šalts izšāvās pa manas istabas logu.

Es uzreiz sapratu, kas *noticis. Atcerējos stiklu šķindoņu. Steigdamies Montgomerijam palīgā, biju apgāzis lampu.

Skaidrs, ka nebija vairs domājams kaut ko iznest no apžogojuma. Es atgādājos, ka esmu nolēmis bēgt, aši pagriezos un skatījos pēc abām laivām liedagā. Tās bija nozudušas! Divi cirvji gulēja smiltīs pie manām kājām, visapkārt bija izmētāti skangali un skaidas, un ugunskura pelni kūpēja un melnoja rīta gaismā. Lai es nevarētu atgriezties pie cilvēkiem, Montgomerijs bija sadedzinājis abas laivas, gribēdams man sariebt.

Mani pēkšņi sagrāba negantas dusmas. Ta vien gribējās iedragāt šim nelgām galvu, kad viņš gulēja nevarīgs pie manām kājām. Piepeši viņš pakustināja roku, tik vārgi, tik nožēlojami, ka mans niknums izgaisa. Viņš ievaidējās un uz mirkli atvēra acis.

Es nometos uz ceļiem pie Montgomerija un mazliet pacēlu viņa galvu. Viņš atkal atdarīja acis, klusēdams vērās rīta gaismā, un tad mūsu skatieni sastapās. Viņa plaksti aizkrita.

— Piedodiet, — pēc brīža viņš izrunāja ar pūlēm. Šķita, viņš centās sakārtot domas. — Ardievu, — viņš murmināja, — ardievu, stulbā pasaule. Kāds juceklis …

Es klausījos. Viņa galva nevarīgi nošļuka sānis. Es domāju, viņš varētu atžirgt, ja dabūtu dzert, bet tuvumā nebija ne dzeramā, nedz trauka, ar kuru atnest dzeramo. Viņš piepeši it kā kļuva smagāks. Man pārskrēja auksts pār kauliem.

Es pieliecos un aizbāzu roku aiz viņa blūzes. Viņš bija miris. Un taisni šinī brīdī austrumu pamalē pakāpās balti kvēlojoša saule, kuras spožajos staros iemargojās debesis un tumšā jūra pārvērtās žilbinošas gaismas palos. It kā oreols apspīdēja viņa sakri- tušo seju.

Es lēnītēm nolaidu viņa galvu uz rupjā spilvena, ko biju sagatavojis, un piecēlos kājās. Manā priekšā pletās mirgojošs jūras klaids, kur jau biju pārcietis tik drausmīgu vientulību; aizmugurē atradās rīta klusuma apņemta sala ar dzīvnieku cilvēkiem, ko pagaidām nemanīju. Māja un viss proviants un munīcija dega trokšņaini, ar spējām liesmu šaltīm, brāzmainu sprē- goņu un paretiem brākšķiem. Biezos dūmus vējš nesa augšup pa liedagu projām no manis, un tie zemu vēlās pār attālo koku galotnēm uz gravā sacelto būdu pusi. Pie manām kājām bija apdegušas laivu atliekas un pieci līķi-.

Tad no krūmiem iznāca trīs dzīvnieku cilvēki ar uzrautiem pleciem, kroplīgām, neveiklām rokām, uz priekšu izvirzītām galvām un pētošām naidīgām acīm. Viņi man tuvojās vilcinādamies.

XX

VIENS PATS AR DZĪVNIEKU CILVĒKIEM

Es stājos pretī šiem cilvēkiem, no kuriem bija atkarīgs mans liktenis, — stājos pretī viens pats, turklāt ar lauztu roku. Man kabatā bija revolveris ar divām tukšām kamorām. Starp skaidām, kas bija izkaisītas pa pludmali, gulēja abi cirvji, ar kuriem tikušas saskaldītas laivas. Aiz manis lēnām cēlās paisums.

Man neatlika nekas cits kā saņemt dūšu. Es cieši raudzījos sejās šiem briesmoņiem, kas nāca arvien tuvāk. Viņi vairījās no mana skatiena, un viņu drebošās nāsis ošņāja līķus, kas gulēja aiz manis liedagā. Es paspēru dažus soļus, pacēlu asiņaino pātagu, kas atradās zem vilka cilvēka ķermeņa, un noplīkšķināju,

Viņi apstājās un blenza uz mani.

—   Zemojieties! — es uzsaucu. — Krītiet ceļos!

Viņi vilcinājās. Viens paklanījās. Ar trīcošu sirdi

atkārtoju savu pavēli un gāju viņiem virsū. Viens nometās ceļos, pēc tam arī pārējie divi.

Es pagriezos un gāju uz līķu pusi, pie kam paturēju acīs visus trīs ceļos noslīgušos dzīvnieku cilvēkus, gandrīz tāpat kā aktieris patur acīs publiku, atiedams pa skatuvi.

—  Viņi pārkāpa Likumu, — es sacīju, uzlicis kāju uz Likuma teicēja nedzīvajām miesām. — Viņi ir nogalināti. Pat Likuma teicējs. Pat Otrais ar pātagu. Varens ir Likums! Nāciet un skatieties.

—  Nekāda glābiņa, — viens sacīja un nāca tuvāk, bikli glūnēdams.

—  Nekāda glābiņa, — es atkārtoju. — Tāpēc klausieties un dariet, ko pavēlēšu.

Piecēlušies viņi jautājoši lūkojās cits uz citu.

—   Pastāviet turpat, — es teicu.

> Es pacēlu cirvjus un iekāru tos rokas saitē, pēc tam apvēlu Montgomeriju apkārt, izvilku viņa revolveri ar divām pielādētām kamorām, noliecies pārmeklēju viņa kabatas un atradu sešas patronas.

—  Ņemiet viņu! — es pavēlēju, izsliedamies un norādīdams ar pātagu. — Ņemiet viņu, nesiet projām un iemetiet jūrā!

Visi trīs tuvojās, acīm redzami joprojām baidīdamies no Montgomerija, taču vēl vairāk baidīdamies no manas plīkšķošās asiņainās pātagas. Viņi tūļojās un vilcinājās, tomēr, kad saplikšķināju pātagu un sakliedzu, uzmanīgi pacēla mironi, aiznesa lejup pa liedagu un, šļakstinot ūdeni, iebrida jūras žilbinošajās mirgas.

—  Tālāk! — es saucu. — Vēl tālāk! Aiznesiet viņu labi tālu! — Viņi iebrida līdz padusēm, apstājās un skatījās uz mani. — Laidiet vaļā, — es teicu, un Montgomerija ķermenis nozuda, ūdens vien uzšļaksteja gaisā. Man tā kā sažņaudzās sirds. — Labi! — es sacīju aizlūzušā balsī.

Viņi tramīgi steidzās malā, atstādami aiz sevis garas, melnas vagas sudrabotaja klajumā. Tikuši krastā, viņi apgriezās un blenza uz jūru, it kā gaidīdami, ka Montgomerijs drīz pacelsies no turienes un atriebsies.

—  Tagad šos! — es teicu, norādīdams uz pārējiem līķiem.

Vairīdamies no vietas, kur iemests Montgomerijs, viņi aiznesa četrus nogalinātos dzīvnieku cilvēkus sānis, kādus simt jardus projām pa liedagu, un tikai pēc tam iebrida jūrā un iesvieda šos līķus ūdenī.

Vērodams, kā viņi taisījās nogremdēt sakropļoto Mlinga ķermeni, izdzirdēju vieglu dipoņu aiz muguras un, aši apgriezies, ieraudzīju lielo hiēnu-cūku — jardus desmit no manis. Kustoņa galva bija pieliekta, zibošās acis vērās manī, īsās, resnās rokas savilktas dūrēs un piespiestas pie sāniem. Kolīdz apgriezos, viņš apstājās šādā draudīgā pozā, pavērsdams skatienu mazliet sāņus.

Kādu brītiņu mēs stāvējām aci pret aci. Es nometu pātagu un tvēru pēc revolvera kabatā. Gribēju pirmajā izdevīgajā gadījumā nonāvēt šo kustoni — pašu briesmīgāko no visiem, kas tagad palikuši uz salas. Tāds nu bija mans nodoms, kaut arī tas varbūt šķiet ļauns. No viņa viena es baidījos daudz vairāk nekā no jebkuriem diviem citiem dzīvnieku cilvēkiem. Es jutu, ka viņš apdraud manu dzīvību.

Pagāja savs mirklis, kamēr sasparojos.

—   Zemojies! Loki ceļus! — es beidzot iekliedzos.

Viņš ierūkdamies atņirdza savus spīdīgos zobus.

—   Kas tu tāds esi, ka man …

Varbūt pārāk drudžaini izrāvu revolveri, notēmēju un steigā izšāvu. Viņš iekaucās, es redzēju viņu metamies sāņus un pagriežamies, sapratu, ka neesmu trāpījis, un ar īkšķi uzvilku gaili nākamajam šāvienam. Bet viņš jau skrēja pa kaklu pa galvu, lēkdams cilpu cilpām, un es baidījos kļūdīties vēlreiz. Lāgu lāgiem vīņš pašķielēja pār plecu uz mani. Viņš traucās iesānis projām pa liedagu un nozuda aiz kuplajiem dūmu mutuļiem, kas vēl arvien vēlās no degošā apžogojuma. Kādu laiku nostāvēju, skatīdamies viņam pakaļ. Pēc tam pievērsos saviem trim paklausīgajiem dzīvnieku cilvēkiem un devu zīmi nogr.emdēt līķi, ko viņi vēl turēja. Tad atgriezos vietā, kur bija gulējuši miroņi pie ugunskura, un izspārdīju smiltis, izdzēsdams visus brūnos asins traipus.

Ar rokas mājienu atlaidis savus trīs kalpus, devos augšup pa liedagu uz biezokni. Es turēju rokā revolveri, mana pātaga līdz ar cirvjiem bija aizbāzta aiz saites. Man ļoti gribējās pabūt vienam, lai pārdomātu stāvokli, kādā nu biju nokjuvis.

Tikai tagad sāku apzināties baigo patiesību, ka uz visas šīs salas vairs nebija nevienas drošas vietas, kur es varētu viens pats mierīgi atpūsties un nogulēties. Es biju krietni atspirdzis, te dzīvodams, taču vēl diezgan nervozs un varēju sabrukt aiz liela sasprindzinājuma. Manuprāt, vajadzēja doties uz salas pretējo pusi un apmesties pie dzīvnieku cilvēkiem, kur es būtu drošībā, ja iemantotu viņu uzticību. Bet man pietrūka dūšas. TamdēJ soļoju atpakaļ uz pludmali. Pagriezies pret austrumiem, aizgāju gar degošo apžogojumu un devos uz smilšainu strēli, kas sniedzās jūrā pretī koraļļu rifiem. Tur mani pēkšņi nepārsteigtu, es varētu domāt, sēdēdams ar muguru pret jūru un paturēdams acīs visu piekrasti. Un tur es sēdēju, piespiedis zodu pie ceļiem, gudrodams, kā nodzīvot līdz tam brīdim, kad mani izglābs, — ja vispār izglābs. Saule svelmēja galvu, prāts kļuva aizvien bažīgāks. Es centos mierīgi apsvērt savu stāvokli, taču nespēju domāt aukstasinīgi.

Es sāku prātot, kāds cēlonis Montgomerija pesimismam. «Viņi pārmainīsies,» Montgomerijs bija teicis. «Viņi katrā ziņā pārmainīsies.» Un Moro — ko Moro bija sacījis? «Uzmācīgā dzīvnieciskā miesa vienmēr aug no jauna …» Pēc tam iedomājos hiēnu-cūku. Jutos pārliecināts, ka šis kustonis nogalinās mani, ja es nenogalināšu viņu … Likuma teicējs bija miris — kāda nelaime! … Tagad viņi zināja, ka mūs, cilvēkus ar pātagām, var nonāvēt gluži tāpat kā viņus pašus.,.

Vai viņi jau glūn uz mani no attālā zaļā palmu un paparžu biezokņa — vēro, vai nepienākšu viņiem pa lēcienam? Vai viņi perina ļaunu pret mani? Ko hiēna- cūka viņiem saka? Iztēle mani ievilka nepamatotu baiļu purvā.

Manas domas iztraucēja jūras putni, kuri brēkdami steidzās pie kāda melna priekšmeta, ko viļņi bija izskalojuši pludmalē netālu no apžogojuma. Es zināju, kas tas bija par priekšmetu, taču man trūka dūšas griezties atpakaļ un aizdzīt putnus.' Es devos pa liedagu pretējā virzienā, jo gribēju apmest līkumu gar salas austrumu krastu un tādējādi tuvoties būdām gravā, izvairoties no biezokņiem, kur varētu man uzbrukt slepeni.

Nogājis kādu pusjūdzi pa liedagu, ieraudzīju vienu no saviem trim dzīvnieku cilvēkiem, kurš iznāca no piekrastes krūmiem, dodamies uz manu pusi. Es jau biju tā uzbudinājies pats ar savām iedomām, ka tūlīt izrāvu revolveri. Kaut arī šī radījuma kustības pauda padevību, manas bailes neizzuda.

Viņš vilcinādamies tuvojās.

—   Ej projām! — es iekliedzos. Ar savu pazemīgo gaitu šis radījums ļoti atgādinaja suni. Viņš pagājās atpakaļ gluži kā suns, ko raida uz mājām, un apstājās, ar brūnām suņa acīm lūdzoši raudzīdamies manī. — Ej projām! — es teicu. — Nenāc man klāt!

—   Vai es nedrīkstu iet tev klāt? — viņš jautāja.

—   Nē. Ej projām, — es uzstāju un noplīkšķināju ar pātagu.

Pēc tam, iekodis pātagu zobos, noliecos, taisīdamies ņemt akmeni, un viņš aizbēga, iztrūcinājies no šāda piedraudējuma.

Tā nu es vienatā apmetu līkumu un nonācu pie gravas, kur dzīvnieku cilvēki sacēluši būdas. Paslēpies zālē un niedrēs, kas auga piekrastē, vēroju šos radījumus, mēģinādams pēc viņu žestiem un izskata nosacīt, kādu iespaidu uz viņiem atstājusi Moro un Montgomerija nāve un Sāpju mājas nodegšana. Tagad apzinos, cik muļķīga bija mana mazdūšība. Ja es būtu arī turpmāk parādījis tādu pašu drosmi kā no rīta, nebūtu nodevies vientuļām pārdomām un ļāvis tai sašļukt, es varētu satvert brīvo Moro scepteri un valdīt pār dzīvnieku cilvēkiem. īstenībā es palaidu garām šo izdevību un k|uvu tikai par vadoni starp saviem biedriem.

Ap pusdienas laiku vairāki iznāca saulē un attupās karstajās smiltīs. Izsalkuma un slāpju valdonī-gā balss apklusināja manas bailes. Es izlīdu no krūmiem un, turēdams rokā revolveri, gāju klāt šiem sēdošajiem augumiem. Vilka sieviete pagrieza galvu un vērās manī, pēc tam arī citi. Neviens ir nedomāja piecelties vai sveicināt mani. Es jutos pārāk vājš un gurds, lai pavēlētu tik daudziem, un neizmantoju šo brīdi.

—   Man gribas ēst, — es teicu, it kā atvainodamies.

—   Ēdamais būdās, — vērša-kuiļa cilvēks miegaini sacīja, novērsdamies no manis.

Es devos viņiem garām un nokāpu ēnā un smirdoņā — gandrīz tukšā gravā. Kādā pamestā būdā saēdos augļus, pēc tam aizsprostoju ar apskretušiem un ietrunējušiem zariem un runguļiem ieeju, nogūlos ar seju pret to un saņēmu rokā revolveri. Pēdējās trīsdesmit stundās pagalam noguris, es ļāvos jautram miegam, cerēdams, ka neviens nepārsteigs mani, jo tikko uzcelto vieglo barikādi nevarēs aizvākt gluži bez trokšņa.

XXI

DZĪVNIEKU CILVĒKI PĀRMAINĀS

Tā es sāku mitināties starp dzīvnieku cilvēkiem Ārsta Moro salā. Es pamodos tumsā. Mana pārsietā roka sāpēja. Piecēlos sēdus un sākumā nesapratu, kur atrodos. Ārā sarunājās skarbas balsis. Tad ievēroju, ka mana barikāde nozudusi un būdas ieeja brīva. Revolveris joprojām bija man rokā.

Es dzirdēju kādu būtni elpojam, redzēju, kāds saritinājies man cieši blakus. Aizturējis elpu, centos saskatīt, kas tas īsti bija. Tas sāka lēnām kustēties, bez mitas. Tad kaut kas mīksts, silts un valgs noslīdēja gar manu roku.

Mani muskuļi saspringa. Es atrāvu roku. Baiļu kliedziens apslāpa man kaklā. Pēc tam cik necik apjautu, kas noticis, — tik daudz, lai nenospiestu revolvera mēlīti.

—  Kas te ir? — es vaicāju čukstošā aizsmakušā balsī, arvien vēl turēdams revolveri pavērstu pret nezināmo būtfii.

—   Es, kungs.

—   Kas tu esi?

—  Viņi saka, neviena kunga vairs neesot. Bet es zinu, es zinu. Tu nogalināji nepaklausīgos, ak Jūrā bridēj, un es ienesu jūrā viņu līķus. Kungs, es esmu tavs vergs.

—  Vai tu esi tas pats, ko satiku pludmalē? — es jautāju.

—   Jā, kungs.

Acīm redzot, šis radījums bija tīri draudzīgs: viņš jau varēja man uzbrukt, kamēr gulēju.

—   Labi, — es teicu, izstiepdams roku otram laizīju- mam. Es sāku apjaust, ko nozīmēja viņa klātbūtne, un sajutu drosmes uzplūdumu. — Kur citi? — es vaicāju.

—  Viņi ir muļķi, viņi ir jukuši, — suņa cilvēks teica.— Pat tagad viņi sarunājas tur ārā. Viņi saka: «Mūsu kungs miris; Otrais ar pātagu miris. Tas, kas brida jūrā, ir tāds pats kā mēs. Mums vairs nav kunga, nav pātagu, nav Sāpju mājas. Tam visam beigas. Mēs cienām Likumu un ievērosim to; bet nekad vairs nebūs sāpju, kunga un pātagu.» Tā viņi saka. Bet es zinu, kungs, es zinu.

Es tumsā sataustīju un noglaudīju suņa cilvēka galvu.

—   Labi, — es atkārtoju.

—  Drīz tu nogalināsi viņus visus, — suņa cilvēks teica.

—  Drīz nogalināšu viņus visus, — es apstiprināju. — Jānogaida vēl dažas dienas un daži notikumi. Dzīvi paliks vienīgi tie, kurus tu gribēsi žēlot.

—  Ko kungs vēlas nogalināt, to viņš nogalina, — suņa cilvēks sacīja ar tādu kā apmierinājumu balsī.

—   Un, lai viņi sapelnītos grēkus, — es turpināju, — ļausim viņiem dzīvot savā muļķīgajā pārliecībā, līdz pienāks viņu laiks. Lai viņi nezina, ka esmu kungs.

—   Viss notiks, kā kungs gribēs, — suņa cilvēks teica ar iedabātu sunisku smalkjūtību.

—   Bet viens ir nogrēkojies, — es sacīju. — Viņu es nogalināšu, tiklīdz sastapšu. Kad es tev teikšu «Tas ir viņš», meties viņam virsū. Un tagad došos pie vīriešiem un sievietēm, kas sanākuši kopā.

Uz mirkli būdā kļuva pilnīgi tumšs, suņa cilvēkam lienot ārā. Es sekoju viņam un izsliedamies apstājos gandrīz tanī pašā vietā, kur biju atradies toreiz, kad izdzirdēju Moro ar briežu suni dzenamies man pakaļ. Bet tagad bija naktst smirdošu izgarojumu pilnā grava melnēja ap mani, un viņā pusē redzēju nevis zaļu, saules apspīdētu nogāzi, bet sarkanu «uguni, ap kuru kustējās salīkuši groteski augumi. Attālumā vīdēja koku biežņa — liels tumšums, kura augšmalu rotāja virsējo zaru melnās mežģines. Mēness bija tikko pakāpies virs gravas malas, un gaišo ripu šķērsoja dūmu strūkla, kas pastāvīgi izplūda no salas fumarolām.

—   Turies man blakām, — es teicu sasparodamies, un mēs abi plecu pie pleca gājām lejup pa šauro ceļu, daudz nepiegriežot vērību tumšajām būtnēm, kas glūnēja uz mums no būdām.

Neviens pie ugunskura nedomāja sveicināt mani. Vairums tīši nelikās par mani ne zinot. Es aplaidu acis apkārt, skatīdamies pēc hiēnas-cūkas, bet šī kustoņa te nebija. Pavisam kādi divdesmit dzīvnieku cilvēki tupēja, blenzdami uz ugunskuru vai sarunādamies.

—   Viņš miris, viņš miris, kungs miris, — es dzirdēju pērtiķa cilvēka balsi pa labi no manis. — Sāpju māja … nav vairs Sāpju mājas.

—   Viņš nav miris, — es skaļi teicu. — Šo pašu brīdi viņš vēro jūs.

Tas pārsteidza viņus. Divdesmit acu pari vērās manī.

—   Sāpju mājas tagad nav, — es turpināju. — Bet tā atkal būs. Kungu jūs nevarat redzēt. Tomēr šo pašu brīdi viņš tur augšā klausās jūs.

—   Tiesa, tiesa! — suņa cilvēks teica.

Mans apgalvojums virtus samulsināja. Dzīvnieks var būt ļoti nikns un viltīgs, bet melot spēj tikai cilvēks.

—   Cilvēks ar pārsieto roku stāsta brīnumus, — ierunājās viens no kustoniskajiem radījumiem.

—   Es stāstu patiesību, — sacīju. — Būs atkal kungs un Sāpju māja. Vai tam, kas pārkāps Likumu!

Viņi pētoši skatījās cits uz citu. Mākslotā vienaldzībā es niekodamies sāku ar cirvi kapāt zemi. Es ievēroju, ka viņi lūkojās uz dzi|ajiem cirtumiem, kas palika velēnā.

Tad satīrs izteica šaubas; es atbildēju viņam, un pēc tam viena no plankumainajām būtnēm ierunājās pretī, un sākās strīds pie ugunskura. Ar katru mirkli jutos ciešāk pārliecināts par savu tagadējo drošību. Sākumā no liela uzbudinājuma man bieži aizrāvās balss, bet vēlāk runāju bez kādas ķeršanās. Pēc stundas es biju pilnīgi pārliecinājis vairākus dzīvnieku cilvēkus, ka mani apgalvojumi patiesi, un gandrīz visus pārējos tā apvārdojis, ka viņi jau šaubījās, Pastā-vīgi skatījos pēc hiēnas-cūkas, taču mans ienaidnieks nerādījās. Sad un tad mani iztrūcināja kāda aizdomīga kustība, bet mana pašapziņa ātri auga. Kad mēness, sasniedzis zenītu, laidās lejup, mani klausītāji cits pēc cita sāka žāvāties, atņirgdami visdīvainākos zobus dziestošā ugunskura gaismā, un devās uz saviem midzeņiem gravā. Baidīdamies no klusuma un tumsas, es gāju viņiem līdzi, jo zināju, ka drošāk palikt kopā ar vairākiem dzīvnieku cilvēkiem nekā ar vienu no viņiem.

Tā sākās garākais laikposms, ko pavadīju uz Ārsta Moro salas. Bet, runājot par šo pēdējo posmu, vērts pakavēties tikai pie viena atgadījuma; nav nozīmes stāstīt par daudzum daudzajām sīkajām nepatikšanām un pastāvīgo mokošo nemiera sajūtu. Tamdēļ nedomāju sniegt hronoloģisku vēstījumu, bet stāstīšu vienīgi par galveno notikumu tanīs desmit mēnešos, ko nodzīvoju šo puscilvēciskoto kustoņu vidū. Manā prātā iespiedies daudz kas tāds, ko varētu aprakstīt, un es mīļu- mis atdotu savu labo roku, ja tikai šīs atmiņas izgaistu. Bet tās būtu it kā liekas manā stāstā. Kad atskatos pagatnē, man šķiet dīvaini, cik ātri pielāgojos šo monstru dzīves veidam un atguvu pašapziņu. Protams, es arī ķildojos ar viņiem, varu vēl parādīt dažu kodumu rētas, bet drīz vien viņi kļuva bijīgi, iepazīstot mana cirvja asumu un manu mākslu mest akmeņus. Un ļoti labs atbalsts man bija senbernardieša cilvēka uzticība. Es redzēju, ka viņu vienkāršais goda nojēgums galvenokārt saistījās ar spēju iecirst dziļas brūces. Patiešam, varu sacīt — domāju, bez kādas lielības, — ka viņu vidū es iemantoju visaugstāko godu. Viens otrs, ko dažādos ķīviņos biju krietni savainojis, turēja dusmas uz mani, bet tās izpaudās grimasēs, drošā attālumā no maniem akmeņiem un lielākoties aiz manas muguras.

Hiēna-cūka vairījās no manis, un es vienmēr biju modrs. Mans nešķiramais suņa cilvēks ļoti ienīda šo kustoni un baidījās no viņa. Es pat domāju, ka tieši tamdēļ senbernardieša cilvēks man pieķērās. Drīz kļuva skaidrs, ka hiēna-cūka nogaršojusi asinis un staigā leoparda cilvēka pēdās. Tā sataisīja sev migu kaut kur mežā un dzīvoja vientuļi. Reiz lūkoju dzīvnieku cilvēkus piedabūt, ka viņi nomedītu šo kustoni, taču viņi nebija tik paklausīgi, lai sadarbotos vienam mērķim. Atkal un atkal mēģināju piekļūt pie sava ienaidnieka migas un viņu pārsteigt, bet viņš bija pārāk uzmanīgs: vienmēr ieraudzīja vai sajuta mani un aizlavījās projām. Tā slapstīdamies, viņš padarīja man un maniem sabiedrotajiem bīstamu katrja meža taciņu. Suņa cilvēks neiedrošinājās atiet no manis.

Pirmajā mēnesī dzīvnieku cilvēki salīdzinājumā ar viņu vēlāko stāvokli bija diezgan cilvēciski, un es pat izturējos ar draudzīgu iecietību ne tikai pret savu su- nisko biedru, bet arī pret dažiem citiem. Mazā, sārtā sliņķveidīgā būtne man nezin kāpēc pieķērās un visur nāca līdzb Bet pērtiķa cilvēks man apnika. Lepodamies ar saviem pieciem pirkstiem, viņš uzskatīja, ka mēs abi esam līdzīgi, un viņš vienā laidā vervelēja, vervelēja tīrās bezjēdzības. Vienā ziņā viņš mazliet uzjautrināja mani: viņam sevišķi patika sagudrot jaunus vārdus. Man šķiet, viņš bija tādā pārliecībā, ka īsti runāt — tas ir penterēt vārdus, kuri neko nenozīmē. Viņš to sauca par «lielu domātību» atšķirībā no «mazas domātības» — vienkāršajām ikdienas, interesēm. Ja pateicu kādu piezīmi, ko pērtiķa cilvēks nesaprata, viņš ļoti sajūsminājās par to, gribēja to dzirdēt vēlreiz, iemācījās no galvas, pēc tam atkārtoja visiem lēnīgākajiem dzīvnieku cilvēkiem, vienu otru vārdu izrunādams nepareizi. Skaidrais un saprotamais nebija viņam pa prātam. Es viņam sagudroju dažus ļoti jocīgus «lielas domātības» piemērus. Man tagad šķiet, ka viņš bija pats muļķīgākais radījums, ar kādu vien esmu sastapies; viņš bija visdīvainākajā kārtā ieņēmies raksturīgu cilvēka mazprātību, nemaz nezaudējot ie- dabāto pērtiķa muļķību.

Tas viss, atgādinu, bija pirmajās nedēļās, kad dzīvoju viens pats kopā ar šiem kustoņiem. Šinī laikā viņi vēl bijās Likuma un visnotaļ uzvedās rātni. Reiz gan uzgāju saplosītu trusi — esmu pārliecināts, ka vainīga hiēna-cūka, — bet tas bija viss. Laikam maijā es sāku skaidri nomanīt, ka viņu runa un izturēšanās aizvien vairāk pārmainās, valoda kļūst aizvien mazāk artikulēta un viņi parāda aizvien lielāku nepatiku runāt. Pērtiķa cilvēka vervelēšana kļuva jo dienas, jo skaļāka, taču nesaprotamāka, vairāk līdzīga pērtiķa žadzināšanai. Daži citi šķita pilnīgi zaudējam valodu, kaut arī tolaik vēl saprata, ko sacīju viņiem. Vai varat iedomāties, ka noteikta, artikulēta valoda top neskaidra, zaudē jēgu, sairst atsevišķās skaņu kopās? Un viņiem aizvien grūtāk nācās noturēt ķermeni taisni. Kaut arī viņi, acīm redzot, kaunējās par sevi, taču laiku pa laikam ieraudzīju vienu otru' skrienam četreniski un veltīgi mēģinām izslieties vertikāli. Viņi vairs nevarēja lāgā saturēt priekšmetus, dzēra sūcot, ēda graužot, ar katru dienu kļuva rupjāki. Tad vislabāk sapratu, ko Moro bija man stāstījis par «uzmācīgo dzīvniecisko miesu». Viņi slīdēja atpakaļ savā agrākajā stāvoklī, pie tam ļoti ātri.

Daži — es nobrīnījos, ka šinī ziņā vispirms sāka grēkot sievietes, — vairs neievēroja pieklājības noteikumus, lielākoties gan vēl piesardzīgi. Citi pat atklāti pārkāpa monogamiju. Acīm redzot, Likuma tradīcija zaudēja savu spēku. Man negribas .vairāk rakstīt par šo nepatīkamo tematu. Mans suņa cilvēks nemanāmi atkal vērtās sunī; ar katru dienu viņš kļuva nerunīgāks, spalvaināks, biežāk staigāja četreniski. Es gandrīz neievēroju, ka mans biedrs turpat blakus pārvērtās sunī. Tā kā visi uzvedās jo dienas, jo nevīžīgāk un nekārtīgāk, eja starp mitekļiem, kura jau tā bija netīra, beidzot kļuva tik derdzīga, ka es atstāju gravu, devos uz salas otru pusi un uzcēlu sev zaru būdu Moro apžogojuma melnajās krāsmatās. Tur jutos visdrošāk no šiem kustoņiem, jo redzēju, ka viņi vēl atceras Sāpju māju.

Nebūtu iespējams sīki notēlot, kā deģenerējās šie monstri, aprakstīt, kā viņi ar katru dienu mazāk līdzinājās cilvēkiem, kā viņi beidza valkāt pārsējus un apmetņus un pēdīgi staigāja gluži kaili, kā nesegtie locekļi sāka apaugt ar spalvu, kā pieres kļuva slīpākas un ģīmji izvirzījās uz priekšu, kādu riebumu izjutu, atcerēdamies, ka savas vientulības pirmajā mēnesī biju draudzējies ar dažiem gandrīz kā ar cilvēkiem.

Šī pārmaiņa bija lēna un nenovēršama. Tā nepārsteidza ne mani, ne viņus pašus. Viņi neaiztika mani, jo trūka dzirksteles, kas liktu uzliesmot viņu dzīvnieciskajai dabai, kura diendienā pieņēmās spēkā un izskauda visu cilvēcisko. Bet es sāku baiļoties, ka šāds uzliesmojums drīz notiks. Senbernardietis nāca man līdzi uz apžogojumu, un es dažkārt gulēju diezgan mierīgi, jo viņš bija modrs. Mazā, sārtā sliņķveidīgā būtne kļuva tramīga, tā aizgāja no manis, lai atsāktu savu dabisko dzīvi koku zaros. Mēs izturējāmies tikpat iecietīgi cits pret 'citu, kā izturētos zvēri vienā no tiem «saticīgas ģimenes» krātiņiem, ko rāda dresētāji, kaut arī pats dresētājs šo krātiņu atstātu pavisam. >

Protams, šie radījumi nevērtās tādos dzīvniekos, kādus lasītājs redzējis zooloģiskajos dārzos, — nevērtās parastajos lāčos, vilkos, tīģeros, vēršos, cūkās, pērtiķos. Katram joprojām piemita kaut kas dīvains; Moro katru bija veidojis, it kā sakausējot vienu dzīvnieku ar otru; dažam, kā šķita, bija pārsvarā lāča, dažam kaķa, dažam vērša pazīmes, bet katram bija piejaukts kaut kas no citiem dzīvniekiem, — tāds kā nenoteikts dzlvnieciskums vīdēja cauri katra dabai. Un šad un tad mani vēl pārsteidza vājas cilvēciskuma izpausmes — acumirklīga valodas,atgūšana, negaidīta priekškāju veiklība, nožēlojams mēģinājums staigāt ar izslietu ķermeni.

Jādomā, arī es savādi pārmainījos. Manas drēbes nokarājās dzeltenām driskām, un plīsumu vietās bija redzama iedegusi āda. Mati izauga gari un sapinkojās. Pat tagad manās acīs esot dīvains spīdums un tās aši reaģējot uz kustību.

Gaišo laiku es iesākumā pavadīju dienvidu krastā, cerēdams uz kuģi, skatīdamies un lūgdams pēc kuģa. Gads jau gāja uz beigām., un gaidīju, ka atbrauks Ip'ecacuanha, bet tā vairs neatgriezās. Piecas reizes redzēju buras, trīs reizes — dūmus, taču neviens kuģis nepiestāja pie salas. Man vienmēr bija sagatavots ugunskurs, bet, jādomā, jūrnieki tam nepiegrieza vērību, zinādami, ka šī sala ir vulkāniska.

Tikai septembrī vai oktobrī es sāku domāt, ka jātaisa plosts. Lauztais kauls jau bija saaudzis, tā ka varēju strādāt abām rokām. Iesākumā sajutu drausmas par savu bezpalīdzību. Man vēl nekad nebija gadījies ķerties pie namdara vai tamlīdzīga amatnieka darba, un es augas dienas pavadīju mežā, kur izmēģinājos cirst un sasiet kokus. Man trūka virvju, un nevarēju sagudrot, no kā tās izgatavot; neviens no daudzajiem ložņaugiem nelikās pietiekami lokans un stiprs, un ar visu savu nožēlojamo zinātnisko izglītību nespēju izdomāt, kā tos padarīt lokanākus un stiprākus. Vairāk nekā divas nedēļas rakņājos apžogojuma melnajās krāsmatās un liedagā, kur tikušas sadedzinātas laivas, meklēdams naglas un šādus tādus citus metāla gabalus, kas varētu noderēt. Kāds kustoniska radījums laiku pa laikam novēroja mani un, kad uzsaucu, aizlēca projām. Uznāca pērkona negaisi un lietus gāzes, kas viss ļoti aizkavēja manu darbu, taču galu galā plosts bija gatavs.

Es nopriecājos par to. Bet, tā kā neesmu apveltīts ar sevišķi praktisku prātu — man bieži gadījies ciest šī trūkuma dēļ, — tad biju uztaisījis savu plostu vismaz jūdzi no jūras, un tas izjuka, iekām paguvu to aizvilkt līdz krastmalai. Varbūt labi, ka neizdevās to nolaist ūdenī. Bet toreiz es tik ļoti ņēmu pie sirds savu neveiksmi, ka dažas dienas saskumis kvernēju liedagā, blenzdams uz ūdeni un domādams par nāvi.

Taču es negribēju mirt, un kāds atgadījums nepārprotami brīdināja mani, cik muļķīgi kruknēt šādā bezdarbībā, jo katru dienu draudēja aizvien lielākas briesmas no šiem baisīgajiem kustoņiem. Es gulēju ēnā pie apžogojuma sienas un, vēros jūrā, kad piepeši satrūkos, jo sajutu kaut ko aukstu pieskārāmies manam papēdim, un, apsviedies apkārt, ieraudzīju mazo, sārto sliņķveidīgo radījumu blisinām acis uz mani. Viņš jau sen bija atradis runāt un strauji kustēties, un mazā dzīvnieka gludā spalva auga aizvien biezāka un īsās, resnās ķepas kļuva greizākas. Viņš it kā iekunkstējās, redzēdams, ka saistījis manu uzmanību, pēc tam pagājās uz krūmu pusi un atskatījās.

Iesākumā nesapratu, ko grib no manis, bet nākamajā brīdī atskārtu, ka viņš aicina mani līdzi, un beidzot es sekoju viņam, sekoju lēni, jo diena bija karsta. Ticis mežā, viņš uzrāpās kokos, jo varēja pārvietoties labāk pa ložņaugiem nekā pa zemi.

Un piepeši kādā nomīdītā vietā atklājās drausmīgs skats. Mans senbernardietis gulēja beigts zemē, hiēna- cūka bija pieklupusi pie viņa ķermeņa, ar saviem ķē- mīgajiem nagiem ieķērusies trīcošajā miesā un kodīja to, ņurdēdama aiz patikas. Kad tuvojos, šausmonis pacēla savas gailošās acis uz mani, atņirdza asiņainos zobus un draudīgi rūca. Viņš neizrādīja ne bailes, nedz kaunu; nekā cilvēciska vairs nebija palicis. Paspēru vēl soli uz priekšu, apstājos un izvilku revolveri. Nu beidzot es ar viņu biju aci pret aci.

Kustonis nemaz netaisījās bēgt. Viņš pieglauda ausis, uzbozās un sarāvās. Es notēmēju acu starpā un izšāvu. Briesmonis metās uz priekšu. Viņš mani tvēra ar savu kroplīgo roku un notrieca gar zemi kā ķegli, iecirzdams pa seju. Viņš pārlēca man gandrīz pāri, ar ķermeņa pakaļdaļu uzkrizdams man virsū, taču, par laimi, es biju trāpījis īstajā vietā, un viņš jau bija beigts. Atbrīvojos no riebīgā sloga, piecēlos trīcēdams

un noraudzījos uz drebošo ķermeni. Vismaz šīs briesmas nu bija garām. Bet zināju, ka šim pirmajam atgadījumam sekos vesela virkne līdzīgu notikumu.

Es sakrāvu no žagariem sārtu un sadedzināju abus beigtos ķermeņus. Tagad skaidri sapratu, ka mani agrāk vai vēlāk nogalinās, ja neatstāšu salu. Gandrīz visi kustoņi jau bija pametuši gravu un sataisījuši midzeņus salas biezokņos pēc savas patikas. Vienīgi daži lodāja pa dienu; tad vairums gulēja, un svešiniekam šī sala varētu likties neapdzīvota; bet naktī baigi atskanēja viņu rēcieni un kaukoņa. Man gribējās nonāvēt viņus visus — saķert slazdos vai .nodurt ar nazi. Bijis man pietiekami daudz patronu, es būtu bez kādas vilcināšanās apšāvis viņus. Bija palikuši, ja daudz — divdesmit bīstamie gaļēdāji; drošākie no tiem jau bija beigti. Zaudējis savu pēdējo draugu, manu nabaga suni, arī es mēdzu nosnausties pa dienu, lai nakti pavadītu nomodā. Es pārtaisīju savu mitekli apžogojumā, izveidodams tādu šauru ieeju, ka ikviens, kas mēģinātu iekļūt, visādā ziņā saceltu stipru troksni. Turklāt šie radījumi vairs neprata iedegt uguni un atkal baidījās no tā. Par jaunu, šoreiz aizgūtnēm vien, ņēmos naglot kopā runguļus un zarus, lai izgatavotu plostu, ar kuru glābties.

Es sadūros ar tūkstoš grūtībām. Esmu loti neveikls cilvēks, bet pēdīgi kā nekā pataisīju puslīdz pieklājīgu plostu, un šoreiz parūpējos, lai tas būtu stiprs. Vienīgais nepārvaramais šķērslis bija tas, ka trūka trauka, kurā glabāt ūdeni, kas būtu man vajadzīgs, ja es izbrauktu jūrā, kur tik reti parādījās kuģi. Es būtu ķēries pat pie podnieka darba, bet uz salas nebija māla. Saskumis klejoju pa salu, visādi izdomādamies, kā tikt galā ar šīm pēdējām grūtībām. Dažreiz lāvu vaļu trakam niknumam, nevaldāmās dusmās kapāju ar cirvi kādu nelaimīgu koku, tā ka skaidas vien lēca. Bet nevarēju nekā sagudrot.

Un tad pienāca kāda diena, brīnišķīga diena, ko pārlaidu neprātīgā sajūsmā. Es ieraudzīju buru dienvidrietumos, mazu buru, kāda medz būt nelielam šonerim, un tūlīt aizdedzināju žagaru kaudzi. Stāvēju ugunskura karstumā un pusdienas saules svelmē, skatīdamies jūrā. Visu dienu vēroju šo buru, ne dzēru, nedz ēdu, tā ka galva reiba; kustoņi nāca un tādā kā izbrīnā blenza uz mani, pēc tam aizgāja. Kad sametās nakts un tumsa noslēpa buru, tā atradās vēl tālu, un es visu nakti rāvos vaiga sviedros, lai ugunskurs lāktītu ar spožu un augstu liesmu, un tumsā gailēja izbrīnīto kustoņu acis. Gaismai austot, bura jau atradās tuvāk, un redzēju, ka tā bija netīra mazas laivas rājbura. Es biju vai acis izskatījis, lūkojos jūrā un neticēju tām. Divi vīri zemu sēdēja laivā, viens priekšgalā, otrs pie stūres. Bet laiva burāja savādi. Priekšgalu neturēja pa vējam; tā peldēja brīvi.

Kad kļuva gaišāks, sāku vicināt skrandu, kas palikusi pāri no maniem svārkiem, bet viņi neievēroja mani un joprojām sēdēja pretī viens otram. Es nogāju pašā zemesmēles galā un plātīju rokas un kliedzu. Vīri neatbildēja, un laiva tāpat dreifēja, lēnām, ļoti lēnām tuvodamās līcim. Liels, balts putns piepeši pacēlās no laivas, bet viņi nemaz nepakustējās un nepiegrieza tam vērību. Putns apmeta loku, pēc tam šāvās pār viņu galvām, izpletis savus spēcīgos spārnus.

Tad es mitējos kliegt, apsēdos uz zemesmēles, atspiedu zodu rokās un vēros jūrā. Laiva lēni lēni peldēja garam uz rietumiem. Es varētu to sasniegt peldus, bet saltas, neizprotamas bailes mani atturēja. Pēcpusdienā paisums izskaloja laivu krastā, un tā palika pludmalē, kādus simt jardus uz rietumiem no apžogojuma krāsmatām.

Abi vīri bija miruši, jau sen miruši, tā ka līķi saira, kad sagāzu laivu sānis un vilku tos ārā. Vienam bija kupli, rudi mati, tādi paši kā kuģa Ipecacuanha kapteinim, un laivas dibenā gulēja netīra, balta cepure. Kamēr stāvēju pludmalē, trīs kustoņi izlīda no krūmiem un šņaukādami nāca uz manu pusi. Man apskrējās dūša. Es nogrūdu ūdenī mazo laivu un iekāpu iekšā. Divi kustoņi bija veidoti no vilkiem, viņi tuvojās ar drebošām nāsīm un spīdošām acīm; trešais — baismīgs lāča un vērša sajaukums.

Kad redzēju viņus tuvojamies šīm mirstīgajām atliekām un dzirdēju, kā viņi rūca cits uz citu, un uzskatīju viņu zibošos zobus, riebuma jūtas vērtās šaušalās.

Uzgriezu viņiem muguru, nolaidu buru un īros projām no krasta. Es neiedrošinājos palūkoties atpakaļ.

To nakti pavadīju starp rifu un salu, un otrā rītā, mezdams līkumu, devos uz strautu, kur piepildīju ar ūdeni muciņu, ko atradu laivā. Pēc tam, valdīdams nepacietību, savācu augļus un uzglūnēju trušiem; divus nošāvu, izlietodams savas pēdējās trīs patronas. Baidoties no briesmoņiem, atstāju laivu pie rifa raga, kas sniedzās uz krasta pusi.

XXII

VIENATNE

Vakarā es devos ceļā un izbraucu atklātā jūrā; liegs dienvidrietumu vējiņš lēni, bet neatlaidīgi dzina manu laivu, sala raucās mazāka un mazāka, un tievais dūmu stabiņš uz saulrieta blāzmas fona kļuva aizvien smalkāks. Ap mani pacēlās okeāns, noslēpdams zemo, tumšo plankumu. Dienas gaisma, grimstošās saules kvēle plūsmojot zuda no debesīm, aizvilkās sānis kā starojošs aizkars, un pēdīgi es lūkojos plašotnes zilajā bezdibenī, ko bija slēpis saules spožums, un redzēju neskaitāmo zvaigžņu atspīdumus ūdenī. Klusēja jūra, klusēja debess; es biju viens naktī un klusumā.

Tā es dreifēju trīs dienas. Ēdu un dzēru taupīgi, pārdomāju visu, ko biju piedzīvojis, un ne sevišķi stipri vēlējos atkal redzēt cilvēkus. Es tinos netīrā skrandā, mani mati bija savēlušies melnā mudžeklī. Bez šaubām, atradēji domāja, ka esmu vājprātīgs. Lai cik arī savādi tas būtu, es nejutu vēlēšanos atgriezties pie cilvēkiem. Es tikai priecājos, ka biju ticis projām no baismajiem, derdzīgajiem kustoņiem. Trešajā dienā mani uzņēma kāda briga, kas brauca no Apijas uz Sanfrancisko. Ne kapteinis, nedz viņa palīgs neticēja manam stāstam, viņi nosprieda, ka briesmās un vientulībā esmu zaudējis prātu. Baidīdamies, ka arī citi varētu būt tādās pašās domās, es vairāk nerunāju par saviem piedzīvojumiem un teicos aizmirsis, kas noticis

ar mani pa visu to gadu pēc Lady Vain bojā ejas — līdz tam brīdim, kad mani uzņēma briga.

Man vajadzēja izturēties sevišķi piesardzīgi, lai mani neuzskatītu par garā vāju. Man mācās virsū atmiņas par Likumu, diviem mirušajiem jūrniekiem, briesmu pilno tumsu, nedzīvo ķermeni niedrājā. Un šķiet tik dīvaini, ka, atgriezies pie cilvēkiem, nesajutu to patiku un paļāvību, ko biju cerējis, bet savādi padziļinājās baiļu un nedrošības sajūta, kādu biju iepazinis, dzīvodams uz salas. Neviens neticēs, ka cilvēki man likās gandrīz tikpat ērmīgi kā pārvērstie kustoņi. Es laikam biju ieņēmies kaut ko no savu agrāko biedru dzīvnieciskās iedabas.

Saka, bailes esot slimība. Lai būtu kā būdams, es varu apliecināt, ka nu jau vairākus gadus mani tirda bailes — pastāvīgas bailes, kādas droši vien sajūt padre- sēts lauvēns. Manas drausmas izpaudās ļoti savādi. Es nespēju sevi pārliecināt, ka vīrieši un sievietes, ko sastapu, nav tādi paši nenoturīgi dzīvnieku cilvēki, dzīvnieki, kuriem pa pusei piešķirts cilvēka izskats, bet kuri drīz pārmainīsies, citu pēc citas parādīdami kustoņu pazīmes. Bet es atklāju savas izjūtas kādam sevišķi spējīgam psihiatram, kas pazinis Moro un, likās, pa pusei noticēja manam stāstam, un viņš man ļoti palīdzēja.

Es domāju, uz salas piedzīvotās šausmas nekad pilnīgi neizgaisīs no mana prāta, kaut arī tās parasti turas dziļi zemapziņā — vienīgi mākonis tālumā, atmiņas, vāja neuzticība; bet dažreiz šis mazais mākonis izplešas tik liels, ka aptumšo visas debesis. Tad es sāku vērot cilvēkus. Un mani pārņem bailes. Es redzu sejas, možas un gaišas, citas — trulas vai draudošas, citas — mainīgas, liekulīgas; neviena nepauž saprātīga cilvēka mierpilno diženumu. Man šķiet, ka viņos mostas kustoniskas dziņas, ka drīzumā notiks tāda pati degradācija, kādu redzēju uz salas, šoreiz plašākos .apmēros. Zinu, ka tās ir iedomas, zinu, ka vīrieši un sievietes ap mani ir nevis šķietami, bet īsti vīrieši un sievietes, kuri paliks vīrieši un sievietes visu cauru mūžu, — gluži saprātīgi radījumi ar cilvēciskām tieksmēm un maigām rūpēm, brīvi no instinktiem, būtnes, kas verdziski nepakļaujas ērmīgam Likumam un nemaz nelīdzinās dzīvnieku cilvēkiem. Taču es vairos no cilvēkiem, no viņu ziņkārīgajiem skatieniem, taujājumiem un palīdzības un cenšos nošķirties un palikt vienatnē.

Tamdēļ dzīvoju pie klajas, plašas kalnaines, kur varu meklēt patvērumu, kad šīs baismas māc manu dvēseli; un tad Joti jauka liekas vientulīgā kalnaine, pār kuru pūš spirgti vēji. Dzīvodams Londonā, sajutu gandrīz neizturamas drausmas. Nevarēju tikt projām no cilvēkiem, viņu balsis ieskanēja caur logiem, nejutos drošs aiz noslēgtām durvīm. Es izgāju uz ielas, lai pagaisinātu savas iedomas, un ložņīgas sievietes līdzīgi kaķiem ņaudēja man nopakaļ, alkatīgi, slapstīgi vīrieši meta uz mani glūnīgus skatienus, bāli, noguruši strādnieki klepodami gāja man garām, izvārgušām acīm un steidzīgiem sojiem kā aizšauti dzīvnieki, no kuru brūcēm pil asinis, veci cilvēki, drūmi un sagumuši, steberēja, murminādami savā nodabā, un neviens nepievērsa uzmanību bērniem, kas čalodami dipināja saraustītā vērzē. Tad iegriezos kādā baznīciņā, un pat tur šķita, ka sprediķotājs vervelē «lielu domātību» gluži kā pērtiķa cilvēks, — tik stipri biju sasirdzis; vai arī iegāju kādā bibliotēkā, un lasītāji ar savām saspringtajām sejām šķita pacietīgas būtnes, kas gaida uz laupījumu. It sevišķi derdzās cilvēki vilcienos un omnibusos — viņu trulās, neizteiksmīgās sejas; man izlikās, it kā viņi būtu miroņi, tamdēļ baidījos braukt, ja nebiju pārliecinājies, ka esmu viens. Man pat šķita, ka arī es neesmu saprātīga būtne, ka esmu tikai dzīvnieks, ko moca kāda smadzeņu slimība, kura liek klīņāt vienam kā apdullušai aitai.

Bet, paldies dievam, tagad šī jūtoņa man uzmācas retāk. Esmu atstājis pilsētas kņadu un burzmu un pavadu savas dienas pie gudrām grāmatām — pie mūsu dzīves lielajiem logiem, pa kuriem plūsmo cilvēka prāta gaisma. Redzu tikai vienu otru svešinieku, un mājas cilvēku ir maz. Dienā lasu un nodarbojos ar ķīmijas eksperimentiem, un daudzas skaidras naktis ziedoju astronomijas studijām. Nezinu, kā tas nākas, bet jūtu, ka debess spīdekļu pulki mani sarga un mierina. Manuprāt, nevis ikdienas rūpēs, maldos un nepatikšanās, bet matērijas mūžīgajos un visaptverošajos likumos mums, cilvēkiem, jārod mierinājums un cerība. Es ceru, jo citādi nespētu dzīvot. Un cerībā un vienatnē beidzu savu stāstu.

Eduards Prendiks

ĀRSTA MORO SALA

Tulkojis Jūlijs Aldermanis

Priekšvārdi …………. 93

I.    Laivā……………………………………………………………… 95

II.    Cilvēks, kas brauca uz nekurieni …. 98

III.    Savādā seja . . ^ …….. ■ 101

IV.   Pie šonera margām ……… 106

V. Cilvēks, kam nebija kurp doties …. 109

VI. Ļaunā izskata laivinieki …….. 113

VII. Aizslēgtās durvis ………. 117

VIII. Pumas rēcieni ……….. 122

IX. Būtne mežā………………………………………………….. 125

X. Cilvēka vaidi . ………………………………. 133

XI. Cilvēka medības 136

XII. Likuma teicēji , …………………………. . .

XIII.     Sarunas…………………………

XIV.    Ārsts Moro skaidro ……

XV. Par dzīvnieku cilvēkiem ……

XVI. Kā dzīvnieku cilvēki nogaršoja asinis

XVII. Nelaime …………………………….

XVIII. Mēs atrodam Moro …………………………….

XIX. Montgomerija dzīres ……

XX. Viens pats ar dzīvnieku cilvēkiem . .

XXI. Dzīvnieku cilvēki pārmainās ….

XXII. Vienatnē …………………………………… . .

[1] ipekakuanas sakni lieto medicīnā kā vemšanas līdzekli. Tulk.

[2] Šie nav cilvēki, šie ir dzīvnieki, ko esam … Tulk.

[3] džons hanters (1728—1793) — angļu fiziologs un hirurgs. Tulk.

[4] «noble's isle» visnotaļ atbijst šim aprakstam. C. E. P.

[5] fumarolas — plaisas zemes garozā, no kurām izplūst gāzes an tvaiki (vulkāniskā apvidū); vulkānisku gāzu strūklas. Tulk.

Content

Velss Herberts ĀRSTA MORO SALA

PRIEKŠVĀRDI

LAIVĀ

CILVĒKS, KAS BRAUCA UZ NEKURIENI

SAVĀDĀ SEJA

IV PIE ŠONERA MARGĀM

V CILVĒKS, KAM NEBIJA KURP DOTIES

VI ĻAUNĀ IZSKATA LAIVINIEKI

VII AIZSLĒGTĀS DURVIS.

PUMAS RĒCIENI

BŪTNE MEŽĀ

X CILVĒKA VAIDI

XI CILVĒKA MEDĪBAS

XII LIKUMA TEICĒJI

XIII SARUNAS

XIV ĀRSTS MORO SKAIDRO

XV PAR DZĪVNIEKU CILVĒKIEM

XVI KĀ DZĪVNIEKU CILVĒKI NOGARŠOJA ASINIS

XVII NELAIME

XVIII MĒS ATRODAM MORO

XIX MONTGOMERIJA DZĪRES

XX VIENS PATS AR DZĪVNIEKU CILVĒKIEM

XXI DZĪVNIEKU CILVĒKI PĀRMAINĀS

XXII VIENATNE